title: দুবাই

text:
দুবাই সংযুক্ত আরব আমিরাতের একটি আমিরাত।
দুবাই আরব আমিরাতের সাতটি প্রদেশের মধ্যে একটি প্রদেশ। এটি পারস্য উপসাগরের দক্ষিণ তীরে আরব উপদ্বীপে অবস্হিত। ১৮৩৩ সাল থেকে দুবাই শাসন করে আসছে আল মাকতুম পারিবার। দুবাইয়ের বর্তমান শাসকের নাম মুহাম্মদ বিন রশীদ আল মাকতুম, পাশাপাশি তিনি সংযুক্ত আরব আমিরাতের প্রধানমন্ত্রী ও উপ-রাষ্ট্রপতির দায়িত্বও পালন করছেন। দুবাইয়ের প্রধান রাজস্ব আয় হচ্ছে পর্যটন, রিয়েল এস্টেট এবং অর্থনৈতিক সেবা। দুবাইয়ের ৩৭ বিলিয়ন ডলারের অর্থনীতিতে তেল এবং প্রাকৃতিক গ্যাস হতে রাজস্ব আসে ৬% এর ও কম।


title: সুপারকম্পিউটার

text: সুপার কম্পিউটারগুলোতে অসংখ্য প্রসেসর নিয়ে কাজ করার জন্য সাধারণত দুটি পদ্ধতির একটি ব্যবহৃত হয়ে থাকে। ১ম পদ্ধতির নাম গ্রীড কম্পিউটিং এবং ২য় পদ্ধতির নাম ক্লাস্টার কম্পউটিং। গ্রীড পদ্ধতিতে বিশাল সংখ্যক কম্পিউটারের প্রসেসিং ক্ষমতা সুষ্ঠভাবে বন্টিত অবস্থায় থাকে এবং প্রাপ্যতার উপর ভিত্তি করে স্বয়ংক্রিয়ভাবে কম্পিউটারগুলোকে বৈচিত্রময় প্রশাসনিক কিছু উপায় মেনে পুনরায় আবার কাজে লাগিয়ে দেয়া হয়। অপরদিকে ক্লাউড কম্পিউটিংয়ের ক্ষেত্রে একে অপরের সাথে খুবই নিবিড়ভাবে সম্পর্কিত বিশাল সংখ্যক প্রসেসর একত্রে ব্যবহার করা হয়ে থাকে। কেন্দ্রীয় নিয়ন্ত্রনাধীন অসংখ্য মাল্টি-কোর প্রসেসর সংযুক্ত করার মাধ্যমে চালিত উক্ত পদ্ধতিটির জনপ্রিয়তা ক্রমশ বাড়ছে। বর্তমান বিশ্বের সবচেয়ে ক্ষমতাশীল সুপার কম্পিউটার চীনের Sunway Taihulight।


title: সার্ভার (কম্পিউটিং)

text: সার্ভারগুলো প্রায়শই একটি নেটওয়ার্কের প্রয়োজনীয় সেবা প্রদান করে সেটা হতে পারে একটি প্রতিষ্ঠানের অভ্যন্তরের ব্যবহারকারীদের জন্য অথবা ইন্টারনেটের মাধ্যমে জনসাধারনের জন্য। সাধারণত কম্পিউটিং সার্ভার হল ডাটাবেজ সার্ভার, ফাইল সার্ভার, মেইল সার্ভার, প্রিন্ট সার্ভার, ওয়েব সার্ভার, গেমিং সার্ভার এবং এ্যাপ্লিকেশন সার্ভার। অসংখ্য সিস্টেম ব্যবহার করে তাদের ক্লায়েন্ট সার্ভার নেটওয়ার্কিং প্রতিরূপ যাতে ওয়েব সাইট এবং ইমেইল সেবাও রয়েছে। অন্য একটি বিকল্প মডেল বা আদর্শ হল পিয়ার-টু-পিয়ার নেটওয়ার্কিং বা স্তর-থেকে-স্তরে নেটওয়ার্কিং, এর মাধ্যমে সব কম্পিউটারই প্রয়োজন অনুসারে হয় সার্ভার না হয় ভোক্তা হিসেবে কাজ করে।


title: রেট্রোকম্পিউটিং

text:
রেট্রোকম্পিউটিং হলো আধুনিক সময়ে পুরোনো কম্পিউটার হার্ডওয়্যার ও সফটওয়্যার ব্যবহার করা। রেট্রোকম্পিউটিং সাধারণত প্রযুক্তির বাস্তবিক প্রয়োগের চেয়ে শখ ও বিনোদন হিসেবে বিবেচিত হয়। প্রযুক্তি উৎসাহীরা প্রায় আবেগীয় কারণে দুর্লভ বা মূল্যবান হার্ডওয়্যার ও সফটওয়্যার সংগ্রহ করে। যাইহোক, অনেকে এর ভাল ব্যবহারও করেন।
রেট্রোকম্পিউটিঙের আরও গুরুত্বপূর্ণ ধারা কম্পিউটার হার্ডওয়্যার ইতিহাসের একটি অংশ। এটাকে কম্পিউটিঙে নিরীক্ষামূলক পুরাতত্ত্বের এনালগ হিসেবে দেখা হয়। কিছু উল্লেখযোগ্য উদাহরণের মধ্যে রয়েছে ব্যাবেজের ডিফারেন্স ইঞ্জিনের পুনর্গঠন (এর ডিজাইনেরও ১০০ বছর পর) এবং ২০০০ সালে প্ল্যানকাল্কলের প্রয়োগ (এর উদ্ভবের অর্ধশতাব্দী পরে)।


title: টেবিল কম্পিউটার

text: টেবিল কম্পিউটারের রয়েছে একটি ১৮ ইঞ্চি বা তার থেকে বড় সংবেদনশীল বহুস্পর্শী প্রদর্শনী, একটি ব্যাটারি যা কমপক্ষে ২ ঘন্টা কাজের সুবিধা দেয় এবং অপারেটিং সিস্টেম (যেমন উইন্ডোজ ৮.১)। এগুলোতে পূর্বেই নানান গেম ও অ্যাপ ইনস্টলকৃত থাকে যেগুলো একইসাথে বহুব্যবহারকারী কর্তৃক ব্যবহার করা যায়। তাই টেবিল কম্পিউটারগুলো মূলত পারিবারিক বিনোদনের যন্ত্র হিসেবে বাজারজাত করা হয়। কিছু টেবিলপিসি যন্ত্র প্রস্তুতকারক আরো বেশি সুবিধা যোগ করে এবং বিশেষ জিইউআই বা চিত্রভিত্তিক ব্যবহারকারী ইন্টারফেস দেয় যার ফলে বহু ব্যবহারকারী একইসাথে সুবিধা ভোগ করে থাকে। এর একটি প্রকৃষ্ট উদাহরণ হল অউরা (Aura) ইন্টারফেস, যা লেনেভো আইডিয়াসেন্টার হরাইজন টেবিলটপগুলোতে ইনস্টল করা থাকে।


title: ক্লাউড কম্পিউটিং

text: ২০১০ সালে The Rackspace Cloud এবং NASA মুক্ত অ্যাপ্লিকেশন প্রোগ্রামিং ইন্টারফেস ব্যবহার শুরু করে। এভাবেই ক্লাউড কম্পিউটিং জন সাধারণের মুঠোয় আসতে শুরু করে।ক্লাউড কম্পিউটিং আজকের দিনে খুব গুরুত্বপূর্ণ। গুগল এর বিভিন্ন প্রয়োগ - যেমন জিমেইল, পিকাসা থেকে শুরু করে পৃথিবীর আবহাওয়া বা কোনো দেশের আদমশুমারির মতো বিশাল তথ্য ব্যবস্থাপনা, ব্যবসায়িক, বৈজ্ঞানিক ইত্যাদি নানান ক্ষেত্রে এর অপরিসীম ব্যবহার। সর্বোপরি যোগাযোগ ক্ষেত্রে এটি চিকিৎসা ও মানবকল্যাণেও এটি এক অনন্য সঙ্গী। এক কথায় ক্লাউড কম্পিউটিং এনেছে অনন্য বিপ্লব।


title: কমপ্যাক্ট ডিস্ক

text:
কমপ্যাক্ট ডিস্ক (Compact Disc) ইংরেজি শব্দ। তথ্য ধারণের একটি চাকতি বিশেষ, ডিজিটাল তথ্য যেমন- লেখা , ছবি, ভিডিও, গান প্রভৃতি রাখার একটি প্রযুক্তি। গোলাকৃতির ও কয়েক মিলিমিটার পুরু চাঁচ নির্মিত এই ডিস্ক কম্পিউটারের ধারণ ক্ষমতা বৃদ্ধিতে বড় ভূমিকা রাখে। আদর্শ সিডিগুলোর ব্যাস প্রায় ১২০ মি.মি. বা ৪.৭ ইঞ্চি হয়ে থাকে এবং এতে প্রায় ৭০০ মেগাবাইট (৭০০×২^২০ বাইট) তথ্য সংরক্ষণ করা যায়। এটি প্রি-রেকর্ডেড, রেকর্ডেবল, এবং রিরাইটেবল তিন ধরনের হয়ে থাকে। এর থেকে তথ্য উদ্ধারের বা পড়ার জন্য একটি ড্রাইভ বা চলক প্রয়োজন হয়।
কমপ্যাক্ট ডিস্ক লেজার-ডিস্ক প্রযুক্তির একটি উদ্ভাবন। ১৯৭৬ সালের সেপ্টেম্বর মাসে সনি নামক একটি প্রতিষ্ঠান সর্বপ্রথম একে জনসমক্ষে নিয়ে আসে এবং ১৯৭৮ সালের সেপ্টেম্বরে তারা একটি 'অপটিকাল ডিজিটাল অডিও ডিস্ক' তৈরি করেছিল যা প্রায় ১৫০ মিনিট পর্যন্ত তথ্য ধারণ করতে পারতো। তারা তাদের এই উদ্ভাবণকে ১৯৭৯ সালে মার্চ মাসে অডিও ইঞ্জিনিয়ারিং সোসাইটি (এ.ই.এস)-এর ৬২তম সম্মেলনে উপস্থাপন করে।
সিডি সাধারণত পলিকার্বনেট প্লাস্টিকের তৈরী এবং ১.২ মিলিমিটার (০.০৪৭ ইঞ্চি) পুরুত্ব বিশিষ্ট যা প্রায় ১৫ থেকে ২০ গ্রাম ওজনের হয়ে থাকে। কেন্দ্র থেকে শুরু করে এর বিভিন্ন অংশগুলো হল- সেন্টার স্পিন্ডল হোল, ফার্স্ট ট্রান্সলেশন এরিয়া, ক্ল্যাম্পিং এরিয়া, সেকেন্ড ট্রান্সলেশন এরিয়া, প্রোগ্রাম এরিয়া এবং রিম।


title: মোবাইল কম্পিউটিং

text:
মোবাইল কম্পিউটিং হল যেখানে কম্পিউটার ব্যবহারের স্বাভাবিক সময় পরিবাহিত হবে বলে আশা করা হয়।
মোবাইল কম্পিউটিংএ , মোবাইল হার্ডওয়্যার, এবং মোবাইল সফ্টওয়্যার জড়িত থাকে। যোগাযোগ প্রযুক্তির মধ্যে আছে তদর্থক এবং পরিকাঠামো নেটওয়ার্ক সেইসাথে যোগাযোগ বৈশিষ্ট্য, , তথ্য বিন্যাস এবং প্রযুক্তি। হার্ডওয়্যার মোবাইল ডিভাইস বা ডিভাইস উপাদান রয়েছে। সফ্টওয়্যার মোবাইল অ্যাপ্লিকেশনের প্রয়োজনীয়তা পূরণ করে।


title: কম্পিউটার সফটওয়্যার

text: আবার কম্পিউটারের মাধ্যমে বিভিন্ন প্রকারের সফটওয়্যার চালানো ও সার্বিকভাবে কম্পিউটার পরিচালনার জন্য এক প্রকারের সফটওয়্যার রয়েছে যেগুলোকে বলা হয় অপারেটিং সিস্টেম, যেমন গ্নু/লিনাক্স, ম্যাক ওএস, মাইক্রোসফট উইন্ডোজ ইত্যাদি। এ ধরনের সফটওয়্যারগুলো কম্পিউটারের হার্ডওয়্যার ও অন্যান্য সফটওয়্যারের মাঝে সমন্বয় সাধন করে এবং কম্পিউটারের মাধ্যমে সকল প্রকারের কাজ সম্পাদনে সাহায্য করে।


title: ডেস্কটপ কম্পিউটার

text: একটি "ডেস্কটপ কম্পিউটার" হল একটি ব্যক্তিগত কম্পিউটার যা দৈনন্দিন কাজে একটি মাত্র জায়গায় (সাধারনত ডেস্ক বা টেবিল) রেখে ব্যবহার করা যায় এমন কম্পিউটার। এর আকার এবং বৈদ্যুতিক শক্তির প্রয়োজনীয়তার কারণে এটি ল্যাপটপ কম্পিউটারের ঠিক বিপরীত। ডেস্কটপ কম্পিউটারে সাধারনত মনিটর, কিবোর্ড, মাউস এবং একটি বাক্স থাকে। বাক্সে কম্পিউটারের মূল অংশগুলো থাকে যেমন: পাওয়ার সরবরাহকারী, মাদারবোর্ড, হার্ডডিস্ক, অপটিক্যাল ড্রাইভ, ফ্লপি ড্রাইভ ইত্যাদি। বাক্সটির আকার সাধারনত উর্ধমুখী খাড়া টাওয়ারের মত হয় তবে অনুভূমিকও দেখা যায়। আবার কতকগুলো হয় ছোট আকৃতির। বর্তমানে একের-মধ্যে-সব এমন কম্পিউটারগুলোতে মনিটর এবং পিসির সব উপাদানগুলো একসাথে একটি মাত্র বাক্সে পাওয়া যায়। এগুলোকে ডেস্কটপ হিসেবে গন্য করা হয়, বিশেষভাবে তখন, যখন এগুলো চালানোর জন্য বাহিরের বৈদ্যুতিক সংযোগ ও আলাদা কিবোর্ড, মাউস লাগে। ডেস্কটপ কম্পিউটারের শ্রেনীতে হোম কম্পিউটার এবং ওয়ার্কস্টেশনগুলোকেও ধরা হয়।


title: কম্পিউটিং-এর ইতিহাস

text: ১৮৭০ সালে ফরাসি টেলিগ্রাফ প্রকৌশলী ও উদ্ভাবক এমিল বোদো (Émile Baudot) ফরাসি বর্ণমালা (তথা যেকোন লাতিন বর্ণমালার জন্য) ৫ বিটের একটি ক্যারেকটার সেট উদ্ভাবন করেন যা পরবর্তীতে "বোদো সংকেত" নামে খ্যাতি লাভ করে। এতে প্রতিটি বর্ণকে ৫ বিটের একটি সংকেত দিয়ে প্রতিনিধিত্ব করা হত। বোদো সংকেত ব্যবস্থাটিকে পরবর্তীতে "১ নং আন্তর্জাতিক টেলিগ্রাফ বর্ণমালা" নাম দেওয়া হয়। এটিই আধুনিক আসকি ক্যারেকটার সেটের পূর্বসূরী। বোদো'র টেলিগ্রাফ যন্ত্রটিতে ৫টি পিয়ানোর চাবির মত চাবি ছিল, যেগুলি টিপে টিপে ৫ বিটের একেকটি ক্যারেকটার বা লিখনচিহ্ন প্রেরণ করা যেত। বর্তমানে কোন টেলিযোগাযোগ ব্যবস্থাতে সংকেত স্থানান্তরের হারের একককে বোদো'র নামানুসারে বড (Baud সংক্ষেপে Bd.) নামে ডাকা হয়।


title: নবাব (চলচ্চিত্র)

text:
নবাব চলচ্চিত্রটি ২০১৭ সালে ২৬ জুন ঈদুল ফিতরে বাংলাদেশে মুক্তি পায়। বাংলাদেশে ১২৮টি প্রেক্ষাগৃহে ছবিটি মুক্তি দেওয়া হয়। পরে জুলাই মাসে ছবিটি ভারতে মুক্তি দেওয়া হবে। তাছাড়া অক্টোবর ০৩, ২০১৭ ইং তারিখে নায়ক শাকিব খান তার এক পোষ্টে জানান নবাব চলচিত্রটি ৬ অক্টোবর, ২০১৭ ইং তারিখ থেকে মধ্যপ্রাচ্যের বিভিন্ন দেশে প্রদর্শিত হবে।শুটিং শুরু পূর্বে শাকিব খান মারপিঠের দৃশ্যের জন্য কঠোর প্রশিক্ষণ গ্রহণ করেন এবং তার অপরাধ-দমন কর্মকর্তা চরিত্রে খাপ খাওয়াতে ২০ পাউন্ড ওজন কমান। বাংলাদেশের কক্সবাজারে নবাব ছবির শুটিং শুরু হয় ১৭ নভেম্বর, ২০১৬। প্রথম ধাপে টানা দশ দিন সেখানে শুটিং হয়। দ্বিতীয় ধাপে ১ ডিসেম্বর থেকে শুটিং হয় পশ্চিমবঙ্গের কোলকাতায়। ছবিটির মোট ৫০ দিনের শুটিং শেষ হয় ৩১ জানুয়ারি, ২০১৭।
নবাব চলচ্চিত্রের গানের সুর ও সঙ্গীত পরিচালনা করেছেন স্যাভি গুপ্ত ও আকাশ। গীত রচনা করেছেন প্রসেন ও প্রিয় চট্টোপাধ্যায়। "ষোলআনা" গানটি ২০১৭ সালের ১ জুন প্রথম প্রচারণামূলক গান হিসেবে ইউটিউবে প্রকাশিত হয়। পরে "যাবো নিয়ে" গানটি ১০ জুন এবং "ও ডিজে ও ডিজে" গানটি ১৮ জুন ইউটিউবে প্রকাশিত হয়।


title: দ্য শেখ (চলচ্চিত্র)

text: “দ্য শেখ” ছবিটি বছরের বিভিন্ন সময়ে মুক্তি পায়। সবচেয়ে উল্লেখযোগ্য ১৯৩৭ ও ১৯৩৮ সালে সারা বিশ্বে এটি পুনরায় মুক্তি পেয়েছিল। তখন অবশ্য হেজ কোডের জন্য ধর্ষণদৃশ্যটি বাদ দেওয়া হয়। প্যারামাউন্ট ভিডিও এটিকে প্রকাশ করেন ১৯৮৭ সালে। ২০০২ সালের ২৫ জুন ইমেজ এনটারটেইনমেন্ট সন অফ দ্য শেখ ছবিটির সঙ্গে এই ছবির ডিভিডি প্রকাশ করে।


title: মোস্ট ওয়েলকাম

text: 'মোস্ট ওয়েলকাম' ছবিটি ঈদুল ফিতর উপলক্ষে ২০ আগস্ট ২০১২ তারিখে দেশজুড়ে বিভিন্ন হলে মুক্তি পায় এবং মুক্তির পরপরই বিপুল জনপ্রিয়তা অর্জন করে। বিশেষত তরুণসমাজে ছবিটি ব্যাপক সাড়া ফেলে দেয়। বিভিন্ন পত্রিকার তথ্যানুসারে 'মোস্ট ওয়েলকাম' ছবিটি এই ঈদে মুক্তিপ্রাপ্ত ছয়টি ছবির মধ্যে সর্বাধিক ব্যবসাসফল ছবি। নায়ক-প্রযোজক এম এ জলিল অনন্ত পত্রিকায় দেওয়া এক সাক্ষাৎকারে জানান, ছবিটি ২৩ টি হলে মুক্তি দেওয়া হয়েছে। এছাড়া দেশের বাইরেও ছবিটি মুক্তি দেওয়া হয়েছে বলে তিনি জানান। দর্শকদের বিপুল চাহিদার কারণে স্টার সিনেপ্লেক্সসহ বেশকিছু সিনেমা হল ছবিটি দ্বিতীয়বার প্রদর্শন শুরু করে। দর্শকচাহিদা বিবেচনা করে মোস্ট ওয়েলকামের কমপক্ষে আরও ১০টি প্রিন্ট বৃদ্ধির সিদ্ধান্ত নেন এম এ জলিল অনন্ত।


title: আয়নাবাজি

text: "আয়নাবাজি" চলচ্চিত্রটি ২০১৬ সালের ১৭ মে কান চলচ্চিত্র উৎসবের মার্শে দ্যু ফিল্ম বা বানিজ্যিক চলচ্চিত্র বিভাগে প্রদর্শিত হয়। বাংলাদেশে ছবির প্রযোজকরা আগস্ট মাসের যেকোনো শুক্রবারে ছবিটি মুক্তি দিতে চাইলেও সারাদেশে বন্যাদুর্গত পরিস্থিতির কারণে তা পিছিয়ে দেয়া হয়। আনুষ্ঠানিকভাবে ৩০ সেপ্টেম্বর ঢাকা ও আরো কয়েক জেলার ২০টি প্রেক্ষাগৃহে ছবিটি মুক্তি পায়। পরবর্তীতে চট্টগ্রাম ও রাজশাহীসহ বিভিন্ন জেলার মোট ৭৫টি হলে তা প্রদর্শিত হয়। পরীক্ষামূলকভাবে সিরাজগঞ্জ (চালা), খুলনা, রংপুর প্রভৃতি স্থানে এক-দুটি হলেও ছবিটি প্রদর্শিত হয়। এদিকে রবি অনলাইন টিভিতে ছবিটি ছাড়ার পর তা পাইরেসির শিকার হয়।


title: জিন্দগি না মিলেগি দোবারা

text: জিন্দেগী না মিলেগী দোবারা ছবিটি মুক্তি দেওয়ার তারিখ ধার্য করা হয় ২৭ মে, ২০১১, কিন্তু পরে পিছিয়ে ২৪ জুন নেওয়া হয়। পরে পোস্ট-প্রডাকশনে ত্রুটির কারণে আবার পিছিয়ে ১৫ জুলাই মুক্তি দেওয়া হয়। ছবিটি বিশ্বব্যাপী ১৮০০ প্রেক্ষাগৃহে মুক্তি দেওয়া হয়। ১৬ জুলাই ক্যাটরিনা কাইফের জন্মদিন উপলক্ষ্যে শাহরুখ খানের বাড়িতে ছবিটির একটি বিশেষ প্রদর্শনী হয়। প্রদর্শনীতে ছবির অভিনয়শিল্পী ও কলাকুশলীসহ আরও কয়েকজন সেলিব্রেটি অংশ নেয়।


title: ঢাকা অ্যাটাক

text: "ঢাকা অ্যাটাক" চলচ্চিত্রটি ২০১৭ সালের ৬ অক্টোবর বাংলাদেশে ১২৩টি প্রেক্ষাগৃহে মুক্তি পায়। প্রথম সপ্তাহে বক্স অফিসের সফলতার পর দ্বিতীয় সপ্তাহে যোগ হয় আরও সাতটি প্রেক্ষাগৃহ। তৃতীয় সপ্তাহে প্রেক্ষাগৃহের সংখ্যা নেমে আসে ৫০ এ। ২৭ অক্টোবর অস্ট্রেলিয়া ও নিউজিল্যান্ডে ছবিটি মুক্তি দেওয়া হবে। এই দুটি দেশে ছবিটির পরিবেশক হল বঙ্গজ ফিল্মস। এছাড়া নভেম্বরে ছবিটি কাতার, ওমান, দুবাই, যুক্তরাজ্য, মালয়েশিয়ায় মুক্তি দেওয়া হবে। মালয়েশিয়ায় ছবিটি পরিবেশনার দায়িত্বে থাকবে কিউ-প্লেক্স।


title: গহীন বালুচর

text: চলচ্চিত্রটি ২০ শে অক্টোবর মুক্তি পাবার ঘোষণা করা হয়েছিল, তবে এটি ২৯ শে ডিসেম্বর, ২০১৭ তে ২৮টি প্রেক্ষাগৃহে মুক্তি পায়। "ঢাকা অ্যাটাক" সাফল্যের কারণেই সৌদ  মুক্তির তারিখ পিছিয়েছছিলেন, এ প্রসঙ্গে তিনি ব্যাখ্যা করেছেন, “এ মুহূর্তে দীপনের ছবিটি খুব ভালো করছে। আমি যদি তার ১৫টা হল নিয়ে নিই, বন্ধুর (দীপঙ্কর দীপন) জন্য বিষয়টি কষ্টকর হয়। তার ব্যবসার মধ্যে আমার ছবিটি ঢোকানোও বুদ্ধিমানের কাজ হবে না। আমরা দুজনই তো ছোট পর্দায় কাজ করেছি। দুজনেরই প্রথম ছবি। তাই আমার ছবিটি পিছিয়ে দিলাম।”


title: দেব (অভিনেতা)

text: জুন, ২০১৩ তে মুক্তি পেয়েছিল শুভশ্রী গাঙ্গুলী ও নুসরাত জাহানের বিপরীতে, রাজিব বিশ্বাস পরিচালিত ও এসকে মুভিজের ব্যানারের চলচ্চিত্র "খোকাবাবু"র সিক্যুয়েল "খোকা ৪২০"। ত্রিমুখী প্রেমের এই ছবিতে অভিনয় করেছেন রজতাভ দত্ত, হারাধন বন্দ্যোপাধ্যায়, তাপস পালসহ আরো অনেকে। তবে "খোকাবাবু"র সাথে এর গল্পের চরিত্রগত ছাড়া অন্য কোন মিল নেই। ছবিটি প্রচন্ড হিট হয় এবং প্রথম দিনের আয়ে "চ্যালেঞ্জ ২"কেও পিছনে ফেলে দেয়। তেলেগু ছবি "বৃন্দাবনম্"-এর গল্প অবলম্বনে তৈরি এই ছবি।


title: দাঙ্গা (১৯৯২-এর চলচ্চিত্র)

text: ছবিটি ১৯৯২ সালের ২৪ জানুয়ারি সারা বাংলাদেশে মুক্তি পায়। ছবিটি ১৬তম জাতীয় চলচ্চিত্র পুরস্কারে দুটি বিভাগে পুরস্কার লাভ করে। রাজীব শ্রেষ্ঠ পার্শ্ব অভিনেতা এবং সাবিনা ইয়াসমিন শ্রেষ্ঠ নারী কণ্ঠশিল্পী বিভাগে পুরস্কৃত হন। ছবিটি পরবর্তীতে ১৯৯৪ সালে পুনঃনির্মিত হয়। এতে প্রধান চরিত্রে অভিনয় করেন চিরঞ্জিত ও সুচরিতা।


title: ওয়াজাহ্ তুম হো

text: ২০১৬ সালের ফেব্রুয়ারি মাসে ছবির প্রযোজনার কাজ শুরু হয়, মে মাসে মুম্বইতে শুরু হয় ছবির প্রিন্সিপ্যাল ফোটোগ্রাফির কাজ এবং ছবির যাবতীয় কাজ শেষ হয়ে যায় অক্টোবর মাসের মধ্যেই। এরপর ১৪ অক্টোবর ছবিটির ট্রেলার মুক্তি পায়। ছবিটি মুক্তি পেয়েছিল ২০১৬ সালেরই ১৬ ডিসেম্বর।সানা খান, শরমন যোশী ও গুর্মীত চৌধুরী টি-সিরিজ কর্তৃক এই ছবিতে অভিনয়ের জন্য চুক্তিবদ্ধ হন। মারাঠি অভিনেত্রী প্রার্থনা বেহেরেও এই ছবিতে অভিনয়ের জন্য চুক্তিবদ্ধ হয়েছিলেন। ২০১৬ সালের মে থেকে অক্টোবর মাসের মধ্যেই ছবি তৈরির কাজ শেষ হয়ে যায়। ছবিটির প্রযোজক ছিলেন ভূষণ কুমার। ছবির নামটি তাঁরই প্রযোজিত "হেট স্টোরি ৩" ছবির একটি গানের শিরোনাম থেকে নেওয়া। সেন্ট্রাল বোর্ড অফ ফিল্ম সার্টিফিকেশন (সিবিএফসি) ছবিটিকে ‘এ’ সার্টিফিকেট দেয়।


title: বাসা পরজীবীতা

text: বাস্তুতন্ত্রের ভারসাম্য রক্ষার একটি প্রাকৃতিক পদ্ধতি হচ্ছে বাসা পরজীবীতা। কারণ বাসা পরজীবী জীব পোষকের বাসায় ডিম পেড়েই ক্ষান্ত হয় না, অনেক সময় পোষকের ডিম, বাচ্চারও ক্ষতি করে। এমনকি পরজীবীর সন্তানরাও প্রত্যক্ষ ও পরোক্ষভাবে পোষকের ডিম, বাচ্চার ক্ষতি সাধন করে। এর ফলে পোষকের পরিমাণ প্রকৃতিতে বিপজ্জনক হারে বেড়ে যায় না।


title: বাসা পরজীবীতা

text: কয়েক প্রজাতির কোকিল মৌমাছিকে (Cuckoo bee) বাসা পরজীবী আখ্যা দেওয়া হলেও এরা আসলে ক্লিপ্টোপ্যারাসাইট, অর্থাৎ অন্যের বাসার খাবার পরোক্ষভাবে চুরি করে। এরা অন্য মৌমাছির বাসায় ডিম পেড়ে যায় আর এদের সন্তানরা পোষক মৌমাছির জমানো খাবার খায়; কিন্তু প্রত্যক্ষভাবে লালিত-পালিত হয় না। কয়েক প্রজাতির প্রজাপতির মধ্যেও বাসা পরজীবীতার প্রবণতা দেখা যায়। কোকিল মাছ ("Synodontis multipunctata") নামের এক প্রজাতির মাছ বাসা পরজীবী।


title: ফিশ মিউজিয়াম এন্ড বায়োডাইভার্সিটি সেন্টার

text: মাছের নমুনাগুলি বিভিন্ন আকারের কাচের জারে ফরমালিনে ডুবিয়ে রাখা হয়েছে। প্রতিটি মাছের জার বরাবর ওপরে দেয়ালে সাঁটা পোস্টারে প্রদর্শন করা হয়েছে ঐ মাছেরই পরিপক্ক বয়সের আলোকচিত্রসহ প্রচলিত ও বৈজ্ঞানিক নাম এবং গুরুত্বপূর্ণ তথ্য। গবেষণা কর্মের সহায়তার জন্য বড় এবং ছোট দেশি প্রজাতির মাছের জন্য অ্যাকোয়ারয়াম, ক্রায়োজেনিক মাছের একটি জিন ব্যাংক এবং ডিএনএ সংগ্রহশালা করার পরিকল্পনা রয়েছে।


title: ছারপোকা

text: ছারপোকা অথবা ছার পোকা () সিমিসিডে গোত্রের একটি ছোট্ট পরজীবী পতঙ্গবিশেষ। এটি মানুষ ও উষ্ণ রক্তবিশিষ্ট অন্যান্য পোষকের রক্ত খেয়ে বেঁচে থাকে। মূলতঃ এ পোকাটি বিছানা, মশারী, বালিশের এক প্রান্তে বাসা বাঁধলেও ট্রেন কিংবা বাসের আসনেও এদের দেখা মেলে। বিছানার পোকা হলেও এর অন্যতম পছন্দের আবাসস্থল হচ্ছে - ম্যাট্রেস, সোফা এবং অন্যান্য আসবাবপত্র। পুরোপুরি নিশাচর না হলেও ছারপোকা সাধারণত রাতেই অধিক সক্রিয় থাকে এবং মানুষের অগোচরে রক্ত চোষে নেয়। মশার ন্যায ছোট্ট কামড় বসিয়ে এরা স্থান ত্যাগ করে।


title: পটকা মাছ

text: পটকা মাছ বাংলাদেশের নদীতে সচরাচর পাওয়া যায়। এর সামুদ্রিক জ্ঞাতির নাম বেলুন মাছ। পটকা মাছের ৪টি বৈজ্ঞানিক নাম আছে যথা "টেট্রোডন প্যাটোকা", "শেলোনোডন প্যাটোকা" , "টেট্রোডন ডিসুটিডেনস্", এবং "টেট্রোডন কাপ্পা"। স্বগোত্রীয় টেপা মাছের বৈজ্ঞানিক নাম "টেট্রাডন কুটকুটিয়া"। এতিহাসিকভাবে এটাকে গাঙ্গেয় জলজ প্রাণী হিসাবেই বর্ণনা করা হয়।


title: বাসা পরজীবীতা

text: বাসা পরজীবীতা বলতে কয়েকটি নির্দিষ্ট প্রজাতির পাখি, মাছ ও পোকামাকড়ের এমন একটি স্বভাব বোঝায়, যে স্বভাবের বলে সেসব প্রাণীরা তাদের সন্তান লালন-পালনের ভার অন্য কারো উপর চাপিয়ে দেয়। এ ধরণের প্রাণীদের বাসা পরজীবী বলে। আর যেসব প্রাণী বাসা পরজীবী প্রাণীদের সন্তান লালন পালন করে, তাদেরকে বলে পোষক। বাসা পরজীবীতা একই প্রজাতির বা দুটি ভিন্ন প্রজাতির জীবের মধ্যেও ঘটতে পারে। বিশেষ ধরণের এই পরজীবী ব্যবস্থায় পরজীবীরা সাধারণত পোষকের বাসায় ডিম পেড়ে যায় আর পোষক পরজীবীর ডিম ফুটিয়ে তার সন্তানকে নিজের সন্তান ভেবে লালন-পালন করে। বাসাকে কেন্দ্র করে পুরো পোষক-পরজীবী সম্পর্কটা আবর্তিত হয় বলে একে বিশেষভাবে বাসা-পরজীবীতা বলা হয়।


title: বাসা পরজীবীতা

text: দুই ধরণের বাসা পরজীবীতা দেখা যায়-পাখিদের মাঝে বাসা পরজীবীতার ব্যাপারটি সবচেয়ে বেশি। কোকিল তার এই অদ্ভুত চরিত্রের জন্য বেশ ভালভাবেই পরিচিত। পৃথিবীর সমগ্র পাখি প্রজাতির মধ্যে মাত্র ১ শতাংশ বাসা পরজীবী। মোট ১০৩ প্রজাতির পাখি বাসা পরজীবী। অ্যানাটিডি গোত্রের খুব কম সংখ্যক হাঁস (সোনালীচোখ হাঁস, লালশির হাঁস ইত্যাদি), ইন্ডিকেটোরিডি গোত্রের সবকটি অর্থাৎ ১৭ টি প্রজাতি (এরা হানিগাইড বা মৌপায়ী, মূল আবাসস্থল আফ্রিকা আর দক্ষিণ এশিয়া), কুকুলিফরমিস বর্গের দুটি গোত্র- নিওমরফিডি (বৃষঠোকরা বা Cowbirds) আর কুকুলিডি (কোকিল) গোত্রের ৬২টি প্রজাতি, ভিডুইডি গোত্রের সবকটি অর্থাৎ ১৫ টি প্রজাতি, ইক্টেরিডি গোত্রের ৫টি প্রজাতি বাসা পরজীবী। কোকিল প্রজাতির পাখির মধ্যে মাত্র ৪০ শতাংশ বাসা পরজীবী, বাকিরা নিজেরা বাসায় ডিম পাড়ে, ছানা তোলে। কোকিলের এসব প্রজাতিগুলোর মধ্যে পাপিয়া, বউ কথা কও, হিমালয়ের কোকিল, চোখগেলো পাখি, বড় চোখগেলো পাখি, হজসনের চোখগেলো পাখি, ফিঙ্গে কোকিল, ধূসর কোকিল, বাদামী কোকিল, লালপাখা কোকিল, চাতক, বেগুনি কোকিল উল্লেখযোগ্য।


title: বাসা পরজীবীতা

text:
বহু প্রজাতির পাখির মধ্যে একটি নির্দিষ্ট সঙ্গী বা সঙ্গীনীর সাথে ঘর বাঁধার সম্পর্ক বিদ্যমান। এ ধরণের সম্পর্কে পুরুষ সদস্যটি অনেক সময় একের অধিক নারী সদস্যের সাথে মিলিত হয়। কিন্তু একাধিক সঙ্গীনীর সন্তান একই সাথে প্রতিপালন করা পুরুষের পক্ষে সম্ভব হয় না। সেকারণে সে যে কোন একটি সঙ্গীনীর সন্তান লালন-পালনের ভার নেয়। এর ফলশ্রুতিতে অন্য সঙ্গীনীরা একই প্রজাতির অপর কোন স্ত্রী সদস্যের বাসায় ডিম পেড়ে যায়। সোনালীচোখ হাঁসেদের ("Bucephala clangula") মধ্যে এই প্রবণতা লক্ষ্য করা যায়। এক্ষেত্রে পোষক হাঁসকে একাধিক পরজীবী হাঁসের ছানাও লালন-পালন করতে দেখা যায়।
আবার ডিম পাড়ার মৌসুমে কলোনিতে অনেক পাখির ভিড়ে বাসা বানানোর জায়গা না থাকলে অনেক পাখি একই প্রজাতির অন্য পাখির বাসায় ডিম পাড়ে। পাহাড়ী সোয়ালোর কয়েকটি প্রজাতির মধ্যে এ স্বভাব লক্ষ্য করা যায়।


title: লাল-রেখা টর্পেডো মাছ

text: সাহাড্রিয়া ডেনিসনি বা লাল-রেখা টর্পেডো মাছ (বৈজ্ঞানিক নাম: Sahyadria denisonii) () হচ্ছে ভারতের পশ্চিম ঘাটের দ্রুত প্রবাহমান নদী ও খাড়িতে বসবাসকারি একটি মাছের প্রজাতি। এটি সাধারণত অ্যাকোয়ারিয়াম ব্যবসায় দেখা যায়।


title: মলা পুঁটি

text:
মলা পুঁটি () বা Pethia guganio প্রজাতি বাংলাদেশ ও ভারতের স্থানীয় মাছ।
বাংলাদেশ এবং ভারতে (গাঙ্গেয় প্রদেশ, আসাম, উড়িষ্যা, অন্ধ্র প্রদেশ ও তামিলনাড়ু) এই মাছের দেখা মেলে। বর্তমানে এরা দুর্লভ প্রজাতির মাছ বলে চিহ্নিত। তবে বাংলাদেশে এরা হুমকিগ্রস্ত প্রজাতির তালিকাভুক্ত নয়। শ্রীলঙ্কায় ছোট আকারের রুই জাতীয় মাছ পিথিয়া (Pethia) নামে পরিচিত। স্থানীয় Pethia শব্দটি থেকে এই মাছের গণ নামটি (Pethia) এসেছে।


title: ঝু ঝু (অভিনেত্রী)

text: ২০০৫ সালে, ঝু এমটিভি চীনে যোগদান করেন এবং চীনের অভ্যান্তরীন এমটিভি নেটওয়ার্কগুলিতে সংগীত প্রোগ্রামের আয়োজন করেন। চীনের স্থানীয় গানের প্রতিযোগিতা জেতার পর প্রতিযোগী স্কাউটস দ্বারা ঝুকে আবিষ্কার করা হয়, তারপর জাতীয় পর্যায়ে তৃতীয়টি স্থাপন করে। ২০০৭ সালে ঝু মিউজিক লেবেল এমবিওএক্স দিয়ে স্বাক্ষর করেন এবং তার প্রথম অ্যালবামটি ২০০৯ সালে মুক্তি পায়।২০১০ সালে, জিউ কি উইমেন উইন, এন্ডি লাউ এবং গ্যাং লি অভিনয়ের একটি চীনা রোমান্টিক কমেডি চলচ্চিত্রে প্রথম অভিনয় করেন। ২০১২ সালে, ঝু একটি আমেরিকান মার্শাল আর্ট ফিল্ম 'দ্য ম্যান অব দ্য লোহান ফিস' ছবিতে রজো, রাসেল ক্রো, কুং লে, লুসি লিউ, বায়রন মান্নান, রিক ইউন, ডেভিড বয়েস্তিয়া এবং জামি চুং নামে অভিনয় করেছিলেন।


title: এএফআইয়ের ১০০ বছর...১০০ তারকা

text: সকল অভিনেতা ও অভিনেত্রীগণ হলিউড চলচ্চিত্র শিল্পের সোনালি যুগে অভিনয় করেছেন। পঞ্চাশ জনের মধ্যে নয়জন এই তালিকা প্রকাশের সময় জীবিত ছিলেন। তারা হলেন এলিজাবেথ টেইলর, কার্ক ডগলাস, ক্যাথরিন হেপবার্ন, গ্রেগরি পেক, মার্লোন ব্র্যান্ডো, লরেন বাকল, শার্লি টেম্পল, সোফিয়া লরেন ও সিডনি পোয়াটিয়ে। ২০১৮ সাল পর্যন্ত এই তালিকায় অন্তর্ভুক্ত জীবিত অভিনয়শিল্পীরা হলেন কার্ক ডগলাস, লরান বাকল ও সিডনি পোয়েটিয়ে।


title: হেইলি জোল অজমেন্ট

text: হেইলি জোল অজ্‌মেন্ট () (জন্ম: এপ্রিল ১০, ১৯৮৮) একাডেমি পুরস্কারের জন্য মনোনয়নপ্রাপ্ত মার্কিন অভিনেতা। নব্বইয়ের দশক জুড়ে অজ্‌মেন্ট বেশ কিছু টেলিভিশন নাটক এবং চলচ্চিত্রে অভিনয় করে প্রশংসা অর্জন করেন। এর পর ১৯৯৯ সালে তিনি থ্রিলার চলচ্চিত্র "দ্য সিক্স্‌থ সেন্স"-এ অভিনয় করেন, এবং এই ছবিতে অভিনয়ের জন্য সেরা পার্শ্ব অভিনেতা হিসেবে অস্কার মনোনয়ন লাভ করেছিলেন। হলিউডের কিছু উঁচুমানের চলচ্চিত্রে তাঁর বিশেষ ভূমিকা রয়েছে। যেমন, "পে ইট ফরওয়ার্ড", "" এবং সাম্প্রতিক ২০০৩ সালে মুক্তিপ্রাপ্ত "সেকেন্ডহ্যান্ড লায়ন্‌স"। এছাড়া তিনি প্রথম শ্রেণীর ভিডিও গেম কিংডম হার্টস সিরিজে "সোরা" চরিত্রে কণ্ঠ দিয়ে খ্যাতি অর্জন করেছেন।


title: ক্রিস ইভানস (অভিনেতা)

text: ক্রিস্টোফার রবার্ট "ক্রিস" ইভানস (ইংরেজি: Christopher Robert "Chris" Evans; জন্ম: ১৩ জুন, ১৯৮১) হলেন একজন মার্কিন অভিনেতা। ইভানস হলিউডের বিভিন্ন ধরনের চলচ্চিত্রে অভিনয় করলেও দুটি সুপারহিরো চরিত্রে অভিনয় করার জন্যই সর্বাধিক পরিচিতি ও খ্যাতি অর্জন করেছেন: হিউম্যান টর্চ ও ক্যাপ্টেন আমেরিকা। "ফ্যান্টাস্টিক ফোর" (২০০৫) ও "" (২০০৭) ছবি দুটিতে তিনি হিউম্যান টর্চের ভূমিকায় অভিনয় করেন। এরপর মার্ভেল সিনেম্যাটিক ইউনিভার্সে মার্ভেল কমিকস চরিত্র ক্যাপ্টেন আমেরিকার ভূমিকায় তিনি কয়েকটি ছবিতে অভিনয় করেন।


title: গ্লেন ফোর্ড

text: গোয়াইলিন স্যামুয়েল নিউটন "গ্লেন" ফোর্ড (; ১ মে ১৯১৬ - ৩০ আগস্ট ২০০৬) ছিলেন একজন কানাডীয় অভিনেতা। তার কর্মজীবনের ব্যপ্তি ৫০ বছরের অধিক। যদিও তিনি বিভিন্ন ধরনের চরিত্রে অভিনয় করেছেন, তবে তাকে আমজনতা চরিত্রে বেশি দেখা যায়। তিনি হলিউডের স্বর্ণযুগের অন্যতম তারকা ছিলেন। তিনি "পকেটফুল অব মিরাকলস্" (১৯৬১) চলচ্চিত্রে অভিনয় করে সেরা সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কার অর্জন করেন। এছাড়া "দ্য টিহাউজ অব দ্য অগাস্ট মুন" (১৯৫৬) ও "ডোন্ট গো নিয়ার দ্য ওয়াটার" (১৯৫৭) চলচ্চিত্রে অভিনয় করে আরও দুটি গোল্ডেন গ্লোব পুরস্কারের মনোনয়ন লাভ করেন এবং "দ্য শিপম্যান" (১৯৫৮) চলচ্চিত্রে অভিনয় করে শ্রেষ্ঠ বিদেশি অভিনেতা বিভাগে বাফটা পুরস্কারের মনোনয়ন লাভ করেন।


title: ক্যারল চ্যানিং

text: তিনি ১৯৪৯ ব্রডওয়ে মঞ্চে "জেন্টলমেন প্রেফার ব্লন্ডিস" সঙ্গীতধর্মী নাটকে অভিনয় দিয়ে তার কর্মজীবন শুরু করেন এবং ১৯৬৪ সালে "হেলো, ডলি" নাটকে অভিনয় করে শ্রেষ্ঠ অভিনেত্রী বিভাগে একটি টনি পুরস্কার অর্জন করেন। "থরোলি মডার্ন মিলি" (১৯৬৭) চলচ্চিত্রে অভিনয় করে তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন এবং গোল্ডেন গ্লোব পুরস্কার অর্জন করেন। তার অভিনীত অন্যান্য উল্লেখযোগ্য চলচ্চিত্রসমূহ হল "দ্য ফার্স্ট ট্রাভেলিং সেলসলেডি" (১৯৫৬) ও "স্কিডো" (১৯৬৮)। টেলিভিশনে তিনি বিভিন্ন বিচিত্রানুষ্ঠানে বিনোদনদাতা হিসেবে কাজ করেছেন, তন্মধ্যে রয়েছে "দ্য এড সুলিভান শো" ও "হলিউড স্কয়ারস"।


title: হিলারি সোয়াঙ্ক

text: সোয়াঙ্ক ১৯৯২ সালে হাস্যরসাত্মক ভীতিপ্রদ "বাফি দ্য ভ্যাম্পায়ার স্লেয়ার" চলচ্চিত্র দিয়ে হলিউডে পদার্পণ করেন। এতে তিনি একটি ছোট চরিত্রে অভিনয় করেন। পরে তিনি ডিরেক্ট-টু-ভিডিও নাট্যধর্মী "কোয়ায়েট ডেজ ইন হলিউড" ছবিতে চ্যাড লোয়ের সাথে অভিনয় করেন। লোকে তিনি পরবর্তীকালে বিয়ে করেন। তার প্রথম মুখ্য চরিত্র ভূমিকা ছিল "দ্য কারাতে কিড" চলচ্চিত্র ধারাবাহিকের চতুর্থ কিস্তি "দ্য নেক্সট কারাতে কিড" (১৯৯৪)। এতে তিনি তার জিমন্যাস্টিকস শিক্ষা কাজে লাগান এবং প্যাট মোরিটার সাথে জুটি বাঁধেন। ১৯৯৪ সালে তিনি নাট্যধর্মী "ক্রাইজ আনহার্ড: দ্য ডোনা ইয়াকলিচ স্টোরি" ছবিতে ডোনা (জ্যাকলিন স্মিথ) কর্তৃক রক্ষা পাওয়া লাঞ্ছিত সৎ-মেয়ে চরিত্রে অভিনয় করেন। ১৯৯৫ সালে তাকে ব্রিটিশ অভিনেতা ব্রুস পেইনের সাথে "কাউন্টারফেইট" ছবিতে দেখা যায়। পরের বছর তিনি টেলিভিশন চলচ্চিত্র "টেরর ইন দ্য ফ্যামিলি"-এ একজন মানসিক পীড়াগ্রস্থ কিশোরী চরিত্রে অভিনয় করেন। ১৯৯৭ সালের সেপ্টেম্বর মাসে সোয়াঙ্ক "বেভারলি হিলস, ৯০২১০" ধারাবাহিকে কার্লি রেনল্ডস নামে একজন একক মা চরিত্রে অভিনয় করেন। শুরুতে তার চরিত্রটি দুই বছর ব্যাপী চলবে একরম বলা হলেও পরে দেখা যায় ১৯৯৮ সালের জানুয়ারিতে ১৬টি পর্বের পর তার চরিত্রটি শেষ হয়ে আসে। সোয়াঙ্ক পরবর্তীকালে বলেন তিনি এই ধারাবাহিক থেকে বাদ পড়ার পর হতাশ হয়ে পড়েছিলেন এই ভেবে যে তিনি ৯০২১০-এর কাজের জন্য যোগ্য নন, তিনি কোন কিছুর জন্যই যোগ্য নন।


title: ক্লাউদিয়া কার্দিনালে

text: হলিউড চলচ্চিত্র শিল্পে একই ধাঁচের অভিনয় করতে না চেয়ে তিনি ইতালীয় ও ফরাসি চলচ্চিত্র শিল্পে ফিরে আসেন এবং "ইল জোর্নো দেল্লা সিভেত্তা" (১৯৬৮) এবং আলবের্তো সর্দির "আ গার্ল ইন অস্ট্রেলিয়া" (১৯৭১) ছবিতে তার কাজের জন্য তিনি শ্রেষ্ঠ অভিনেত্রী বিভাগে দাভিদ দি দোনাতেল্লো পুরস্কার লাভ করেন। ১৯৭৪ সালে তিনি পরিচালক পাস্কেল স্কুইরিয়েরির সাথে পরিচিত হন, যাকে তিনি পরবর্তীতে বিয়ে করেন। তিনি স্কুইরিয়েরির পরিচালনায় "ই গুপ্পি" (১৯৭৪), "করলেওনে" (১৯৭৮) এবং "ক্লারেত্তা" (১৯৮৪) ছবিতে অভিনয় করেন। "ক্লারেত্তা" ছবির জন্য তিনি শ্রেষ্ঠ অভিনেত্রী বিভাগে নাস্ত্রো দারজেন্তো পুরস্কার লাভ করেন। ১৯৮২ সালে তিনি ভের্নার হেরজগ পরিচালিত "ফিৎজকারাল্ডো" ছবিতে ক্লাউস কিন্‌স্কির বিপরীতে অভিনয় করেন। ২০১০ সালে কার্দিনালে "সিনোরা এনরিকা" ছবিতে বৃদ্ধা ইতালীয় নারী চরিত্রে অভিনয়ের জন্য আন্তালিয়া "গোল্ডেন অরেঞ্জ" আন্তর্জাতিক চলচ্চিত্র উৎসব থেকে শ্রেষ্ঠ অভিনেত্রীর পুরস্কার লাভ করেন।


title: পাহাড়ী সান্যাল

text: ১৯৩৩ সনে তিনি কলকাতায় আসেন এবং নিউ থিয়েটার্সে অভিনেতা হিসেবে যোগ দেন। ছায়াছবিতে আত্মপ্রকাশ মীরাবাঈ চিত্রে। কলকাতা ও বোম্বাইর চিত্রপুরীতে বাংলা ও হিন্দি মিলিয়ে প্রায় দেড়শত ছায়াছবিতে অভিনয় করেন। বড়দিদি ছবিতে সুরেন, ভগবান শ্রীকৃষ্ণচৈতন্য ছবিতে নিত্যানন্দ এবং বিদ্যাপতি, বিদ্যাসাগর, মহাকবি গিরীশচন্দ্র ও কেদার রাজা ছবিতে নামভূমিকায় অসাধারণ অভিনয় করেন। নিউ থিয়েটার্সে অভিনয়কালে মীনা দেবীকে দ্বিতীয় পক্ষের স্ত্রী হিসেবে গ্রহণ করেন। শেষ বয়সে ১৯৭৩ সনে বিশ্বরূপা রঙ্গমঞ্চে "আসামী হাজির" নাটকে অপূর্ব অভিনয় করে মঞ্চানুরাগীদের মন জয় করেন। বাংলা ও হিন্দি মিলিয়ে চার দশকে প্রায় ১৫০ টি ছবিতে অভিনয় করেছেন পাহাড়ী সান্যাল।


title: জেট লি

text: অ-চীনা চলচ্চিত্রে লিয়ের প্রথম ভূমিকাটি ছিল লেথাল ওয়েপন ৪ (১৯৯৮)-এ, যেখানে তিনি একজন খলনায়কের চরিত্রে অভিনয় করেছেন এবং হলিউড চলচ্চিত্রে তার প্রথম মুখ্য ভূমিকা ছিল রোমান মাস্ট ডাই (২০০০)-এ যেখানে ইনি হান সিং চরিত্রে অভিনয় করেছেন, উভয় চলচ্চিত্রে অভিনয়ের মাধ্যমে তিনি প্রশংসা কুড়িয়েছিলেন। এছাড়াও তিনি বেশ কয়েকটি উল্লেখযোগ্য চলচ্চিত্রে অভিনয় করেছেন, যার মধ্যে রয়েছে ফরাসি সিনেমার "লক বেসন কিস অফ দ্য ড্রাগন" এবং "অনলেশ"। তিনি "দ্য অন" (২০০১), "দ্য ফোরবিডেন কিংডম" (২০০৮) এবং জ্যাকি চ্যানের সাথে সিল্ভেস্টার স্টার্লোন-সহ তিনটি এক্সপেন্ডেবল চলচ্চিত্র এবং (২০০৮)-এ প্রধান চরিত্রের ভিলেনের সহকর্মী হিসেবে অভিনয় করেছেন।


title: সুলতান সুলেমান (টিভি ধারাবাহিক)

text: ২৬ বছর বয়সে শাসনকালের সূচনালগ্নে সুলাইমান (খালিদ এরগেঞ্চ) মহামতি আলেক্সান্ডারের থেকে শক্তিশালী সাম্রাজ্য প্রতিষ্ঠা করে অটোমান জাতিকে অপরাজেয় জাতি হিসেবে গড়ে তোলার সংকল্প করেন। তার ৪৬ বছরের শাসনকাল জুড়ে, পূর্ব ও পশ্চিমে সমসাময়িক মহান যোদ্ধা ও শাসক হিসেবে তার সুনাম ছড়িয়ে পড়ে। তার সঙ্গী ইব্রাহিম পাশাকে (ওকান ইয়ালাবিক) সাথে নিয়ে সুলেমান অগণিত যুদ্ধাভিযান জয় করেন। তিনি ইব্রাহিমকে তার ভাই, বন্ধু এবং উপদেষ্টা হিসেবে সম্মানিত করেন। ধারাবাহিকটিতে সুলায়মানের রাজনৈতিক শক্তি একীভূতকরণকে প্রদর্শন করা হয়েছে: ইব্রাহিম পাশাকে রাষ্ট্রের উজির হিসেবে নিযুক্তকরণ, সমস্ত সাম্রাজ্য জুড়ে আইনি শাসন পুনর্বহাল করা, বৈদেশিক কূটনৈতিকদের সঙ্গে সাক্ষাৎ, এবং যুদ্ধাভিযানের জন্য সেনাবাহিনী প্রস্তুতকরণ, এই সকল ঘটনাই রোমান সাম্রাজ্য এবং অটোমান সাম্রাজ্যের পারস্পারিক সম্পর্কের অবনতির পরিপ্রেক্ষিতে ঘটে।


title: সুলাইমান পাশা

text: সুলাইমান পাশা ছিলেন অটোম্যান সাম্রাজ্যের একজন জেনারেল ছিলেন। তিনি ছিলেন আলবেনিয়ার মুল্লেট গ্রামের অধিবাসী। তিনি ১৬১৪ তে তিরানা শহর স্থাপন করেন যা বর্তমান আলবানিয়ার রাজধানী। একই সময় তিনি একটি মসজিদ, একটি বেকারী এবং একটি হাম্মাম তৈরি করেন।


title: আওরঙ্গজেব

text:
আওরঙ্গজেব তার পূর্বপুরুষদের মত এই অটোমান সাম্রাজ্যের খিলাফাতের দাবি অস্বীকার করতেন।
তিনি মাঝে মাঝে অটোমান সাম্রাজ্যের শত্রুদের সাহায্য করেছিলেন, অটোমান সাম্রাজ্যের বিরুদ্ধে বিদ্রোহী বসরার গভর্নরকে তিনি ভারতে আশ্রয় দিয়েছিলেন। এবং মুঘল প্রশাসনে তাদের পরিবারকে অতি উচ্চ পদ দান করেছিলেন। আরঙ্গজেব অটোমান সম্রাট সুলতান দ্বিতীয় সুলায়মানের বন্ধুত্বের প্রস্তাব কেউ অগ্রাহ্য করেছিলেন। সুলাইমান আরঙ্গজেব কে খ্রিস্টানদের বিরুদ্ধে অংশ নিতে অনুরোধ করেছিলেন।


title: প্রথম সুলাইমান

text: মহৎ সুলাইমান ( "মুহতেশিমrম সুলাইমান") নামে তিনি পশ্চিমা বিশ্বে পরিচিত ছিলেন, এবং পাশাপাশি তাকে প্রথম সুলাইমান ( "সুলতান সুলাইমান-ই আওয়াল"), এবং অটোম্যান আইনি প্রক্রিয়াকে আবারও সম্পূর্ণরূপে ঢালাওভাবে সাজানোর কারণে তাকে আইনপ্রণয়নকারী সুলাইমান ( "কানুনি সুলতান সুলাইমান") নামেও ডাকা হতো।


title: সুলেইমান শাহ

text: সুলেইমান শাহ (; বর্তমান ) ছিলেন অটোমান সামাজ্যের ঐতিহ্য অনুযায়ী কায়া আল্প এর পুত্র এবং আর্তগোল এর পিতা ছিলেন; যিনি অটোমান সাম্রাজ্যের প্রতিষ্ঠাতা উসমানের পিতা ছিলেন। যাহোক অটোমান সাম্রাজ্যর বংশবৃতান্ত অনুযায়ী প্রাথমিক পর্যায়ে সবাই একমত হননি। উসমানের পূর্বপুরুষদের মধ্যে উল্লেখযোগ্য একজন হিসেবে সুলেইমান শাহের কথা উল্লেখ করতে অনেকে ব্যর্থ হন। পরবর্তীতে অবশ্য উসমান এবং সুলেইমান শাহের মধ্যে সম্পর্ক উপস্থাপনা করা হয়। তার অন্যান্য সন্তানদের মধ্যে ছিলেন সারু যতি। বলা হয়ে থাকে যে, সিরিয়ায় ইউফ্রেটিস নদীতে সুলেমান শাহ পানিতে ডুবে মৃত্যুবরণ করেন। কালত জাবর বা তার কাছাকাছি একটি অটোমান সমাধিস্থলে ঐতিহাসিকভাবে সুলেইমান শাহের সমাহিত করা হয়।


title: প্রথম সুলাইমান

text:
প্রথম সুলাইমান (উসমানীয় তুর্কি ভাষায়: سليمان اوّل) ("সুলায়মান দ্য ম্যাগ্নিফিসেন্ট", তুর্কি ভাষায় মুহতেশিম সুলাইমান বা মহৎ সুলায়মান নামে পশ্চিমা বিশ্বে পরিচিত, তুরস্কে কানুনি সুলতান সুলাইমান নামে পরিচিত) ছিলেন উসমানীয় সাম্রাজ্যের দশম এবং সবচেয়ে দীর্ঘকালব্যাপী শাসনরত সুলতান, যিনি ১৫২০ সাল থেকে ১৫৬৬ সালে মৃত্যুর আগ পর্যন্ত উসমানীয় সাম্রাজ্য শাসন করেন। পাশ্চাত্ত্যে তিনি মহৎ সুলাইমান হিসেবেও পরিচিত। তিনি পুর্নবারের জন্য সম্পূর্ণভাবে উসমানীয় সাম্রাজ্যের নীতিমালাগুলো তৈরি করেছিলেন বলে প্রাচ্যে তাঁকে বলা হয় বিধানকর্তা সুলাইমান ()। প্রথম সুলাইমান ষোড়শ শতাব্দীর ইউরোপে একজন বিশিষ্ঠ রাজা হিসেবে স্থান লাভ করেন, যার শাসনামলে উসমানীয় সাম্রাজ্যের সামরিক, রাজনৈতিক ও অর্থনৈতিক শক্তির বিস্তার ঘটে। সুলতান সুলাইমানের সেনাবাহিনী রোমান সাম্রাজ্য এবং হাঙ্গেরির পতন ঘটায়।সুলতান সুলাইমান পারস্যের সাফাভিদ সুলতান, প্রথম তাহমাসবের বিরুদ্ধে যুদ্ধ পরিচালনা করেন এবং মধ্য প্রাচ্যের বেশির ভাগ অঞ্চল দখল করে নেন। তিনি উত্তর আফ্রিকায় আলজেরিয়া সহ বড় বড় অঞ্চলগুলো রোমান সাম্রাজ্যের হাত থেকে দখল করে নেয়। তাঁর শাসনামলে নৌসেনাপতি হাইরেদ্দীন বারবারোসা স্পেনের অ্যাডমিরাল আন্দ্রে ডুরিয়ো নেতৃত্বে সম্মিলিত খ্রিস্টান বাহিনীর বিরুদ্ধে ১৫৩৮ সালে প্রিভিজার যুদ্ধে বারবারোসা বিজয় লাভ করে।এই উসমানীয় নৌবাহিনী ভূমধ্যসাগর থেকে লোহিত সাগর ও পারস্য উপসাগর পর্যন্ত তাদের আধিপত্য বজায় রাখে।
এছাড়াও তার নৌ বাহিনী তৎকালীন স্পেনের হত্যাযজ্ঞ থেকে বেঁচে যাওয়া পলায়নরত নির্বাসিত মুসলিম ও ইহুদিদের উদ্ধারকার্য পরিচালনা করেন।
সুলতান সুলায়মান ছিলেন উসমানীয় সাম্রাজ্যের সবেচেয়ে শক্তিশালী ও ক্ষমতাবান সুলতান।


title: প্রথম সুলাইমান

text:
হুররেম সুলতান ( রোক্সেলানা হিসেবেও পরিচিত ) ছিলেন রুথেনিয় বংশোদ্ভূত উসমানীয় সম্রাট প্রথম সুলাইমানের প্রিয়তম প্রমোদ দাসী (উপপত্নী) ও পরবর্তীকালে তার বৈধ স্ত্রী এবং সম্রাটের সন্তান শাহজাদা মুহাম্মদ, মিরহিমাহ সুলতান, শাহজাদা আবদুল্লাহ, সুলতান দ্বিতীয় সেলিম, শাহজাদা বায়েজিদ এবং শাহজাদা জাহাঙ্গীরের মাতা। হুররেম সম্ভবত কোন ইউক্রেনীয় অর্থোডক্স ধর্মযাজক পিতার ঘরে জন্ম নিয়েছিলেন। তিনি পোল্যান্ড রাজ্যের রুথেনীয় ভয়ভডেশিপের প্রধান শহর ল্বও-এর ৬৮ কিলোমিটার দক্ষিণপূর্বের রুহাটাইন নগরীতে জন্মগ্রহণ করেন (বর্তমান পশ্চিম ইউক্রেন)। ১৫২০-এর দশকে ক্রিমিয়ার তাতাররা ওই এলাকার একটি তড়িৎ অভিযানের সময় তাকে বন্দী করে একজন দাসী হিসেবে নিয়ে আসে (সম্ভবত প্রথমে ক্রিমিয়ার নগরী কাফফায়, যা দাস ব্যবসার একটি প্রধান কেন্দ্র, এরপর কনস্টান্টিনোপলে) এবং তাকে প্রথম সুলাইমানের হারেমের জন্য বাছাই করে। তিনিই সুলতানের সর্বাধিক সংখ্যক সন্তানের জন্ম দেন, এবং আশ্চর্যজনকভাবে চিরায়ত প্রথা ভঙ্গ করে - তিনি দাসত্ব হতেও মুক্তি লাভ করেন। দুইশত বছরের অটোম্যান ঐতিহ্যকে ভঙ্গ করে, একজন প্রাক্তন উপপত্নী এভাবে অবশেষে সুলতানের বৈধ পত্নী হয়ে ওঠে, যা প্রাসাদ ও নগরীর প্রত্যক্ষদর্শীদের জন্য অত্যন্ত হতবাককারী একটি বিষয় ছিল। এই ঘটনা সুলাইমানকে ওরহান গাজির (১৩২৬- ১৩৬২) পর প্রথম দাসী বিবাহকারী সুলতানের পরিচয় এনে দেয় এবং প্রাসাদে হুররামের অবস্থানকে আরও শক্তিশালী করে, যার ফলশ্রুতিতে তার অন্যতম পুত্র দ্বিতীয় সেলিম ১৫৬৬ সালে সাম্রাজ্যের উত্তরাধিকার লাভ করেন।
সুলায়মান বাকি জীবনে রাজসভাতেও হুররেমকে তার সাথে থাকতে দেন, যার ফলে আরেকটি প্রথা ভঙ্গ হয়, আর তা হল, যখন সাম্রাজ্যের উত্তরাধিকারীগণ উপযুক্ত বয়সে পৌঁছুবে, তাঁদেরকে তাঁদের রাজ উপপত্নীসহ (উত্তরাদিকারিদেরকে তাঁদের মাতাসহ) নিকটস্থ প্রদেশে শাসনের জন্য পাঠিয়ে দেয়া হবে, উক্ত উপপত্নীদের সন্তান ক্ষমতায় বসার আগ পর্যন্ত তারা ফিরে আসতে পারবে না। সুলতানের রাষ্ট্রীয় কার্যক্রম বিষয়ক উপদেষ্টা হিসেবেও হুররেম ভূমিকা পালন করেছেন, এবং প্রতীয়মান হয় যে তিনি বৈদেশিক নীতি ও আন্তর্জাতিক রাজনীতিতেও প্রভাব রেখেছিলেন।


title: মসজিদ

text: এগারো শতাব্দিতে, অটোম্যান সাম্রাজ্যের সময় তুরস্কের অনেক স্থানীয় বাসিন্দা ইসলাম ধর্ম গ্রহণ করেন। তখন সেখানে অনেক মসজিদের আবির্ভাব ঘটে। অটোম্যান সাম্রাজ্যের প্রথমদিকের বেশকিছু মসজিদ (যেমন: হায়া সফিয়া মসজিদ, ইস্তাম্বুল) তৈরি হয়, যা পূর্বে বাইজেন্টাইন সাম্রাজ্যের চার্চ বা ক্যাথেড্রাল ছিলো। অটোম্যানরা এই মসজিদগুলোতে তাদের নিজস্ব ডিজাইন ব্যবহার করেন, যেমন: বিশাল কেন্দ্রীয় গম্ভুজ, একাধিক মিনার, খোলা সম্মুখভাগ, ইত্যাদি। তাদের মসজিদগুলোতে কারুকাজময় থাম, এর মাঝে সুপরিসর স্থান, উঁচু ছাদ এবং মিহরাবও দেখা যায়। বর্তমান তুরস্কের অনেক মসজিদই অটোম্যানদের সেই স্থাপত্যশৈলীর ধারক।


title: রোক্সেলানা

text:
অল্প সময়ের মধ্যেই রোক্সেলেনা তার মুনিব সুলায়মানের সুনজরে চলে আসেন এবং সমসাময়িক প্রতিদ্বন্দ্বীদের ঈর্ষার পাত্রীতে পরিণত হন। শীঘ্রই তিনি সুলায়মানের প্রিয়তম সঙ্গিনী বা হাসেকি সুলতান হয়ে ওঠেন। সুলতানের উপর হুররামের প্রভাবের কথা দ্রুত আশেপাশের সব জায়গায় ছড়িয়ে পড়ে। তিনিই সুলতানের সর্বাধিক সংখ্যক সন্তানের জন্ম দেন, এবং আশ্চর্যজনকভাবে চিরায়ত প্রথা ভঙ্গ করে - তিনি দাসত্ব হতেও মুক্তি লাভ করেন। দুইশত বছরের অটোম্যান ঐতিহ্যকে ভঙ্গ করে, একজন প্রাক্তন উপপত্নী এভাবে অবশেষে সুলতানের বৈধ পত্নী হয়ে ওঠে, যা প্রাসাদ ও নগরীর প্রত্যক্ষদর্শীদের জন্য অত্যন্ত হতবাককারী একটি বিষয় ছিল। এই ঘটনা সুলাইমানকে ওরহান গাজির (১৩২৬- ১৩৬২) পর প্রথম কানিজ বিবাহকারী সুলতানের পরিচয় এনে দেয় এবং প্রাসাদে হুররামের অবস্থানকে আরও শক্তিশালী করে, যার ফলশ্রুতিতে তার অন্যতম পুত্র দ্বিতীয় সেলিম ১৫৬৬ সালে সাম্রাজ্যের উত্তরাধিকার লাভ করেন।
ইস্তাম্বুলের হেরেমে হুররেম সুলতান সুলায়মানের প্রথম স্ত্রী, মাহিদেভরান সুলতানের একজন শক্তিশালী প্রতিদ্বন্দ্বী হয়ে ওঠেন। ১৫২১ সালে হুররেম তার প্রথম পুত্র মেহমেদের জন্ম দেন এবং এরপর আরও চার পুত্র, যা সুলতানের একমাত্র পুত্রের মাতা হিসেবে অর্জিত মাহিদেভরানের মর্যাদাকে ধূলিসাৎ করে দেয়। সুলায়মানের মাতা, আয়শে হাফসা সুলতান, এই দুই মহিলার শত্রুতাকে একপাক্ষিকভাবে গোপন রাখতেন, কিন্তু ১৫৩৪ সালে তার মৃত্যুর পর, একটি তুমুল লড়াই সঙ্ঘটিত হয়, যেখানে মাহিদেভরান হুররেমকে মারধর করেন। (এখান থেকে শুরু করে হুররাম সুলতানের মৃত্যুর পূর্ব পর্যন্ত বাকি ঘটনা গুলর ধারা বিবরনি তুর্কি টিভি সিরিজ "মুহতেসেম ইউজেইল" থেকে নেওয়া হয়েছে যা ইউরপিয় লেখকদের বকৃত ইতিহাসের উপর নির্ভভর করে তৈরি।) এ ঘটনায় সুলাইমান ক্ষুব্ধ হয়ে পরবর্তীতে মাহিদেভ্রানকে পুত্র মুস্তফা সহ প্রাদেশিক রাজধানী মানিসায় পাঠিয়ে দেন। এই নির্বাসনকে দাপ্তরিকভাবে সবার কাছে দেখানো হল যে, এটি হল "সাঞ্জাক বেয়লিজি" বা আপাত উত্তরাধিকারীর প্রথাগত প্রশিক্ষণ।
হুররেম এবং মাহিদেভরান মিলে সুলাইমানের ছয় পুত্রসন্তানের জন্ম দেন, যাদের মধ্যে ৪ জন ১৫৫০ সালের মধ্যে জীবিত ছিল: মুস্তফা, সেলিম, বায়েজিদ, ও জাহাঙ্গীর। এদের মাঝে, মুস্তাফা ছিল বয়োজ্যেষ্ঠ উত্তরাধিকারী হিসেবে হুররেমের সন্তানের অগ্রবর্তী ছিলেন। হুররেম জানতেন যে নিয়মানুসারে মুস্তাফাই সুলতান হবে, এবং তার নিজ সন্তানদের শ্বাসরোধ করে হত্যা করা হবে। তথাপি মুস্তফাও সকল ভাইয়ের মধ্যে সবচেয়ে বিচক্ষণ বলে অনেকেই তাকে প্রাধান্য দিত এবং পারগালি ইব্রাহীম পাশাও তাকে সমর্থন করতেন, যিনি ১৫২৩ সালে সুলতানের প্রধান উজির হন। অনেক তথ্যসূত্রে ইঙ্গিত করা হয়েছে যে, ইব্রাহিম পাশা হুররেম সুলতানের চক্রান্ত ও প্রাসাদে তার উঠতি প্রভাবের একজন ভুক্তভোগী ছিলেন, বিশেষ করে অতীতে শাহজাদা মুস্তফাকে সমর্থন করার কারণে। প্রথম আহমেদের শাসনামলের আগপর্যন্ত সাম্রাজ্যে সুলতানের মৃত্যু হলে, উত্তরসূরি নির্বচনের কর্মকাণ্ডে বেসামরিক অস্থিরতা ও বিদ্রোহ প্রতিহত করতে প্রতিদ্বন্দ্বী রাজপুত্রদের গোপনে বা প্রকাশ্যে হত্যা করা হতো। নিজ পুত্রদের প্রাণদণ্ডকে এড়াতে, হুররেম মুস্তাফার রাজ্যাভিষেকের সমর্থকদের নির্মূল করতে নিজ প্রভাবকে কাজে লাগাতে শুরু করলো।
বহু বছর পর, সুলায়মানের দীর্ঘ শাসনামলের শেষের দিকে, তার পুত্রদের শত্রুতা আরও স্পষ্ট ও প্রকট আকার ধারণ করে। অধিকন্তু, রুস্তম পাশা ও হুররেম সুলতান উভয়ই সুলায়মানকে মুস্তফার বিরুদ্ধে উসকিয়ে দেন এবং মুস্তফাকে বিশৃঙ্খলা সৃষ্টির দায়ে অভিযুক্ত করা হয়। রুস্তম পাশা ও হুররাম সুলতান উভয়ই সুলেমানকে মুস্তাফার বিরুদ্ধে কুমন্ত্রণা দিয়ে উসকিয়ে দিতে থাকেন এবং মুস্তফাকে বিশৃঙ্খলা সৃষ্টির দায়ে বার বার অভিযুক্ত করতে থাকেন। এতে করে দিন দিন মুস্তাফার উপর সুলেমানের ক্ষোভ সৃষ্টি হতে থাকে। ঐতিহাসিক সূত্র দ্বারা জানা যায় ১৫৫৩ সালে সফভীয় ইরানের বিরুদ্ধে অভিযানকালে রুস্তম পাশা সুলেমানকে অবহিত করেন মুস্তাফা বিদ্রোহ করেছেন এবং সুলেমানকে হত্যার উদ্দেশ্যে বিশাল সৈনাবাহিনী নিয়ে এগিয়ে আসছেন। বিপরীতে মুস্তাফাকে বলা হয় ইরানের বিরুদ্ধে অভিযানের সময় সুলতান সুলেমান বিপদে পরেছেন এবং শাহজাদা মুস্তাফার সহায়তা চেয়েছেন। যার পরিণতিতে মুস্তাফা তার সৈন্যবাহিনী নিয়ে সুলতানকে সাহায্য করার জন্য রওনা হন।


title: রুশ–তুর্কি যুদ্ধ (১৫৬৮–১৫৭০)

text: ১৫৫৬ সালে রাশিয়ার জার চতুর্থ আইভান (যিনি "ভয়ঙ্কর আইভান" বা "আইভান দ্য টেরিবল" নামে সমধিক পরিচিত) অস্ত্রাখান খানাত দখল করে নেন এবং ভোলগা নদীর সন্নিকটে পাহাড়ের ওপরে একটি নতুন দুর্গ নির্মাণ করেন। এসময় অটোমান সাম্রাজ্যের সুলতান ছিলেন দ্বিতীয় সেলিম, কিন্তু তাঁর প্রধান উজির সুকোল্লু মেহমেত পাশা ছিলেন সাম্রাজ্যের প্রশাসনের প্রকৃত ক্ষমতার অধিকারী। সুকোল্লু পাশা-ই ১৫৬৮ সালে অটোমান সাম্রাজ্য এবং তার উত্তরাঞ্চলীয় প্রতিদ্বন্দ্বীর (রাশিয়া) মধ্যে দ্বন্দ্বের সূচনা করেন। অটোমানদের জন্য ভবিষ্যতে এর ফলাফল হয়েছিল মারাত্মক। সুকোল্লু পাশা ডন ও ভোলগা নদীদ্বয়কে একটি খাল খননের মাধ্যমে সংযুক্ত করার পরিকল্পনা গ্রহণ করেন এবং ১৫৬৯ সালের গ্রীষ্মকালে কাসিম পাশার নেতৃত্বাধীনে ২০,০০০ তুর্কি ও ৩০,০০০ থেকে ৫০,০০০ ক্রিমিয়ান তাতার সৈন্যের একটি বিশাল বাহিনীকে অস্ত্রাখান অবরোধ করে খাল খননের কাজ শুরু করার জন্য প্রেরণ করেন। একই সাথে অটোমান নৌবাহিনী অ্যাজোভ অবরোধ করে।


title: ঘূর্ণিঝড় কোমেন

text: বেশ অনেক দিন ধরেই কোমেন বঙ্গোপসাগরের উত্তরাংশ এবং উত্তর-পশ্চিমাংশে অবস্থিত দেশসমূহ যেমনঃ মায়ানমার, বাংলাদেশ এবং অন্যদিকে ভারতের পূর্বাংশে দিকে প্রবল বৃষ্টিপাত ঘটায়। দক্ষিণ-পূর্বাংশে এতো বৃষ্টিপাত হয়েছিল যে, মায়ানমারের পালেত্ব নামক জায়গায় বৃষ্টিপাতের সর্বোচ্চ রেকর্ড এসেছিল ৮৪০ মি.মি. (৩৩ ইঞ্চি)। আর এই রেকর্ডগুলো জুলাই এবং অগাস্ট মাস সংরক্ষণ করা হয়। মায়ানমারের রাখাইন রাজ্যের মংডু শহরে কোমেন ঝড়ের বাতাসের গতিবেগ ধরা পরেছিল ঘন্টায় ১২৪ কি.মি. (ঘন্টায় ৭৭ মাইল)। পার্শ্ববর্তী রাখাইন রাজ্যের রাজধানী সিত্বে শহরে বাতাসের গতিবেগ মাপা হয়েছিল ঘন্টায় ১০৭ কি.মি. (ঘন্টায় ৬৭ মাইল)। জুলাই মাসের ৩০ তারিখে বাংলাদেশের টেকনাফ উপজেলায় বাতাসের গতিবেগ পরিমাপে আসে ঘন্টায় ১০০ কি.মি. (ঘন্টায় ৬৫ মাইল)। আর অন্যদিকে বাংলাদেশের বন্দর নগরী চট্টগ্রামে বৃষ্টিপাতের গড় রেকর্ড ধরা পরে ৮০০ মি.মি (৩১ ইঞ্চি) এবং দশ দিন ধরে কক্সবাজারে বৃষ্টিপাতের পরিমাণ আসে ঘন্টায় ১০০০ কি.মি. (৩৯ ইঞ্চি)। অপরদিকে ঘূর্ণিঝড় কোমেন দ্বীপাঞ্চলের পশ্চিমাভিমুখে গমন করার পর ভারতের পশ্চিম বঙ্গের হরিণখোলায় বৃষ্টিপাতের সর্বোচ্চ গড় রেকর্ড দেখা যায় ৫২০ মি.মি (২০ইঞ্চি)।


title: বুমেরাং নীহারিকা

text: ১৯৯৫ সালে চিলিতে ১৫-মিটারের সুইডিশ-ইএসও সাবমিলিমিটার টেলিস্কোপ ব্যবহার করে জ্যোতির্বিদেরা বুঝতে পারেন যে বিজ্ঞানাগারে তৈরি ব্যতীত এটি এখন পর্যন্ত খুঁজে পাওয়া বিশ্বের শীতলতম স্থান। এর তাপমাত্রা -২৭২ °সে., যা পরম শূন্য (যেকোন তাপমাত্রার সর্বনিম্ন ধাপ) এর চেয়ে মাত্র ১ °সে. উষ্ণ। এমনকি মহাবিস্ফোরণের ব্যাকগ্রাউন্ড গ্লোর তাপমাত্রা -২৭০ °সে পর্যন্ত এই তাপমাত্রার চাইতে উষ্ণ ছিল। সিএমবি শীতল স্থান ব্যতীত এটিই একমাত্র বস্তু যা ব্যাকগ্রাউন্ড রেডিয়েশনের চেয়ে কম তাপমাত্রাধারী।


title: কাউয়াই

text: কাউয়াই কেবল বার্ষিক গড় বৃষ্টিপাতের পরিমানের ক্ষেত্রেই রেকর্ড করেনি, এটি ঘণ্টায় বৃষ্টিপাতের পরিমানের হিসেবেও রেকর্ড করেছে। জানুয়ারি ২৪-২৫, ১৯৫৬-এ একটি ঝড়ের সময়ে, অত্যাধিক বৃষ্টি চলাকালীন সময়ে কাউয়াইয়ের সাবেক কিলাউইয়া সুগার প্লান্টেশন কেবল ৬০ মিনিটেই বৃষ্টিপাতের রেকর্ড লিপিবদ্ধ করে। এক ঘন্টায় বৃষ্টিপাত লিপিবদ্ধ করা ছিল একটি অবমূল্যায়ন, যেহেতু বৃষ্টির পরিমান অত্যধিক, যার ফলে একটি ইঞ্চির হিসাবে একটি ত্রুটি হতে পারে। ২২ জুন, ১৯৪৭ সালে মিসৌরির বিশ্ব রের্কডের ঘটনায় ৬০ মিনিটের বৃষ্টিপাতে ৪২ মিনিটের মধ্যেই ১২ ইঞ্চি বৃষ্টিপাত হয়।


title: মাউন্ট এভারেস্ট

text: মাউন্ট এভারেষ্ট (), যা নেপালে সগরমাথা () এবং তিব্বতে চোমোলাংমা () নামে পরিচিত, বিশ্বের সর্বোচ্চ পর্বতশৃঙ্গ। এই শৃঙ্গটি হিমালয়ের মহালঙ্গুর হিমাল পর্বতমালায় অবস্থিত। সমুদ্রপৃষ্ঠ হতে এর উচ্চতা হলেও পৃথিবীর কেন্দ্র হতে এই শৃঙ্গের দুরত্ব সর্বাধিক নয়। চীন ও নেপালের আন্তর্জাতিক সীমান্ত মাউন্ট এভারেস্টের শীর্ষবিন্দু দিয়ে গেছে।


title: আজিজিয়া

text: ১৯২২ সালের সেপ্টেম্বরের ১৩ তারিখে এ শহরের সর্বোচ্চ তাপমাত্রা রেকর্ড করা হয় ১৩৬ ডিগ্রী ফারেনহাইট বা ৫৮ দশমিক আট ডিগ্রী সেলসিয়াস। বিশ্বের বিভিন্ন দেশের আবহাওয়া বিষায়ক সংস্থান সমীক্ষা অনুসারে এইটি এখন পর্যন্ত এই কোন শহরের সর্বচ্চ রেকর্ডকৃত তাপমাত্রা।


title: এলজি মোবাইল বিশ্বকাপ

text: দ্রুততম টেক্সট বার্তা পাঠানোর গিনেস বিশ্ব রেকর্ড-এর রেকর্ড কে ভাঙতে পারে তা দেখার জন্য একটি পার্শ্ব প্রতিযোগিতারও আয়োজন করা হয়। রেকর্ডটি পর্তুগালের পেদ্রো মাতিয়াস ভাঙ্গেন। তিনি ১ মিনিট ৫৯ সেকেন্ডে ২৬৪ বর্ণের টেক্সট বার্তা টাইপ করেন। সাংখ্যিক কিবোর্ডে প্রতি মিনিটে ৩০৬ বার বোতাম চেপে সবচেয়ে বেশিবার বোতাম চাপার রেকর্ড গড়ে ইন্দোনেশিয়া, অপরদিকে QWERTY কিবোর্ডে ৩৫৭ বার চেপে এ রেকর্ড গড়ে দক্ষিণ কোরিয়া।


title: মানব চালিত পরিবহন

text: হাইড্রোফয়েলে পানির বাধা কম থাকায় মানব শক্তি দিয়ে সর্বোচ্চ গতি তোলা যায় এবং অল্প জায়গায় অন্যান্য নৌকার থেকে দ্রুত ঘোরান যায়। ২০০৮ সালের ২৮ অক্টোবর এমআইটি প্রফেসর মার্ক ড্রেলা পানিতে বিশ্ব গতির রেকর্ড তৈরি করেন, যিনি মানব চালিত হাইড্রোফয়েল, ডিকাভেটেটর, দিয়ে আমেরিকার ম্যাসাচুসেটস এর বস্টন এ ১০০ মিটারের কোর্সে ১৮.৫ নট (ঘন্টায় ২১.৩ মাইল)(সেকেন্ডে ৯.৫৩ মিটার) দ্রুতি তৈরি করেছিলেন।


title: ভেসেলিন তোপালভ

text: ১৯৭১ সালে ফিদে কর্তৃক দাবাড়ুদের জন্য প্রবর্তিত র‌্যাঙ্কিং ব্যবস্থায় সর্বমোট ২৭ সপ্তাহ বিশ্বের ১নং স্থানে ছিলেন তিনি। অন্যান্য দাবাড়ুদের সাথে তুলনান্তে বিশেষতঃ গ্যারি কাসপারভ, আনাতোলি কারপভ, ববি ফিশার ও ম্যাগনাস কার্লসেনের পর তার অবস্থান পঞ্চম। এপ্রিল, ২০০৬ সাল থেকে জানুয়ারি, ২০০৭ সাল পর্যন্ত বিশ্বের ১নং দাবাড়ু ছিলেন তিনি। ইলো রেটিংয়ের সর্বোচ্চ ২৮১৩ তোলেন যা কেবলমাত্র গ্যারি কাসপারভ অতিক্রম করেন। পরবর্তীতে ম্যাগনাস কার্লসেন, বিশ্বনাথন আনন্দ, লেভন আরোনিয়ান, ফাবিয়ানো কারুয়ানা ও হিকারু নাকামুরা এ রেটিং অতিক্রম করেন। জুলাই, ২০১৬ সাল পর্যন্ত তার সর্বোচ্চ রেটিং ছিল ২৮১৬ যা জুলাই, ২০১৫ সালে লাভ করেছিলেন। এরফলে ফিদে রেটিংয়ে সর্বকালের সেরাদের তালিকায় তার অবস্থান ষষ্ঠ স্থানে পৌঁছে।


title: আব্দুল হালিম

text:
এরপর ২০১৫ সালের নভেম্বর মাসে ওয়ালটনের ব্যানারো আরো একটি রেকর্ড গড়েন তিনি। ২০১৫ সালের ২২ নভেম্বর ঢাকায় মাথায় বল নিয়ে দ্রুততম সময়ে স্কেটিং জুতা পরে ১০০ মিটার অতিক্রম করেন হালিম।কমলাপুর রেলওয়ে স্টেশনের ২ নম্বর প্লাটফর্মে তিনি এই খেলা প্রদর্শন করে ২৭.৬৬ সেকেন্ডেই নির্দিষ্ট গণ্তব্যে পৌঁছান। এই প্রচেষ্টার ভিডিও ফুটেজ ও অন্যান্য প্রমাণ গিনেস ওয়ার্ল্ড রেকর্ড কর্তৃপক্ষ যাচাই-বাছাই করে ২০১৬ সালের ২৩ মার্চ স্বীকৃতি দেয়।
৮ জুন ২০১৭ পল্টনের শেখ রাসেল রোলার স্কেটিং কমপ্লেক্সে বল মাথায় নিয়ে সাইকেল চালিয়ে ১৩.৭৪ কি.মি. পথ অতিক্রম করে। এতে তার সময় লাগে ১ ঘন্টা ১৯ মিনিট।


title: র‌্যনদ ল্যাভিলেনি

text: ৩১ জানুয়ারি, ২০১৪ তারিখে ল্যাভিলেনি পোল্যান্ডের বাইডোগজে অনুষ্ঠিত পেড্রো’জ কাপে প্রথম চেষ্টাতে উচ্চতা অতিক্রম করেন। এর ছয় দিন পূর্বেই রোয়েনে ৬.০৪ মিটার উচ্চতা পেরিয়ে নতুন জাতীয় ইনডোর রেকর্ড সৃষ্টি করেছিলেন। ৬.০৮ মিটারের বাঁধা অতিক্রমের মাধ্যমে পোল ভল্টের ইতিহাসে তিনি বিশ্বের দ্বিতীয় সর্বোচ্চ উচ্চতা অতিক্রমণ করেন সার্গেই বুবকা’র ১৯৯৩ সালে দন্তেস্কে সৃষ্ট উচ্চতার পিছনে থেকে। এছাড়াও স্টিভ হুকারকে পিছনে ফেলে বুবকা’র পর দ্বিতীয় সেরা পোল ভল্টারের মর্যাদা পান। বাইডোগজ ও রোয়েনে অনুষ্ঠিত দুই প্রতিযোগিতাতেই তিনি ৬.১৬ মিটার উচ্চতাবিশিষ্ট বার অতিক্রমের চেষ্টা করেছিলেন কিন্তু ঐ বাঁধা অতিক্রমনে সক্ষম হননি।


title: কমলেশ্বর ভট্টাচার্য্য

text: ১৯৭৮ খ্রিস্টাব্দে কোলেজ দ্য ফ্রঁসের সংস্কৃত চেয়ার থেকে জঁ ফিলিওজা অবসর গ্রহণ করার পর সর্বসম্মতিক্রমে কমলেশ্বর এই পদের জন্য নির্বাচিত হন, কিন্তু সেই বছরেই প্রশাসনিক সিদ্ধান্তে পদটি বিলুপ্ত করা হয়। সেন্ত্রে ন্যাশনাল দে লা রিসার্চে সায়েন্টিফিক প্রতিষ্ঠানে দীর্ঘ ছত্রিশ বছর গবেষণা করার পর তিনি ১৯৯৬ খ্রিস্টাব্দের সেপ্টেম্বর মাসে প্রথম শ্রেণী গবেষণা অধিকর্তা হিসেবে অবসর গ্রহণ করেন। ১৯৬৭ থেকে ১৯৬৯ খ্রিস্টাব্দের মধ্যে তিনি ব্রাউন বিশ্ববিদ্যালয়, ১৯৭৭ থেকে ১৯৭৯ খ্রিস্টাব্দের মধ্যে টরন্টো বিশ্ববিদ্যালয় এবং ১৯৮০ খ্রিস্টাব্দে বিশ্বভারতী বিশ্ববিদ্যালয়ে অধ্যাপক হিসেবে দায়িত্ব পালন করেন। অবসর গ্রহনের পর তিনি জার্মানির বোন বিশ্ববিদ্যালয়ে অধ্যাপক হসেবে দায়িত্ব পালন করেন। ১৯৯৬ খ্রিস্টাব্দে এশিয়াটিক সোসাইটি তাঁকে তাঁর উচ্চমানের গবেষণার জন্য স্বর্ণপদক প্রদান করে। ২০০৪ খ্রিস্টাব্দ থেকে সেন্টার ফর খমের স্টাডিজ নামক গবেষণা প্রতিষ্ঠানের বোর্ড সদস্য হিসেবে নির্বাচিত হন।


title: মাইকেল ডি গ্রিফিন

text: মাইকেল ডগলাস গ্রিফিন (ইংরেজি ভাষায়: Michael Douglas Griffin) (জন্ম: ১লা নভেম্বর, ১৯৪৯) মার্কিন পদার্থবিজ্ঞানী, অ্যারোস্পেস প্রকৌশলী এবং নাসার বর্তমান অ্যাডমিনিস্ট্রেটর (প্রশাসক)। ২০০৫ সালের ১৩ই এপ্রিল থেকে নাসার প্রশাসক হিসেবে কাজ করছেন। মার্কিন যুক্তরাষ্ট্রের রাষ্ট্রীয় মহাকাশ সংস্থার প্রধান হিসেবে গ্রিফিন দেশের ভবিষ্যৎ মহাকাশ অভিযানের পরিকল্পনা, হাবল মহাকাশ দুরবিনের ভবিষ্যৎ নির্ধারণ এবং আবহাওয়া পরিবর্তন বোঝার ক্ষেত্রে নাসার ভূমিকার মত গুরুত্বপূর্ণ বিষয় নিয়ন্ত্রণ করেন। এর পূর্বে তিনি নাসার অভিযান বিভাগের সহযোগী প্রশাসক ছিলেন। প্রশাসক হওয়ার আগ গ্রিফিন মেরিল্যান্ডের লরেলে অবস্থিত জন্‌স হপকিন্স ইউনিভার্সিটিতে ফলিত পদার্থবিজ্ঞান গবেষণাগারের মহাকাশ বিভাগের প্রধান হিসেবে কাজ করছিলেন। নিজেকে একটি ছোট শহর থেকে আসা সাধারণ অ্যারোস্পেস প্রকৌশলী হিসেবে উল্লেখ করলেও তার অনেকগুলো রাজনৈতিক গুরুত্বসম্পন্ন পদোন্নতি সে কথা বলে না। ২০০৭ সালে টাইম সাময়িকী "সবচেয়ে প্রভাবশালী ১০০ ব্যক্তিত্বের" তালিকায় তার নাম যুক্ত করেছে।


title: যদুনাথ সিংহ

text: যদুনাথ সিংহ ১৯১৫ খ্রিস্টাব্দে কলকাতা বিশ্ববিদ্যালয় থেকে দর্শনে বি.এ. পাশ করেন ও ফিলিপ স্যামুয়েল স্মিথ ও ক্লাইন্ট মেমোরিয়াল পুরস্কারের জন্য আবেদন করেন। এরপর তিনি ১৯১৭ খ্রিস্টাব্দে কলকাতা বিশ্ববিদ্যালয় থেকেই এম.এ. পাশ করেন এবং পরবর্তীতে ১৯৩৪ খ্রিস্টাব্দে সেখান থেকেই পি.এইচ.ডি. করেন। এরপর বিভিন্ন প্রসিদ্ধ প্রকাশনা থেকে তিনি তাঁর লেখা দর্শন ও অন্যান্য বিষয়ক বিভিন্ন বই প্রকাশ করেন। তাঁর লেখা দুটি বই লন্ডনের "M/s. Kegan Paul" থেকে প্রকাশিত হয়। এরপর ডঃ সিংহ ভারতীয় দার্শনিক হিসেবে নিজেকে তুলে ধরেন। পরবর্তীতে তিনি আধ্যাত্মিক চেতনায় নিজের জীবন অতিবাহিত করেন।


title: মাইকেল ন্যাচবুল, পঞ্চম ব্যারন ব্র্যাবোর্ন

text: দীক্ষা প্রাপ্ত মাইকেল হার্বার্ট রুডল্ফ ন্যচাবুলা-হুজেসেন, ১৯১৯ সালে তাঁর উপনাম হুজেসেন অংশ ডিড পল কর্তৃক বাদ দিয়ে দেন। ন্যচাবুলা উইলিংটন কলেজে এবং উলউইচে রয়্যাল মিলিটারি একাডেমীতে অধ্যয়ন করেন। তিনি রয়্যাল আর্টিলারিতে লেফটেন্যান্ট পদে এবং আর.এ.এফ-এ ক্যাপ্টেন পদে উন্নিত হন। তিনি প্রথম বিশ্বযুদ্ধে অংশগ্রহন করেন(তিনবার উল্লেখিত)এবং মিলিটারি ক্রসে ভূষিত হন। তিনি ২২শে জানুয়ারী ১৯১৯সালে লেডি ডোরিন ব্রাউনের সাথে পরিণয় সুত্রে আবদ্ধ হন যিনি, ৬ষ্ঠ স্লিগো মার্কুইস কন্যা ছিলেন এবং তাদের দুটি সন্তান ছিল:ন্যচাবুলা ১৯৩১ সালে কনজারভেটিভ পার্টির এশফর্ডের সংসদ (এমপি) নির্বাচিত হন এবং ১৯৩২ থেকে ১৯৩৩ সাল পর্যন্ত ভারতের পররাষ্ট্রমন্ত্রী, স্যামুয়েল হোয়ারের সংসদীয় একান্ত সচিব হিসেবে দায়িত্ব পালন করেন। তাঁর পিতার মৃত্যুর পর ১৯৩৩ সালে তিনি ব্যারন ব্র্যাবোর্ন উপাধি প্রাপ্ত হন, যা বোম্বে গভর্নরের নিকট থেকে দেয়া হয় এবং Knight Grand Commander of the Order of the Indian Empire হিসেবে নিযুক্ত হন। বোম্বের গভর্নর অ্যান্থনি ডি মেলোর সাথে জমি আলোচনার পর ১৯৩৬ সালে তিনি ভারতের ক্রিকেট ক্লাবের (সিসিআই) ঐতিহাসিক ব্র্যাবোর্ন ক্রিকেট স্টেডিয়াম গ্রাউন্ডের ভিত্তিপ্রস্তর স্থাপন করেন। তিনি ১৯৩৭ সালে Knight Grand Commander of the Order of the Star of India হন এবং ১৯৩৯ সাল পর্যন্ত বাংলার গভর্নর ছিলেন এবং উক্ত বছরেই মারা যান।


title: জেমস ডোনাল্ড মিন্ডল

text: মিন্ডল কার্নেগী মেলন বিশ্ববিদ্যালয় থেকে তড়িৎ প্রকৌশলে ১৯৫৫ সালে বিএস, ১৯৫৬ সালে এমএস এবং ১৯৫৮ সালে পিএইচডি ডিগ্রি অর্জন করেন। ১৯৬৫ থেকে ১৯৬৭ সাল পর্যন্ত নিউ জার্সির ফোর্ট মনমাউথে ইউএস আর্মি ইলেক্ট্রনিক্স ল্যাবরেটরীজ এর ইন্টিগ্রেটেড ইলেক্ট্রনিক্স ডিভিশন এর প্রতিষ্ঠাতা পরিচালক ছিলেন। ১৯৬৭ সালে স্ট্যানফোর্ড বিশ্ববিদ্যালয় এর তড়িৎ প্রকৌশলের জন এম ফ্লুক অধ্যাপক হিসেবে যোগদান করেন। তিনি স্কুল অব ইঞ্জিনিয়ারিং এর অ্যাসোসিয়েট ডীন ফর রিসার্চ, সেন্টার ফর ইন্টিগ্রেটেড সিস্টেমস এর পরিচালক এবং ইন্টিগ্রেটেড সারকিটস ল্যাবরেটরী প্রতিষ্ঠাতা পরিচালক ছিলেন। ১৯৮৬ সালে তিনি রেনসেলার পলিটেকনিক ইন্সটিটিউট এর সিনিয়র ভাইস প্রেসিডেন্ট ফর অ্যাকাডেমিক অ্যাওয়ার্ডস এবং প্রভোস্ট হিসেবে যোগদান করেন এবং ১৯৯৩ সাল পর্যন্ত দায়িত্ব পালন করেন।


title: এভারি-ম্যাকলয়েড-ম্যাককার্টি পরীক্ষা

text: গ্রিফফিথের গবেষণার ফলাফল খুব তাড়াতাড়ি জানা গিয়েছিল, প্রথমে কচ ইন্সটিটিউটের ফ্রেড নিউফেল্ড এবং পরবর্তীতে রকফেলার ইন্সটিটিউটের মার্টিন হেনরী ডাওসনের মাধ্যমে। পরবর্তী বছর গুলোতে রকফেলার ইন্সটিটিউটের গবেষকগণ ক্রমান্বয়ে ট্রান্সফরমেশন সংক্রান্ত গবেষণা চালিয়ে যান। রিচার্ড এইচ.পি. শিয়ার সাথে ডাওসন ব্যাকটেরিয়া রূপান্তরের "ইন ভিট্রো" (গ্রিফফিথের "ইন ভিভো" পদ্ধতির বদলে) পদ্ধতির বদলে। ১৯৩০ সালে ডাওসন প্রস্থান করলে জেমস এল্লোওয়ে গ্রিফফিথের অনুসন্ধান পর্যবেক্ষণের কাজ চালিয়ে যান, যার ফলে ১৯৩৩ সালে রূপান্তর নীতিতে জলীয় দ্রবণ নিষ্কাশনের সিদ্ধান্ত নেন। কলিন ম্যাকলয়েড ১৯৩৪ থেকে ১৯৩৭ পর্যন্ত এসমস্ত দ্রবণ বিশুদ্ধিকরণের সিদ্ধান্ত নেন এবং ১৯৪০ সাল পর্যন্ত কাজ চলতে থাকে এবং ম্যাকলিন ম্যাককার্টি কাজ শেষ করেন।


title: অমরেশ্বর ঠাকুর

text: ১৯২৭ সালে হিন্দু ল' অব এভিডেন্সের উপর গবেষণা করে কলকাতা বিশ্ববিদ্যালয় থেকে পি.এইচ.ডি ডিগ্রি লাভ করেন। পরে "বেদান্তশাস্ত্রী" উপাধিও লাভ করেন।


title: মুহাম্মদ নজিবউল্লাহ

text: ১৯৮৫ সালের নভেম্বরে তিনি পিডিপিএর সেক্রেটেরিয়েটে নিয়োগ পান। সোভিয়েতরা আফগানিস্তান ত্যাগের সময় মিখাইল গর্বাচেভ পিডিপিএর মহাসচিব পদ থেকে কারমালের পদত্যাগ চাইছিলেন। এসময় কারমালের উত্তরসূরির প্রশ্নে গর্বা‌চেভ নজিবউল্লাহকে সমর্থন করেছিলেন। ইয়ুরি আন্দ্রোপভ, বরিস পোনোমারেভ ও দিমিত্রি উস্তানোভ নজিবউল্লাহকে সমর্থন করেছিলেন। তবে নজিবউল্লাহ ছাড়াও আসাদউল্লাহ সারওয়ারির প্রতি অনেক সোভিয়েত কর্মকর্তার সমর্থন ছিল। আরেকজন কাঙ্খিত ব্যক্তি ছিলেন আবদুল কাদির। তিনি সাওর বিপ্লবে অংশ নিয়েছিলেন। ১৯৮৬ সালের ৪ মে নজিবউল্লাহ পিডিপিএর মহাসচিব হিসেবে কারমালের উত্তরসূরি হন। তবে কারমাল বিপ্লবী কাউন্সিলের চেয়ারম্যানের পদে বহাল থাকেন।


title: ডেভিড গ্রিফিথস

text: গ্রিফিথস পুটনি স্কুলের একজন স্নাতক। তিনি হার্ভার্ড বিশ্ববিদ্যালয় থেকে ১৯৬৪ সালে বি.এ. এবং ১৯৬৬ সালে এম.এ. ডিগ্রী অর্জন করেন। একই বিশ্ববিদ্যালয় থেকে ১৯৭০ সালে পিএইচডি সম্পন্ন করেন। তিনটি ডিগ্রিই তিনি পদার্থবিজ্ঞানের উপর গ্রহণ করেন। তার পিএইচডি গবেষণার কাজ ছিল ভরহীন ফিল্ড থিওরির বিকিরণ মাপার ক্ষেত্রে একাধিক চলকের যুগ্ম পরিবর্তনশীলতার পরিমাপ করা। এই তাত্ত্বিক কণা পদার্থবিজ্ঞানের গবেষণা তিনি করেছিলেন সিডনি কোলম্যানের অধীনে। তিনি মূলত স্নাতক পর্যায়ের পদার্থবিজ্ঞানের শিক্ষার্থীদের তিনটি উচ্চমানের পাঠ্যবইয়ের লেখক হিসেবে পরিচিত। যেগুলো হল: "Introduction to Elementary Particles" (১৯৮৭ সালে প্রকাশিত, দ্বিতীয় সংস্করণ ২০০৮ সালে প্রকাশিত), "Introduction to Quantum Mechanics" (১৯৯৫ সালে প্রকাশিত, দ্বিতীয় সংস্করণ ২০০৪ সালে) এবং "Introduction to Electrodynamics" (১৯৮১ সাল প্রকাশিত, চতুর্থ সংস্করণ প্রকাশিত ২০১২ সালে)। তিনি ১৯৯৭ সালে "যারা পদার্থবিজ্ঞান শিক্ষায় পাণ্ডিত্যপূর্ণ অসামান্য অবদান রেখেছেন" সংরক্ষিত বিভাগে রবার্ট এ. মিলিকান অ্যাওয়ার্ড পুরষ্কার পান। ২০০৯ সালে তিনি আমেরিকান ফিজিক্যাল সোসাইটির একজন ফেলো নির্বাচিত হন।


title: মাইকেল ডগলাস

text: মাইকেল কার্ক ডগলাস (জন্মঃ ২৫ সেপ্টেম্বর ১৯৪৪) হলেন একজন একাডেমি পুরস্কার ও গোল্ডেন গ্লোব বিজয়ী মার্কিন চলচ্চিত্র অভিনেতা ও প্রযোজক। ১৯৭৫ সালে ডগলাস ওয়ান ফ্লু ওভার দ্য কাকুস নেস্ট প্রযোজনা করেন যা শ্রেষ্ঠ চলচ্চিত্রের জন্য একাডেমি পুরস্কার জয় করে। ডগলাস অলিভার স্টোন পরিচালিত চলচ্চিত্র ওয়াল স্ট্রিটে গর্ডন গেকো চরিত্রে অভিনয় করে খ্যাতি অর্জন করেন। এর জন্য তিনি একাডেমি পুরস্কার অর্জন করেন।


title: বাঙালি রন্ধনশৈলী

text: বাঙালি রন্ধনশৈলী হচ্ছে রান্নার একটা শৈলী যা ভারতীয় উপমহাদেশের পূর্বাঞ্চলে বঙ্গে উৎপত্তি লাভ করে। প্রাচীন বঙ্গ অঞ্চল বর্তমানে বাংলাদেশ এবং ভারতের পশ্চিমবঙ্গ, ত্রিপুরা এবং আসামের বরাক ভ্যালীতে বিভক্ত হয়ে পড়েছে। এই অঞ্চলে প্রধান খাবার ভাত এবং মাছের সাথে মাংস, সব্জি, ডাল দিয়ে সমৃদ্ধ হয়েছে এর খাদ্য সম্ভার।


title: বাঙালি হিন্দু বিবাহ

text: বাঙালি ব্রাহ্মণ সমাজে পাঁচটি শাখা রয়েছে — রাঢ়ী, বারেন্দ্র, বৈদিক, সপ্তশতী ও মধ্যশ্রেণী। বাঙালি কায়স্থ সমাজে রয়েছে চারটি শাখা — উত্তর রাঢ়ী, দক্ষিণ রাঢ়ী, বারেন্দ্র ও বঙ্গজ। এই সকল বর্ণ এবং তাদের শাখা ও উপশাখাগুলির মধ্যে বিবাহ প্রথায় দুটি বিভাগ দেখা যায় — বৈদিক ও লৌকিক। লৌকিক প্রথাগুলি মেয়েলি আচার। এই কারণে এগুলি ‘স্ত্রী আচার’ নামে পরিচিত। বৈদিক আচারে সাম, যজুঃ ও ঋক্ বেদত্রয়ের অনুসরণকারী ব্রাহ্মণদের মধ্যে বিবাহ প্রথায় আবার সামান্য পার্থক্য দেখা যায়। হিন্দু বিবাহের বৈদিক আচারগুলির মধ্যে অপরিহার্য হল কুশণ্ডিকা, লাজহোম (লাজ বা খই দিয়ে যজ্ঞানুষ্ঠান), সপ্তপদী গমন, পাণিগ্রহণ (কন্যার পাণি অর্থাৎ হস্ত গ্রহণ), ধৃতিহোম (ধারণ করার অর্থাৎ কন্যাকে ধরে রাখার যজ্ঞ) ও চতুর্থী হোম। এছাড়া পালিত হয় অরুন্ধতী নক্ষত্র দর্শন, ধ্রুব নক্ষত্র দর্শন, শিলারোহণ ইত্যাদি কয়েকটি বৈদিক প্রথাও। বৈদিক প্রথাগুলি বিধিবদ্ধ শাস্ত্রীয় প্রথা ও বিবাহের মূল অঙ্গ।


title: বাঙালি মুসলমানের মন

text: "দুই বাংলার সাংস্কৃতিক সম্পর্ক" প্রবন্ধে ছফা বলেছেন, সমগ্র ভারতের সমগ্র জাতিগুলোর মাঝে বাঙালী সবথেকে বেশি প্রগতিশীল এবং অসাম্প্রদায়িক। এর পিছনে ছফা খুব ভাল একটি যুক্তি দিয়েছেন। একমাত্র বাংলা বাদে হিন্দু মুসলমানের অনেকটা সময় ধরে পাশাপাশি অবস্থানের গৌরব আর কোন জাতির মাঝে ততটা দেখা যায় না। ১৯৪৬ সালের মত দাঙ্গার হবার পরেও এই বাংলার হিন্দু মুসলিম আবার একে অপরের সাথে উষ্ণ সম্পর্ক নিয়ে বাস করতে পেরেছিলো সেটা সমগ্র ভারতীয় উপমহাদেশে যেকোন জাতিদের কাছে দৃষ্টান্ত।


title: বাংলাদেশের ইতিহাস

text: বাঙ্গালী জাতি প্রাচীন ভারতের একটি পরাক্রমশালী সমুদ্র অভিযাত্রী জাতি ছিল। শুধু বাঙ্গালী জাতিই নয়, প্রাচীনকালে ভারতের পূর্বাঞ্চলের বিভিন্ন জাতি, যেমন বাঙ্গালী, কলিঙ্গী, তামিল প্রভৃতি জাতি দক্ষিণপূর্ব এশিয়ায় নানা উপনিবেশ গড়ে তুলতেন। তারা দক্ষিণ পূর্ব এশিয়ায় এরকম একটি বিরাট সভ্যতাও গড়ে তুলেছিলেন। এটি শ্রীবিজয়া সভ্যতা নামে পরিচিত। ভিয়েতনামের ইতিহাসে উল্লেখ অাছে ভারতবর্ষের বন-লাং (বাংলা) নামক দেশ থেকে লাক লোং (লক্ষণ?) নামক এক ব্যক্তি ভিয়েতনামে গিয়ে "বন-লাং" নামে একটি রাজ্য প্রতিষ্ঠা করেন। এই বন-লাং যে ভারতবর্ষের বাংলা সে ব্যাপারে সন্দেহের কোন অবকাশ নেই। এই বাঙালীদের রাজ্য খ্রিস্টপূর্ব তৃতীয় শতক পর্যন্ত বিদ্যমান ছিল। অপরদিকে শ্রীলঙ্কার ইতিহাসে উল্লেখ অাছে বঙ্গ দেশ থেকে অাগত বিজয় সিংহ নামে এক ব্যক্তি স্থানীয় দ্রাবিড় রাজাদের পতন ঘটিয়ে সিংহল (সিংহ বংশীয়) নামে একটি নতুন রাজ্যের পত্তন করেন। বিজয় সিংহকে সিংহলী জাতির পিতা হিসেবে পরিগণিত করা হয়। বিজয় সিংহকে নিয়ে শ্রীলঙ্কায় একটি মহাকাব্যও রয়েছে যা "মহাবংশ" নামে পরিচিত।


title: দক্ষিণ কাইতলা ইউনিয়ন

text: প্রাচীনকাল থেকে ভাটির দেশ খ্যাত বাংলায় অসংখ্য নদী-নালা, খাল-বিল থাকায় দেশটি ছিল মাছে ভরা। তাই এ দেশে মৎস্যজীবী সম্প্রদায় গড়ে উঠেছিল।সৃষ্টি হয়েছিল "মাছে ভাতে বাঙালী"প্রবাদ। বাংলায় পাল আমলে (৭৫০-১১৬০) কৈবর্ত নামে একটি ধনবান ও বিত্তবান উপবর্ণ ছিল। তাদের কেউ রাজা, কেউ বা বণিক ছিল। তারা পরবর্তীকালে একটি শক্তিশালী উপবর্ণ হিসেবে আত্মপ্রকাশ করে। উত্তরবঙ্গে কৈবর্তরা দিব্যকের নেতৃত্বে দ্বিতীয় মহীপালের (১০৭১-৭২) বিরুদ্ধে বিদ্রোহ করে, যা ‘কৈবর্ত বিদ্রোহ’ নামে পরিচিত। এ বিদ্রোহে জয়ী হয়ে তারা কিছুকালের জন্য একটি কৈবর্তরাজ্য প্রতিষ্ঠা করেছিল। ব্রহ্মবৈবর্তপুরাণে কৈবর্তদের মৎস্যজীবী বলা হয়েছে।বাংলাদেশের সিলেট , ময়মনসিংহ ও ঢাকা অঞ্চলের মৎস্যজীবী ধীবর ও জালিকরা কৈবর্ত হিসেবে পরিচিত। বর্তমানে বাংলাদেশের মৎস্যজীবীরা মালো, বর্মণ, রাজবংশী, কৈবর্ত গঙ্গাপুত্র,জলপুত্র,জলদাস ও দাস হিসেবে পরিচয় দিয়ে থাকে। তবে এখন তাদের অনেকেই লেখাপড়া শিখে পৈতৃক পেশা ত্যাগ করে ব্যবসা ও চাকরী করছে।


title: বাঙালি নদী

text: বিজ্ঞানীরা বাঙালি নদীর বর্তমান পরিস্থিতি নিয়ে উদ্বিগ্ন। বাংলাদেশ পানি উন্নয়ন বোর্ডের মতে, নদী-ভাঙ্গনের ফলে প্রতি বছর যমুনা নদী, বাঙালি নদীর দিকে ৮০ মিটার এগিয়ে আসছে। ২০০৭ সালের হিসাব অনুযায়ী, মাত্র ৩০০ মিটার দুরত্ব নদী দুটিকে পৃথক করে রেখেছে। প্রকৌশলীরা আশঙ্কা প্রকাশ করে বলেছেন, যদি দুটি নদী একসাথে মিশে যায় তবে বগুড়া ও সিরাজগঞ্জের ১০০,০০০ হেক্টর এলাকা নদীর পানিতে বিলীন হয়ে যাবে। পানি বগুড়া-নগরবাড়ি সড়ক ধ্বংস করে দেবে এবং ফলশ্রুতিতে যমুনা নদীর উপর অবস্থিত বঙ্গবন্ধু সেতু অকেজো হয়ে যাবে। এটি বাঙালি নদী সংলগ্ন সমভূমির বার্ষিক বন্যার হার বাড়িয়ে দেবে।


title: পশ্চিমবঙ্গ

text: প্রাচীনকালে জাভা, সুমাত্রা ও শ্যামদেশের (অধুনা থাইল্যান্ড) সঙ্গে বাংলার বৈদেশিক বাণিজ্য সম্পর্ক বিদ্যমান ছিল। বৌদ্ধ ধর্মগ্রন্থ "মহাবংশ" অনুসারে, বিজয় সিংহ নামে বঙ্গ রাজ্যের এক রাজপুত্র লঙ্কা (অধুনা শ্রীলঙ্কা) জয় করেন এবং সেই দেশের নতুন নাম রাখেন "সিংহল"। প্রাচীন বাংলার অধিবাসীরা মালয় দ্বীপপুঞ্জ ও শ্যামদেশে গিয়ে সেখানে নিজেদের উপনিবেশ স্থাপন করেছিলেন।


title: বিবিআইএন সংযুক্তি

text: বিবিআইএন বা "বাংলাদেশ-ভুটান-ভারত-নেপাল সংযুক্তি" হল সার্ক ভুক্ত চারটি দেশ নেপাল, ভুটান, বাংলাদেশ ও ভারতের মধ্যে একটি পরিকাঠামো, যেটির উদ্দেশ্য জলের উৎসের সঠিক ব্যবহার এবং বিদ্যুৎ, সড়কের পরিবহন ব্যবস্থা গড়ে তোলা।বিবিআইএন ভূমি বেষ্টিত (ল্যান্ড ব্লক) দেশ নেপাল ও ভুটান ভারত এর কলকাতা বন্দর,হলদিয়া বন্দর এবং বাংলাদেশ এর চট্টগ্রাম বন্দর,মাংলা বন্দর ব্যবহারের বিশেষ সুবিধা পাবে।


title: ভোপালের বিপর্যয়

text:
১৯৮৪ সালের ভোপালের বিপর্যয়-কে অনেকেই ইতিহাসের সর্বনিকৃষ্ট শিল্প বিপর্যয় হিসেবে আখ্যা দিয়েছেন। ভারতীয় রাজ্য মধ্য প্রদেশে অবস্থিত ভোপাল শহরের প্রাণকেন্দ্রে অবস্থিত ইউনিয়ন কার্বাইড ইন্ডিয়া লিমিটেড-এর (বর্তমানে এভারেডি ইন্ডাস্ট্রিজ ইন্ডিয়া লিমিটেড নামে পরিচিত) একটি কীটনাশক কারখানা থেকে দুর্ঘটনাবশত ৪০ টন মিথাইল আইসোসায়ানেট (MIC) পরিবেশে ছড়িয়ে পড়ে এই বিপর্যয় ঘটে।
১৯৮৪ সালের ৩রা ডিসেম্বর ভোরে একটি ট্যাংকে রক্ষিত MIC অতিরিক্ত উত্তপ্ত হয়ে পড়ে এবং বাতাসের চেয়ে ভারী গ্যাস আকারে মাটি ঘেঁষে বের হয়ে আশেপাশের রাস্তাঘাটে ছড়িয়ে পড়ে। এতে তৎক্ষণাৎ হাজার হাজার ঘুমন্ত লোকের মৃত্যু ঘটে। শহরের পরিবহন ব্যবস্থা ভেঙে পড়ে এবং বহু লোক পালাতে গিয়ে পদপিষ্ট হন। ছড়িয়ে পড়া গ্যাসে আরও প্রায় ১৫০,০০০ থেকে ৬০০,০০০ লোক আক্রান্ত হন এবং পরবর্তীতে এদের মধ্যে প্রায় ১৫,০০০ মারা যান।


title: পশ্চিমবঙ্গের ইতিহাস


title: সুনীল জোশী

text: ১৯৯৬ থেকে ২০০১ সালের মধ্যে ভারত দলে টেস্ট ও একদিনের আন্তর্জাতিকে সক্রিয় ছিলেন। নীচের সারিতে ব্যাটিংয়ে নেয়ে দলের রান সংগ্রহে প্রভূতঃ ভূমিকা রাখেন। অনিল কুম্বলের ন্যায় বোলারের সাথে জুটি গড়ে বোলিং আক্রমণে অংশ নিতেন। দলের নিয়মিত সদস্য হওয়া স্বত্ত্বেও ১৯৯৯ সালের ক্রিকেট বিশ্বকাপে ভারত দলের সদস্য হিসেবে মনোনীত হননি।


title: ভুপিন্দর সিং

text: তিনি ক্রীড়াবিদ হিসেবে সুপরিচিত ছিলেন। তাঁর পরিচালনায় ক্রিকেটে পাতিয়ালা একাদশ ও পোলোতে পাতিয়ালা টাইগার্স ভারতের অন্যতম সেরা দল ছিল। ১৯১১ সালে ভারত দলের অধিনায়কের দায়িত্বে থেকে ইংল্যান্ড গমন করেন। ১৯১৫ থেকে ১৯৩৭ সময়কালে ২৭টি প্রথম-শ্রেণীর খেলায় অংশগ্রহণের সুযোগ হয় তাঁর। ১৯২৬-২৭ মৌসুমে মেরিলেবোন ক্রিকেট ক্লাবের সদস্যরূপে খেলেন। নয়ানগরের জাম সাহিব কুমার শ্রী রঞ্জিতসিংজীর সম্মানার্থে তিনি রঞ্জী ট্রফি দান করেন। ১৯৩২ সালে ভারতের ইতিহাসের প্রথম টেস্টে আসন্ন ইংল্যান্ড সফরে তাঁকে অধিনায়করূপে নির্বাচিত করা হয়েছিল। কিন্তু, দুই সপ্তাহ পূর্বে স্বাস্থ্যের অবনতি ঘটায় তাঁর পরিবর্তে পোরবন্দরের মহারাজাকে দায়িত্বভার প্রদান করা হয়।


title: সলিল আঙ্কোলা

text: ১৯৯৬ সালের ক্রিকেট বিশ্বকাপে ভারতীয় দলের অন্যতম সদস্যরূপে মনোনীত হন আঙ্কোলা। ঐ প্রতিযোগিতায় শ্রীলঙ্কার বিপক্ষে কেবলমাত্র একটি খেলায় অংশগ্রহণ করেছিলেন তিনি। ঐ খেলায় ভারত দল পরাজিত হয়েছিল। তিনি পাঁচ ওভার বোলিং করে ২৮ রান দিলেও কোন উইকেট লাভে ব্যর্থ হয়েছিলেন। বিশ্বকাপ শেষ হবার অল্প কিছুদিন পর দল নির্বাচক মণ্ডলী তাৎক্ষণিক প্রতিক্রিয়া হিসেবে সিঙ্গার কাপ ও পেপসি শারজাহ কাপের জন্য পূর্বেই মনোনীত আঙ্কোলাসহ বিনোদ কাম্বলি ও অল-রাউন্ডার মনোজ প্রভাকরকে দল থেকে বাদ দেন। আঙ্কোলা’র পরিবর্তে মিডিয়াম ফাস্ট-বোলার প্রশান্ত বৈদ্যকে দলে অন্তর্ভুক্ত করা হয়। তারপরও ১৯৯৬-৯৭ মৌসুমে দক্ষিণ আফ্রিকা সফরের জন্য ভারতীয় দলে অন্তর্ভুক্ত হন। দলের সদস্য থাকা স্বত্ত্বেও কোন টেস্টের প্রথম একাদশে থাকার সুযোগ ঘটেনি। টেস্ট সিরিজের পর তাঁকে স্ট্যান্ডার্ড ব্যাংক ইন্টারন্যাশনাল ওডিআই প্রতিযোগিতায় খেলার সুযোগ দেয়া হয়। দক্ষিণ আফ্রিকা ও জিম্বাবুয়েকে নিয়ে অনুষ্ঠিত ত্রি-দেশীয় এ প্রতিযোগিতার পাঁচটি খেলায় অংশ নেন তিনি। দক্ষিণ আফ্রিকার বিপক্ষে চূড়ান্ত খেলায় ভারত হেরে যায়। ৭ ওভার বোলিং করে তিনি ৫০ রান দেন যা তাঁর শেষ খেলা হিসেবে পরিচিতি পায়। তাঁর বোলিংয়ে নো-বলে ক্যাচ হয় ও একটি ক্যাচের সুযোগ হাতছাড়া হয়। আন্তর্জাতিক ক্রিকেটে এ সফরটি তাঁর শেষ সফর ছিল। এরপর তাঁকে আর দলে নেয়া হয়নি। সফরের পর একই বছর আন্তর্জাতিক ক্রিকেট থেকে নিজের অবসরের ঘোষণা দেন আঙ্কোলা।


title: দীপ দাশগুপ্ত

text:
দাশগুপ্ত ২০০১ সালে দক্ষিণ আফ্রিকা সফরে ভারতীয় দলের অন্তর্ভুক্ত ছিলেন। টসে জেতার এক ঘণ্টা আগেই সৌরভ গাঙ্গুলি দাশগুপ্তকে বলেন যে ব্লুমফন্টেনে ভারতের উইকেটরক্ষক-ব্যাটসম্যান সমীর দীঘের পরিবর্তে তার টেস্ট অভিষেক হতে যাচ্ছে। ওই টেস্টেই বীরেন্দ্র সহবাগ তাঁর অভিষেক ম্যাচে সেঞ্চুরি করেন।
ইংল্যান্ড ২০০১ সালে টেস্ট সিরিজের জন্য ভারত সফর করেছিল এবং উদ্বোধনী টেস্টের প্রথম ইনিংসে স্বাগতিকরা ২৩৮ রানে অলআউট হয়ে যায়। দাশগুপ্তের অনবদ্য ১০০ রানের ইনিংসের দৌলতে ভারতের যথাযোগ্য শুরু হয়।
দীপ একজন আক্রমণাত্তক ওপেনিং ব্যাটসম্যান যিনি সৌরভ গাঙ্গুলি র পর ক্যাপটেন হিসেবে বাংলা ক্রিকেট দলের দায়ীত্ত্ব নেন এবং ইষ্ট জোনের হয়ে জাতীয় উইকেটরক্ষক মহেন্দ্র সিং ধোনীরর সাথে রিজার্ভ উইকেটরক্ষক ও ছিলেন। দীপ পরবর্তীকালে ইন্ডিয়ান ক্রিকেট লিগ জয়েন করেন যেখানে তিনি "রয়েল বেঙ্গল টাইগার" দলের হয়ে খেলেছেন।


title: গোপাল বসু

text: গোপাল বসু (; জন্ম: ২০ মে, ১৯৪৭ - মৃত্যু: ২৬ আগস্ট, ২০১৮) পশ্চিমববঙ্গের কলকাতায় জন্মগ্রহণকারী প্রথিতযশা ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন। ১৯৭৪ সালে সংক্ষিপ্ত সময়ের জন্য ভারত দলের পক্ষে আন্তর্জাতিক ক্রিকেটে অংশগ্রহণ করেছেন তিনি। ঘরোয়া প্রথম-শ্রেণীর ক্রিকেটে বাংলার প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও ডানহাতে অফ ব্রেক বোলিংয়ে পারদর্শিতা দেখিয়েছেন তিনি।


title: বুরকেরি রমন

text: বুরকেরি ভেঙ্কট রমন (); ; জন্ম: ২৩ মে, ১৯৬৫) মাদ্রাজে জন্মগ্রহণকারী প্রথিতযশা ও সাবেক ভারতীয় আন্তর্জাতিক ক্রিকেটার। বর্তমানে কোচের দায়িত্বে রয়েছেন তিনি। ভারত ক্রিকেট দলের অন্যতম সদস্য ছিলেন। ১৯৮৭ থেকে ১৯৯৩ সময়কালে ভারত দলের পক্ষে আন্তর্জাতিক ক্রিকেটে অংশগ্রহণ করেন। ঘরোয়া প্রথম-শ্রেণীর ক্রিকেটে তামিলনাড়ু দলের প্রতিনিধিত্ব করেছেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, মাঝে-মধ্যে স্লো লেফট-আর্ম অর্থোডক্স বোলিংয়ে পারদর্শী ছিলেন বুরকেরি রমন।


title: সুভাষ গুপ্তে

text: সুভাষচন্দ্র পণ্ঢহরিনাথ ফার্গি গুপ্তে (জন্ম: ১১ ডিসেম্বর, ১৯২৯ - মৃত্যু: ৩১ মে, ২০০২) তৎকালীন ব্রিটিশ ভারতের বোম্বে (বর্তমানে - মুম্বই) এলাকায় জন্মগ্রহণকারী বিখ্যাত ভারতীয় ক্রিকেট তারকা ছিলেন। ১৯৫১ থেকে ১৯৬১ সময়কালে ভারত ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ক্রিকেটে বোম্বে দলের প্রতিনিধিত্ব করেছেন। দলে তিনি মূলতঃ লেগ-ব্রেক গুগলি বোলিং করতেন। এছাড়াও, নিচেরসারিতে ডানহাতে ব্যাটিং করতেন সুভাষ গুপ্তে।


title: সদাশিব শিন্দে

text: সদাশিব গণপতরাও সাধু শিন্দে (; জন্ম: ১৮ আগস্ট, ১৯২৩ - মৃত্যু: ২২ জুন, ১৯৫৫) বোম্বেতে জন্মগ্রহণকারী বিশিষ্ট ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৪৬ থেকে ১৯৫২ সময়কালে ভারতের পক্ষে সাত টেস্টে অংশগ্রহণ করার সুযোগ ঘটে তাঁর। ঘরোয়া প্রথম-শ্রেণীর ক্রিকেটে মহারাষ্ট্রের প্রতিনিধিত্ব করেছেন। দলে তিনি মূলতঃ লেগ স্পিনার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন সদাশিব শিন্দে।


title: সলিল আঙ্কোলা

text: সলিল অশোক আঙ্কোলা (; জন্ম: ১ মার্চ, ১৯৬৮) মহারাষ্ট্রের সোলাপুর এলাকায় জন্মগ্রহণকারী ভারতের সাবেক আন্তর্জাতিক ক্রিকেটার। ১৯৮৯ থেকে ১৯৯৭ সময়কালে ভারত ক্রিকেট দলের পক্ষে একটিমাত্র টেস্ট ও ২০টি একদিনের আন্তর্জাতিকে অংশ নিয়েছেন তিনি। দলে তিনি মূলত ডানহাতি ফাস্ট-মিডিয়াম বোলার ছিলেন। মহারাষ্ট্রের পক্ষে প্রথম-শ্রেণীর ক্রিকেটে নিয়মিতভাবে বোলিং উদ্বোধনে নামতেন। মহারাষ্ট্রের পক্ষে ধারাবাহিকভাবে সুন্দর ক্রীড়াশৈলী উপস্থাপন করায় তাঁকে ১৯৮৯-৯০ মৌসুমে পাকিস্তান সফরের জন্য ভারত দলে অন্তর্ভুক্ত করা হয়। করাচীতে প্রথম টেস্টে অংশ নেয়ার পর আঘাতের কারণে পরবর্তী খেলাগুলোয় অংশ নিতে পারেননি। প্রথম-শ্রেণীর ক্রিকেটে কয়েক মৌসুম খেলার পর ১৯৯৩ সালে ভারতের ওডিআই দলে খেলার জন্য আমন্ত্রিত হন। এরপর ১৯৯৬ সালের ক্রিকেট বিশ্বকাপেও দলের অন্যতম সদস্য ছিলেন।


title: ২০০৩ ক্রিকেট বিশ্বকাপ

text: ভারতীয় অধিনায়ক সৌরভ গাঙ্গুলী টসে জয়ী হয়ে অস্ট্রেলিয়া দলকে ব্যাটিংয়ের জন্যে আমন্ত্রণ জানান। তিনি পূর্বদিনের বৃষ্টি ও শিশিরস্নাত অবস্থায় পীচের সুবিধা নেবার আশা করেছিলেন। কিন্তু ওয়ান্ডেরার্স স্টেডিয়ামের পীচের সুবিধা নিয়ে অস্ট্রেলিয়ার উদ্বোধনী ব্যাটসম্যানদ্বয় ভারতীয় বোলারদের উপর চড়াও হয়ে চমৎকার সূচনা করেন। অ্যাডাম গিলক্রিস্ট ও ম্যাথিউ হেইডেনের ১৪ ওভারে ১০৫ রান উঠায় সৌরভ গাঙ্গুলী অপ্রত্যাশিতভাবে স্পিনারদেরকে ডেকে আনেন। এতে সাফল্যও পান তিনি। হরভজন সিংয়ের বলে সুইপ শট নিতে গিয়ে গিলক্রিস্ট উইকেট হারান। এরপর হেইডেনও আউট হলে দলের রান দাঁড়ায় ২ উইকেটে ১২৫। এরপর অসি অধিনায়ক রিকি পন্টিং এবং ড্যামিয়েন মার্টিন জুটি ৩০.১ ওভারে ২৩৪ করেন যা একদিনের ক্রিকেটে অস্ট্রেলিয়ার রেকর্ডবিশেষ। শেষ ১০ ওভারে দলটি ১০৯ রান করেছিল।


title: মানব প্রজনন

text: যৌন প্রজননের মাধ্যমে আন্তঃনিষেক প্রক্রিয়ায় মানব প্রজনন সংঘটিত হয়। এই প্রক্রিয়ায়, পুরুষ তার উত্থিত শিশ্ন নারীর জরায়ুতে প্রবেশ করায়, এরপর সঙ্গীদ্বয়ের যে কোন একজন ছন্দময় পেলভিক ধাক্কা পরিচালনা করতে থাকে যতক্ষণ না পর্যন্ত পুরুষ তার নারী সঙ্গীর জরায়ুনালীতে শুক্রাণুযুক্ত বীর্যপাত ঘটায়। এই প্রক্রিয়াকে সঙ্গম, সহবাস বা যৌনমিলনও বলা হয়। শুক্রাণু এবং ডিম্বাণু গ্যামেট নামে পরিচিত (যার প্রতিটিতে মাতাপিতার অর্ধেক জেনেটিক তথ্য থাকে, এবং এই কোষগুলো মিয়োসিস প্রক্রিয়ায় সৃষ্টি হয়।)। শুক্রাণুটি (যা পুরুষের প্রতিবার বীর্যপাতের ২৫ কোটি শুক্রাণুর মাঝে শুধু একটি মাত্র) যোনিপথে পরিভ্রমণ করে ফেলোপিয়ান নালী বা জরায়ুতে পৌঁছে ডিম্বাণুকে নিষিক্ত করে একটি জাইগোট গঠন করে। নিষেক ও গর্ভে নিষিক্ত ডিম্বাণু স্থাপনের পর নারীর জরায়ুতে ফেটাসের বৃদ্ধিপ্রক্রিয়া চলতে থাকে।


title: প্রাণীদের মধ্যে অপ্রজননগত যৌন আচরণ

text: প্রাণীদের সচেতনতা নির্ণয় করা কঠিন। এপর্যন্ত আমাদের জানা গবেষণাগারে পর্যবেক্ষিত হওয়া আচরণগুলো এব্যাপারে খুব ভাল সাক্ষ্যপ্রমাণ দেয় যে প্রাণীদের মধ্যে একটি সহজাত প্রবৃত্তি ও একটি পুরস্কার ব্যবস্থা (রিওয়ার্ড সিস্টেম) কাজ করে। গবেষণাগারের প্রাণীদের আচরণ থেকে একধরণের মানসিক অভিজ্ঞতা সম্পর্কে জানা যায়, যেখানে প্রাণীর সহজাত প্রবৃত্তি বলে, যদি এটি কোন বিশেষ কার্য করে তাহলে এটি যা চায় তা পাবে। যেমন, একটি গবেষণাগারের ইঁদুর লেভারে ঠেলা দেবে কারণ এটি জানে যে এর ফলে দেয়ালের ছিদ্র থেকে খাবার আসবে। এর জন্য সচেতনার প্রয়োজন হয় না, কিন্তু মনে হচ্ছে যে এটি একটি পুরস্কার ব্যবস্থায় কাজ করে। গবেষণাগারের ইঁদুরটি শিখেছিল যে খাবারের জন্য এই কাজটি করা জরুরি।


title: প্রাণীদের মধ্যে অপ্রজননগত যৌন আচরণ

text: প্রাণীদের মধ্যে অপ্রজনশীল যৌন আচরণ (Non-reproductive sexual behavior) বলতে সেই সব যৌনক্রিয়া বোঝানো হয় যেগুলোতে প্রাণীরা অংশগ্রহণ করে এবং তা থেকে প্রজনন হয় না। যদিও সন্তান উৎপাদনকেই প্রাণীদের যৌন আচরণ প্রাথমিক ব্যাখ্যা হিসেবে ধরা হত, কিন্তু সাম্প্রতিক কিছু পর্যবেক্ষণ থেকে প্রাণীর যৌন আচরণের বিকল্প ব্যাখ্যা সম্পর্কে জানা যায়। প্রাণীদেরকে সামাজিক যোগাযোগ (social interaction), কর্তৃত্ব প্রকাশে (demonstration of dominance), আক্রমণাত্মক ভাবের প্রশমন (aggression relief), গুরুত্বপূর্ণ দ্রব্যাদির বিনিময়, এবং যৌন উদ্দিপনার জন্য যৌন ক্রিয়ায় অংশগ্রহণ করতে দেখা গেছে। পর্যবেক্ষণে আসা অপ্রজনগত যৌন আচরণের মধ্যে রয়েছে সঙ্গমবিহীন একজন আরেকজনের উপরে ওঠা (ভেদন ছাড়াই, বা নারীদের দ্বারা), মুখমৈথুন, জননাঙ্গে উদ্দীপনা, পায়ুগত উদ্দীপনা, আন্তপ্রজাতি সঙ্গম, এবং অন্তরঙ্গতার ক্রিয়া। এছাড়াও প্রাণীদের মধ্যে সমকামী আচরণ, মৃত প্রাণীদের সাথে যৌনতা এবং শাবকদের সাথে যৌনতাও পর্যবেক্ষণ করা হয়েছে।


title: যৌনসঙ্গম

text: অধিকাংশ স্তন্যপায়ী প্রানিতে, প্রজনন অঙ্গসমুহ ও স্নায়ুব্যবস্থার কিছুসংখ্যক বর্তনী বিপরীত লিঙ্গের সঙ্গে যৌনমিলনের জন্য বিশেষভাবে সংগঠিত হয়ে থাকে। যৌনমিলন কিছু সহজাত যৌন স্বয়ংক্রিয় ও অনৈচ্ছিক প্রতিক্রিয়ার একটি সফল ফলাফল হিসেবে প্রতিনিধিত্ব করেঃ এগুলো হলঃ শিশ্নত্থান, জরায়ুজ সিক্ততা, লর্ডোসিস আচরণ, নিশ্চলতা, অনুপ্রবেশ, পেল্ভিক সঞ্চালন ও বীর্যপাত। এই মিলনাত্মক স্বয়ংক্রিয় ও অনৈচ্ছিক প্রতিক্রিয়াগুলো হরমোন দ্বারা নিয়ন্ত্রিত এবং যৌন ফেরোমোনের সহায়তায় পরিচালিত হয়। মানুষসহ প্রাইমেট-বর্গের সকল প্রানিতে, বেশ কিছু জৈবিক উপাদান যেগুলো যৌনমিলন নিয়ন্ত্রণ করে সেগুলো বিশেষভাবে পরিবর্তিত হয়েছে। যৌনমিলনের স্নায়বিক নিয়ন্ত্রণের এই পরিবর্তনগুলো হোমিনিডি গণের নারী প্রজাতির মাঝে বিশেষভাবে প্রত্যক্ষ করা যায়। অ-প্রাইমেট নারী প্রজাতিরা তাদের রজঃকালীন সময়ই শুধুমাত্র মিলন করে থাকে, কিন্তু মানুষের ক্ষেত্রে নারীদের রজঃচক্রের যে কোন সময়ই যৌনসঙ্গম সঙ্ঘটন সম্ভব। যৌন ফেরোমোনসমূহ সঙ্গমের স্বয়ংক্রিয় ও অনৈচ্ছিক প্রতিক্রিয়ায় সহায়তা করে, কিন্ত মানুষের ক্ষেত্রে, ফেরোমোন সনাক্তকরণের ক্ষমতা অকার্যকর হয়ে থাকে, এবং শুধুমাত্র বাদবাকি প্রতিক্রিয়াগুলো তাদের ক্ষেত্রে কার্যকর থাজক অ-প্রাইমেট নারী প্রানিরা নিজেদের অন্তর্ভেদী লর্ডোসিস আসনে রেখে নিশ্চল অবস্থায় বিদ্যমান থাকে, কিন্তু এই মিলনাত্মক স্বয়ংক্রিয় ও অনৈচ্ছিক মোটর প্রতিক্রিয়াগুলো মানব নারীদের ক্ষেত্রে আর কার্যকর থাকে না। স্তন্যপায়ীদের হরমোন ও ফেরোমোন নিয়ন্ত্রিত অনৈচ্ছিক যৌনমিলনের বিপরীতে, মানব যৌনসংগম প্রায় পুরোটাই একটি স্বেচ্ছাপ্রণোদিত ও শিখন-অর্জিত কর্মকাণ্ড যা যৌন পুরস্কার প্রাপ্তির উদ্দেশ্যে (উদাহরণঃ আনন্দ বা বংশবৃদ্ধি) সঙ্ঘটিত হয়।


title: প্রাণীদের মধ্যে অপ্রজননগত যৌন আচরণ

text:
অশ্বপালন শিল্পে এই আচরণটি "স্বমেহন" হিসেবেই পরিচিত... এই আচরণে ঘোড়াদের মধ্যে স্বাভাবিক ঋজুতা এবং পুরুষাঙ্গের নড়নচড়ন দেখা যায়। পুরুষ ইকুইড (ঘোড়া, গাধা ও জেব্রা) এই আচরণ বর্ণনামূলক ফিল্ড স্টাডি থেকে শুরু করে গৃহপালিত ঘোড়াদের নিয়ে আলোচনায় স্বাভাবিক ও পৌনপুনিক আচরণ হিসেবেই ধরা হয়। যদি এই স্বমেহনে বাঁধা দেয়া হয় বা শাস্তিপ্রদান করা হয়, যেমন যেখানে পুরুষাঙ্গের সাথে এর নিচের যে অংশের ঘর্ষণের মাধ্যমে স্বমেহন সম্পন্ন হয় সেখানে কোন কিছু প্রবেশ করিয়ে ঘর্ষণকে বাঁধাগ্রস্ত করা হলে স্বমেহনের সম্ভাবনা রহিত করা হয় (যা বিভিন্ন অঞ্চলে অনেক অশ্ব ব্যবস্থাপকই করে থাকেন)। এটি করা হলে পরবর্তীতে তা আরও অধিক স্বমেহনের কারণ হয় এবং স্বাভাবিক পশুপালন আচরণের ব্যাঘাত ঘটায়।
খোজাকরণও স্বমেহনকে রদ করতে পারে না। দেখা গেছে খোজাকৃত ঘোড়া বা গেল্ডিংদের মাঝেও স্বমেহন দেখা যায়। পুরুষ ও মাদী উভয় ঘোড়ার মধ্যেই বয়োসন্ধির পূর্বে ও পরে স্বমেহন একটি সাধারণ ঘটনা।


title: আন্তঃপ্রজনন পরিহার প্রবণতা

text: সন্তান স্বীকৃতি মেকানিজমে একটি জীব নিজের সাথে ঘনিষ্ঠসম্পর্ক বিদ্যমান জীবের সাথে যৌন সম্পর্ক স্থাপন পরিহার করে। একাধিক উদাহরনে দেখা গিয়েছে যে, প্রাণীদের মাঝে ঘনিষ্ঠ সম্পর্কের কারো সাথে যৌন সম্পর্ক স্থাপনে অনীহা কাজ করে। এক গবেষণায় , গবেষকেরা কৃত্রিম ভাবে আত্মীয় ও অনাত্মীয়দের মাঝে প্রজননের জন্য জোড়া করে (কৃত্রিম বলতে, এই জোড়াগুলোকে গবেষণার উদ্দেশ্যেই করা হয়েছিল।) তাদের প্রজনন ফলাফল তুলনা করে। তাদের গবেষণায় আত্মীয়অদের নিয়ে করা জোড়াসমূহের মধ্যকার প্রজনন হার অনাত্মীয়দের মাঝে করা প্রজননহারের চেয়ে নাটকীয়ভাবে কম ছিলো। সিমনসদের দ্বারা পরিচালিত মাঠের ঝিঝি পোকার উপর একটি গবেষণা প্রদর্শন করেছে যে, নারী ঝিঝি পোকা সহদোর কিংবা অর্ধ-সহদোর অপেক্ষা সহদোর নয় এমন পোকার সাথে মিলনে উচ্চ পর্যায়ের আগ্রহ দেখায়। আরেকটি গবেষণায় গবেষকেরা ঝিঝি পোকাদের ইচ্ছেমতো যৌন সঙ্গী খুজে নেয়ার সুযোগ দিলে দেখা যায়, তারা অনাত্মীয়দের মাঝেই নিজ সঙ্গী খুজে নিচ্ছে। ক্রাকোও ও তাঁর সহকর্মীদের একটি গবেষণা এ প্রসঙ্গে উল্লেখ করা যায়। কিছু বন্য পুরুষ ইঁদুরকে একটি নকশায় রাখা হয়। সেখানে চারটি খোলা খাঁচায় পুরুষ ইদুরগুলোর আত্মীয় ও অনাত্মীয় সম্পর্কিত ইঁদুরের বেডিং রাখা হয়েছিল। দেখা গেলো যে, পুরুষ ইঁদুরগুলো আত্মীয় সম্পর্কহীন অসহোদর নারী ইঁদুরের বেডিং এর প্রতিই আকৃষ্ট হচ্ছে।


title: যৌনসঙ্গম

text:
অমানব প্রানিদের মধ্যকার প্রাজননিক যৌনসঙ্গমকে অধিকাংশ ক্ষেত্রেই "যৌনমিলন" বা কপুলেশন () বলা হয়, এবং প্রাণিদের মাঝে অ-জরায়ুজ পন্থায়ও নারীর প্রজনন নালীপথে শুক্রাণু প্রদান করা হতে পারে, যেমন অবসারনীয় যৌনমিলন বা ক্লোয়াকাল কপুলেশন। অধিকাংশ অমানব স্তন্যপায়ীতেই, সঙ্গী নির্বাচন ও যৌনমিলন ঘটে থাকে রজঃচক্রের সময়ে (নারীর প্রজনন চক্রের সবচেয়ে উর্বর সময়কাল), যা অন্তঃনিষেকের মাধ্যমে সফল গর্ভধারণের সম্ভাবনা বাড়ায়। তবে, বনোবো, ডলফিন ও শিম্পাঞ্জিরা নারীদের রজঃকালকে ধর্তব্য না রেখে যৌনসঙ্গম করার জন্য এবং সমলিঙ্গের সঙ্গীদের সঙ্গে যৌনকর্মে অংশ নেওয়ার জন্য সুবিদিত। মানুষের কাছে যৌনকর্মে অংশ নেওয়া উদ্দেশ্য হল প্রথমত আনন্দলাভ, উপরোক্ত প্রাণিকুলে এই আচরণও আনন্দলাভের উদ্দেশ্যে বলে মনে করা হয়, এবং একে তাদের সামাজিক বন্ধনসমূহ সুদৃঢ় করার একটি নিবেদিত উপাদান বলে মনে করা হয়।
যৌনসঙ্গম শব্দটি বিভিন্নভাবে সংজ্ঞায়িত হতে পারে, তাছাড়া এটার বিভিন্ন নাম, উপনাম এবং বিভিন্ন দেশের বিভিন্ন অঞ্চলে ব্যবহৃত বিভিন্ন স্থানীয় নামও আছে। ইংরেজি শব্দ coitus ল্যাটিন শব্দ coitio অথবা coire থেকে এসেছে, যার অর্থ হচ্ছে 'একসাথে আসা' বা 'একসাথে যোগদান করা' অথবা 'একসাথে যাওয়া', এবং শব্দদুটি প্রাচীন ল্যাটিন ভাষায় ব্যবহৃত হত বিভিন্ন প্রকারের যৌনকর্ম বোঝাতে, তবে মূলত শিশ্নের যোনিতে অনুপ্রবেশ বোঝাতেই শব্দদুটি ব্যবহৃত হত। এই কাজটিকে মাঝেমধ্যেই যোনিজ অনুপ্রবেশ বা যোনিজ অন্তর্ভেদীকরণ বলা হয়ে থাকে। যোনিজ অনুপ্রবেশ শব্দটি শুধু শিশ্নগ্রহণের ক্ষেত্রেই নয় সমকামিনীদের স্ট্র্যাপ-অন ডিলডো ব্যবহারও বোঝাতে পারে কারণ ওখানেও যোনির ভেতরে শিশ্নের অনুরূপ একটি জিনিস ঢুকে থাকে। বাংলা মৈথুন শব্দটি মূলত মানবদের জন্য ব্যবহৃত হলেও এটি অন্যান্য প্রাণীদের ক্ষেত্রেও ব্যবহৃত হয় সেটি হতে পারে বিষমকামিতা বা সমকামিতা কিংবা বাচ্চা জন্মদানের ক্ষেত্রে বা এমনি যৌনতার ক্ষেত্রে।


title: প্রাণীদের মধ্যে অপ্রজননগত যৌন আচরণ

text: পজিট্রন এমিশন টমোগ্রাফি (PET) এবং ম্যাগনেটিক রেজোনেন্স ইমেজিং (MRI) ব্যবহার করে করা সাম্প্রতিক গবেষণাগুলো এই সাক্ষ্যপ্রমাণ দিচ্ছে যে, আবেগের সাথে সম্পর্কিত রাসায়নিক পরিবর্তনগুলো মানুষ ও অন্যান্য প্রাণীদের ক্ষেত্রে সদৃশ। গিনিপিগ ও মানুষ এর তুলনা নিয়ে একটি গবেষণা থেকে এটা বের করা হয় যে সন্তানদের সাথে বিচ্ছেদের ফলে গিনিপিগ ও মানুষের মস্তিষ্কের ঠিক একই স্থানে হতাশার চিহ্ন পাওয়া যায়। প্লিজার স্টিমুলিতে পর্যবেক্ষণ করে ওপিয়েট রিসেপ্টরও পরীক্ষা করে দেখা হয়। এই পদ্ধতিতে মানুষ ও ইঁদুর উভয়ের রিসেপ্টর একটি নির্দিষ্ট ড্রাগের প্রভাবে বন্ধ হয়ে যায়। রিসেপ্টর বন্ধ হয়ে গেলে মানুষ ও ইঁদুর উভয়কেই যখন তৃপ্তিকর খাদ্য প্রদান করা হয়, কেউই সেই খাদ্য গ্রহণে আগ্রহ দেখায় আগ্রহ দেখায় না।


title: যৌনসঙ্গম

text: মানুষ ও বনবোদের মাঝে, স্ত্রী প্রানিরা অপেক্ষাকৃত সুপ্ত ডিম্বস্ফুটন (concealed ovulation) প্রক্রিয়ার মধ্য দিয়ে যায়, ফলে স্ত্রী ও পুরুষ সঙ্গী জানতে পারে না যে স্ত্রী তাৎক্ষনিকভাবে সন্তান ধারণের জন্য উর্বর অবস্থায় আছে কি না। উক্ত বিরল জৈবিক বৈশিষ্ট্যের একটি সম্ভাব্য কারণ হতে পারে যৌনসঙ্গীদের মাঝে শক্তিশালী আবেগীয় বন্ধন গঠন করা যা সামাজিক আন্তঃপ্রতিক্রিয়া ও মানুষের ক্ষেত্রে, তাৎক্ষনিক যৌন প্রজননের পরিবর্তে দীর্ঘকালীন অংশীদারিত্বের জন্য গুরুত্বপূর্ণ। প্রধানত মানুষে, সামাজিক সমবায়ী আচরণ, ও একইভাবে যৌন কর্মকাণ্ড ব্যক্তিদের মাঝে সামাজিক বন্ধনকে পুনঃপ্রতিষ্ঠিত করে এবং তা সামাজিক কাঠামোকে আরও বিস্তৃত করতে পারে। এই প্রাপ্ত সমবায় আচরণ সমষ্টিগত দীর্ঘস্থায়ী কর্মকাণ্ডকে উৎসাহিত করে, যা গোষ্ঠীর প্রতিটি সদসস্যের বেচে থাকাকে মূল্যবান করে তোলে করল


title: প্রাণীদের মধ্যে অপ্রজননগত যৌন আচরণ

text: সকল মেরুদণ্ডী প্রাণীরই শারীরিক গঠনে সাদৃশ্য রয়েছে। তাদের প্রত্যেকেরই কঙ্কালতন্ত্র, স্নায়ুতন্ত্র, সংবহনতন্ত্র, পৌষ্টিকতন্ত্র ও অন্তক্ষরা গ্রন্থিতন্ত্র রয়েছে। মানুষের মত অন্য প্রাণীদেরও একটি সংবেদন ব্যবস্থা বা ইন্দ্রিয় (সেন্সরি সিস্টেম) রয়েছে। এটি আমাদের স্পর্শ থেকে স্বাদ পর্যন্ত পাঁচটি মৌলিক অনুভূতির জন্য দায়ী। বেশিরভাগ শারীরবৃত্তিক এবং জৈবরসায়ন প্রতিক্রিয়া যা প্রাণীদের মধ্যে পাওয়া যায় তা মানুষের মধ্যেও ঠাকে। স্নায়ুশারীরবিদগণ মানুষ ও অন্যান্য প্রাণীদের নিউরোন ও সাইনাপ্সের কার্যক্রমে ও গঠনে কোন মৌলিক পার্থক্য খুঁজে পান নি।


title: বিদ্যাসাগর সেতু

text:
'বিদ্যাসাগর সেতু', বা 'দ্বিতীয় হুগলি সেতু', ভারতের পশ্চিমবঙ্গ রাজ্যে হুগলি নদীর ওপর অবস্থিত একটি সেতু। এর মাধ্যমে হাওড়া ও কলকাতা শহর দুটির মধ্যে যোগাযোগ রক্ষিত হচ্ছে। সেতুটি সব রকম যানবাহনের ক্ষেত্রেই টোল সেতু হিসেবে ব্যবহৃত হয়। এর মোট দৈর্ঘ্য ৮২২.৯৬ মিটার। এটি ভারতের দীর্ঘতম ঝুলন্ত (কেবল-স্টেইড) সেতু এবং এশিয়ার দীর্ঘতম ঝুলন্ত সেতুগুলির মধ্যে একটি। সেতুটি নির্মাণ করতে মোট ৩৮৮ কোটি টাকা খরচ হয়েছিল। ১৯৯২ খ্রিস্টাব্দের ১০ অক্টোবর সেতুটির উদ্বোধন করা হয়। হুগলি রিভার ব্রিজ কমিশনের অধীনে সরকারি ও বেসরকারি যৌথ উদ্যোগে এই সেতুটি নির্মিত হয়েছিল।
১৯৪৩ খ্রিস্টাব্দে নির্মিত রবীন্দ্র সেতুর (হাওড়া ব্রিজ) দক্ষিণে অবস্থিত বিদ্যাসাগর সেতু হুগলি নদীর ওপর নির্মিত দ্বিতীয় সেতু। উনিশ শতকের বাঙালি শিক্ষাবিদ ও সমাজ সংস্কারক ঈশ্বরচন্দ্র বিদ্যাসাগরের নামানুসারে সেতুটির নামকরণ করা হয়েছে।


title: লংজিয়াং সেতু

text: লং নদী সেতু বা লংজিয়াং ব্রিজ (龙江 特 大桥) বৌশান, ইউনান প্রদেশের, চীন এর একটি সাসপেনশন সেতু।সেতুটির প্রধান স্পন ১,১৯৬ মিটার (৩,৯২৪ ফুট) যা বর্তমানে এটি নির্মিত সবচেয়ে দীর্ঘতম। এই ব্রিজ নীচের নদী থেকে উপরে ২৮০ মি (৯২০ ফুট) উচুতে নির্মিত বিশ্বের সর্বোচ্চ সাসপেনশন সেতু। এই সেতুটি এপ্রিল ২০১৬ সালে নির্মাণ সম্পন্ন হয় এবং ২০১৬ সালের ১ মে জনসাধারণের কাছে খোলা হবে বলে আশা করা হচ্ছে।


title: হাওড়া জেলা

text: হুগলি নদীর উপর অবস্থিত বিদ্যাসাগর সেতু (পূর্বনাম "দ্বিতীয় হুগলি সেতু") হাওড়া ও কলকাতা শহরের সংযোগরক্ষাকারী একটি সেতু। এই সেতু ভারত তথা সমগ্র দক্ষিণ এশিয়ার অন্যতম বৃহৎ ও উচ্চতম সেতু। ঊনবিংশ শতাব্দীর বিশিষ্ট বাঙালি সংস্কারক ঈশ্বরচন্দ্র বিদ্যাসাগরের নামে এই সেতু উৎসর্গিত হয়েছে। বিদ্যাসাগর সেতু একটি কেবল-স্টেইড বা ঝুলন্ত সেতু। এর প্রধান বিস্তার ৪৫৭ মিটারের কিছু বেশি এবং ডেকের প্রস্থ ৩৫ মিটার। এ সেতুর নির্মাণকাজ শুরু হয়েছিল ১৯৭৮ সালে এবং সেতুটির উদ্বোধন হয় ১০ অক্টোবর, ১৯৯২, বিদ্যাসাগর মহাশয়ের প্রয়াণশতবর্ষে। সেতুর তদারককারী সংস্থা হুগলি রিভার ব্রিজ কমিশন (এইচআরবিসি)। তবে সেতু নির্মাণ করেছিল বিবিজি নামে ব্রেইথওয়েইট, বার্ণ ও জেশপ নামক তিন সংস্থার একটি যৌথ দল।


title: অহিংসার মূর্তি

text: ঋষভনাথের মূর্তিটি একটি মাত্র পাথর খোদাই করে নির্মাণ করা হয়েছে। এটির উচ্চতা (পাদপীঠ সহ )। ১৮৪০ বর্গফুট এলাকা জুড়ে এই মূর্তিটি অবস্থান করছে। এটি বিশ্বের উচ্চতম জৈন মূর্তি। মূর্তিটি সমুদ্রপৃষ্ঠ থেকে উচ্চতায় বাগলান তালুকের মাঙ্গি-টুঙ্গি পাহাড়ে অবস্থিত। গিনেস বুক অফ ওয়ার্ল্ড রেকর্ডসের আধিকারিকরা মাঙ্গি-টুঙ্গিতে এসেছিলেন এবং মূর্তিটির স্থপতি সি. আর. পাটিলের হাতে বিশ্বের উচ্চতম জৈন মূর্তির শংসাপত্রটি তুলে দিয়েছিলেন।


title: গোল্ডেন গেট ব্রিজ

text:
গোল্ডেন গেট ব্রিজ যা সোনালি দুয়ার হিসেবে খ্যাত যুক্তরাষ্ট্রের স্যানফ্রান্সিসকোতে অবস্থিত বিশ্বের অন্যতম আকর্ষণীয় বস্তু। এই ব্রিজকে সানফ্রান্সিস্কোতে একতা আইকন প্রতীক হিসেবে ধরা হয়। এটা তৈরি হওয়ার আগ পর্যন্ত লোকজন বিশ্বাস করত না যে এরকম ব্রিজ হবে। স্যানফ্রান্সিসকোর সঙ্গে মেরিন কান্ট্রির যোগাযোগব্যবস্থার আশ্চর্য নিদর্শন এই সেতুটি। ১৮ শতকের পরবর্তী সময়েও গোল্ডেন গেট পার হওয়ার একমাত্র উপায় ছিল ফেরি বা নিজস্ব নৌযোগাযোগ-ব্যবস্থা।
১৯১৬ সালে ব্রিজটির ভিত্তিপ্রস্তর করা হয়। কিন্তু প্রথম বিশ্বযুদ্ধের ডামাডোলে এই সেতুটির প্রতি মনোযোগ দিতে পারেনি যুক্তরাষ্ট্র। ১৯৩০ সালে যুক্তরাষ্ট্রের সংশি্লষ্ট বিভাগ সেতুটি নির্মাণের অনুমতি দেয়। নকশায় সেতুটির প্রধান স্তম্ভটি ৪০০২ ফুট করার পরিকল্পনা করা হয়েছিল। সেতু নির্মাণের কাজ শুরু হয় ৫ জানুয়ারি ১৯৩৩ সালে। নানারকম সমস্যা কাটিয়ে প্রায় বাইশ বছর ধরে এর নির্মাণ কাজ চলে। সেতুটি নির্মাণে খরচ হয়েছিল ২৭ থেকে ৩৫ মিলিয়ন ডলার। সেতুটির নির্মাণকাজ শেষ হয় ১৯৩৭ সালে। তত্কালীন প্রেসিডেন্ট ফ্রাঙ্কলিন ডি রুজভল্টে উদ্বোধন করেন। ২৭ মে এটি সবার জন্য উন্মুক্ত করা হয়।


title: রোহতাস জেলা

text: এই জেলায় সোন নদীর উপর পাশাপাশি নির্মিত সড়ক ও রেলসেতু দুটি জাতীয় গুরুত্বসম্পন্ন। ১৯৬৩-৬৫ সালে গ্যামন ইন্ডিয়া কর্তৃক নির্মিত সড়ক সেতুটি এশিয়ার দ্বিতীয় দীর্ঘতম সড়ক সেতু। এই সেতুটির নাম জওহর সেতু। এই সেতুটির দৈর্ঘ্য ৩০৬১ মিটার। পাটনায় গঙ্গা নদীর উপর নির্মিত মহাত্মা গান্ধী সেতু (দৈর্ঘ্য ৫৪৭৫ মিটার) নির্মিত হওয়ার আগে পর্যন্ত এটিই ছিল এশিয়ার দীর্ঘতম সড়ক সেতু। নেহেরু সেতু নামে পরিচিত রেল সেতুটি ভারতের দ্বিতীয় দীর্ঘতম রেল সেতু।


title: ভারতীয় রেল

text: বিখ্যাত রেলইঞ্জিনগুলির মধ্যে "ফেয়ারি কুইন" মেনলাইনে চালু বিশ্বের সর্বাপেক্ষা প্রাচীন রেলইঞ্জিন। যদিও এখন বিশেষ বিশেষ ক্ষেত্রেই এটি চালানো হয়। বিশ্বের সবচেয়ে পুরনো পুরোমাত্রায় চালু রেলইঞ্জিনের কৃতিত্বটি "জন বুলের" প্রাপ্য। গোরক্ষপুর রেলওয়ে প্লাটফর্মটি বিশ্বের দীর্ঘতম রেলওয়ে প্লাটফর্ম। এর দৈর্ঘ্য ১৩৬৬.৩৩ মিটার। দার্জিলিং হিমালয়ান রেলওয়ে রুটের ঘুম স্টেশনটি বিশ্বের দ্বিতীয় উচ্চতম রেলস্টেশন যেখানে বাষ্পীয় ইঞ্জিন পৌঁছতে পারে। মুম্বাই-পুনে ডেকান কুইন ট্রেনে ভারতীয় রেলের সবচেয়ে পুরনো চলমান ডাইনিং কারটি রয়েছে।


title: বঙ্গবন্ধু সেতু

text: যমুনা বহুমুখী সেতু, বা, যমুনা সেতু বাংলাদেশের যমুনা নদীর উপরে অবস্থিত একটি সড়ক ও রেল সেতু । ৪.৮ কিলোমিটার দৈর্ঘ্য বিশিষ্ট এই সেতুটি বাংলাদেশ এবং দক্ষিণ এশিয়ারদ্বিতীয় দীর্ঘতম সেতু। ১৯৯৮ সালে এর নির্মাণ কাজ শেষ হয়। ইহা যমুনা নাদীর পূর্ব তীরের ভূঞাপুর(ভুয়াপুর) এবং পশ্চিম তীরের সিরাজগঞ্জকে সংযুক্ত করে। এটি বিশ্বে ১১তম এবং দক্ষিণ এশিয়ার ৬ষ্ঠ দীর্ঘতম সেতু। যমুনা বাংলাদেশের প্রধান তিনটি নদীর মধ্যে বৃহত্তর এবং প্রবাহিত জল আয়তানিক পরিমাপের দিক থেকে বিশ্বে পঞ্চম বৃহত্তম। সেতুটি বাংলাদেশের পূর্ব এবং পশ্চিম অংশের মধ্যে একটি কৌশলগত সংযোগ প্রতিষ্ঠিত করে। এটি অত্র অঞ্চলের জনগণের জন্য বহুবিধ সুবিধা বয়ে আনে, বিশেষত অভ্যন্তরীন পণ্য এবং যাত্রী পরিবহন ব্যবস্থা দ্রুত করে। পরবর্তিতে এই সেতুর নামকরণ করা হয় বঙ্গবন্ধু সেতু। যমুনা সেতু স্থাপনের জন্য প্রথম উদ্যোগ নেয়া হয় ১৯৪৯ সালে। মাওলানা আবদুল হামিদ খান ভাসানী প্রথম এ উদ্যোগ নেন। কিন্তু তখন তা বাস্তবায়ন করা সম্ভব হয়নি। ১৯৯৪ সালের ১৫ অক্টোবর এর কাজ শুরু হয় এবং ১৯৯৮ সালের ২৩ জুন যান চলাচলের জন্য উন্মুক্ত করা হয়।


title: মেঘনা সেতু

text:
জাপান সরকারের আর্থিক সহায়তায় মেঘনাসেতু নির্মিত হয়। সেতুটি নির্মানে কাজ করে জাপানের নিপ্পন কোয়েই কো. লি. যারা বিশ্বের আশিটিরও বেশি দেশে বিভিন্ন প্রকল্পে কাজ করেছে। ১৯৯১ সালের ১ ফেব্রুয়ারি সেতুটি খুলে দেওয়া হয়। মেঘনা সেতু জাপানের সহায়তায় নির্মিত পৃথিবীর একক বৃহত্তম প্রকল্প।
২০০৫ সালে সেতুটিতে বড় ধরনের মেরামত কাজ পরিচালনা করা হয় কারণ যথাযথ রক্ষনাবেক্ষনের অভাবে এবং অধিক ওজনের যানবাহন চলাচলের জন্য সেতুটির বেশকিছু অংশে সম্প্রসারণ সংযোগ ক্ষতিগ্রস্থ হয়ে পড়েছিলো।


title: অহিংসার মূর্তি

text: অহিংসার মূর্তি ভারতের মহারাষ্ট্র রাজ্যের নাসিকের কাছে মাঙ্গি-টুঙ্গিতে অবস্থিত। এটি বিশ্বের উচ্চতম জৈন মূর্তি। মূর্তিটি প্রথম জৈন তীর্থঙ্কর ঋষভনাথের। এটার উচ্চতা ১০৮ ফুট। জৈনদের পবিত্র পাহাড় মাঙ্গি-টুঙ্গির গায়ে খোদাই করে এই মূর্তিটি নির্মাণ করা হয়েছে। এটি বিশ্বের উচ্চতম জৈন মূর্তি হিসেবে গিনেস বিশ্ব রেকর্ডে নাম নথিভুক্ত করেছে। ২০১৬ সালের ৬ মার্চ বিশ্ব রেকর্ডের শংসাপত্র জ্ঞানিনী জ্ঞানমতী মাতাজি, চন্দনামতী মাতাজি ও স্বামী রবীন্দ্রকীর্তির হাতে তুলে দেওয়া হয়।


title: আমীমুল ইহসান

text:
আমীমুল ইহসান ১৯১১ সালের ২৪ জানুয়ারী (হিজরী: ২২ মুহাররম ১৩২৯) বিহার প্রদেশের মুঙ্গের জেলার অন্তর্গত পাঁচনা নামক গ্রামে জন্মগ্রহণ করেন। তার পিতার নাম সাইয়্যেদ মুহাম্মাদ হাকিম আবদুল মান্নান এবং মা সৈয়দা সাজেদা। তিনি চার ভাই ও তিন বোনের মধ্যে দ্বিতীয় ছিলেন। পিতা ও মাতা উভয় সূত্রেই তিনি নাজিবুত্তারাফাইন। জন্মের পর মুফতী সাহেবের নাম রাখা হয় ‘ মুহাম্মাদ ’ এবং লকব 'আমীমুল ইহসান'। তার দাদা সাইয়্যেদ নূরুল হাফেয আল-কাদেরিও একজন কামেল সাধক ছিলেন। তিনি কুরআন করীমে বিশেষ জ্ঞান অর্জন করিয়াছিলেন। তিনি মাওলানা মোহাম্মদ আলী আল-কাদেরী আল মোজাদ্দেদী আল মুংগেরীর একজন খলীফা ছিলেন।
তার বংশ-তালিকা ফাতেমা নবী মুহাম্মাদ পর্যন্ত পৌঁছেছে বিধায় তার পূর্ব-পুরুষগণ নামের পূর্বে ‘সাইয়্যেদ’ শব্দ ব্যবহার করেছেন।


title: মোহাম্মদ হারুন-উর-রশিদ

text: মোহাম্মদ হারুন-উর-রশিদ ১৯৩৯ সালের ২৮শে ডিসেম্বর ভারতের আসামের তিনশুকিয়ায় জন্মগ্রহন করেন। দ্বিতীয় মহাবিশ্ব যুদ্ধের সময় তাঁর প্রয়াত বাবা রহিমুদ্দিন আহমেদ আসাম বেঙ্গল রেলওয়ের একজন কর্মকর্তা ছিলেন যিনি চট্টগ্রামে বদলি হয়ে আসেন। তিনি তার ছোটবেলার জীবন পাহাড়তলির মনোরম পরিবেশে কাটান। যখন জাপানিরা চট্টগ্রামে বোমা ফেলে তাঁর বাবা তাঁদের পরিবারকে গ্রামের বাড়ি নবিনগর, ব্রাহ্মণবাড়িয়া পাঠিয়ে দেন। তাঁর গ্রামের বাড়ি তিতাস নদীর পাড়ে এবং এই গ্রাম্য পরিবেশ তাঁর চেতনাকে করেছে সমৃদ্ধ। তাঁর শিক্ষা জীবন শুরু হয়েছিলো তাঁর মা সেলিমা খাতুনের কাছে যিনি ওই গ্রামে একজন শিক্ষিত নারী ছিলেন। পরে গ্রামের একজন মাওলানা তার জন্য নিযুক্ত করা হয়।


title: আসিয়া বিবির ধর্ম অবমাননার ঘটনা

text: লাহোর থেকে ৩০ মাইল দূরে অবস্থিত পাঞ্জাবের শেখপুরা জেলার ইত্তান ওয়ালী নামক একটি গ্রামে আশিয়া নওরীন জন্মগ্রহণ করেছেন এবং সেখানেই বেড়ে উঠেছেন। তার গ্রামটিতে এমনকি পাকিস্তানের সর্বত্র দরিদ্র খ্রিস্টানরা পয়ঃনিষ্কাশন বা পরিস্করণের মত নিম্নস্তরের পেশা অধিগ্রহণ করে থাকে। একজন রোমান ক্যাথলিক নওরীন তার পরিবারকে আর্থিকভাবে সাহায্য করার জন্য শেখপুরায় খেতিমজুর হিসেবে কাজ করতেন। তার সাথে আশিক মাশিয়ার বিবাহ হয়। আশিকের পূর্বঘরের তিনজন সন্তান ছিল এবং নওরীনের সাথে বিবাহের পর তাদের ঘরে আরো দুইজন সন্তান জন্মগ্রহণ করে। আশিক ইট ভাঙার কাজ করতেন। একমাত্র তাদের পরিবারই ওই গ্রামটিতে খ্রিস্টান ধর্মাবলম্বী ছিল। কারারুদ্ধ হওয়ার পূর্বে সেই গ্রামে তার সহকর্মীরা তাকে ইসলাম ধর্ম গ্রহণ করার জন্য বারবার চাপ দিয়েছিল।


title: হেমচন্দ্র বরুয়া

text:
১৮৩৫ সালের ১০ ডিসেম্বরে (১৭৫৭ শকর ২৪ আঘোন) আসামের যোরহাট জেলার রাজা-বাহর গ্রামে জন্ম গ্রহণ করেন।
তার পিতার নাম ছিল মুক্তারাম বরুয়া এবং মাতার নাম ছিল রূপহী দেবী ৷ মুক্তারাম বরুয়ার তিনজন পুত্ৰ এবং একজন কন্যা সন্তান ছিল৷ হেমচন্দ্র বরুয়া মুক্তারাম বরুয়ার জ্যেষ্ঠ সন্তান ছিলেন৷


title: আমানুল্লাহ মোহাম্মদ আসাদুজ্জামান

text: শহীদ আসাদ ১৯৪২ সালের ১০ জুন নরসিংদী জেলার শিবপুর উপজেলার ধানুয়া গ্রামে জন্মগ্রহণ করেন। তার বড় ভাইয়ের নাম প্রকৌশলী রশিদুজ্জামান। শিবপুর উচ্চ বিদ্যালয় থেকে ১৯৬০ সালে মাধ্যমিক শিক্ষায় উত্তীর্ণ হয়ে উচ্চ শিক্ষার্থে জগন্নাথ কলেজ (বর্তমান জগন্নাথ বিশ্ববিদ্যালয়) ও এমসি কলেজে পড়াশোনা করেন। ১৯৬৩ সালে ঢাকা বিশ্ববিদ্যালয়ে স্নাতক (সম্মান) শ্রেণীতে ভর্তি হয়ে ১৯৬৬ সালে বি.এ এবং ১৯৬৭ সালে এম.এ ডিগ্রী অর্জন করেন। এই বৎসরেই আসাদ ন্যাশনাল আওয়ামী পার্টি (ন্যাপ) এবং কৃষক সমিতির সভাপতি মাওলানা আবদুল হামিদ খান ভাষাণী'র নির্দেশনায় কৃষক সমিতিকে সংগঠিত করার লক্ষ্যে শিবপুর, মনোহরদী, রায়পুরা এবং নরসিংদী এলাকায় নিজেকে সম্পৃক্ত রাখেন।


title: সৈয়দ আমীর আলী

text: তিনি ১৮৪৯ সালের ৬ই এপ্রিল উড়িষ্যর কটকে জন্ম গ্রহণ করেন। ইরানের মেশেদ থেকে আগত এক শিয়া পরিবারের বংশধর সৈয়দ সা’দাত আলীর পাঁচ পুত্রের মধ্যে তিনি ছিলেন চতুর্থ। আমীর আলীর প্রপিতামহ ১৭৩৯ সালে নাদির শাহের সৈন্যদলের সাথে ইরান পরিত্যাগ করে ভারতীয় উপমহাদেশে আসেন এবং অতঃপর মুগল ও অযোধ্যার দরবারে চাকরি করেন।


title: আহমেদ ইয়াসিন

text: শায়খ আহমাদ ইয়াসিন রহ: ১৯৩৬ সালের জানুয়ারি মাসে আসকালান শহর থেকে থেকে বিশ কি. মি দূরে জুরাহ নামক স্থানে জন্মগ্রহন করেন। এই স্থানটি ঐতিহাসিকভাবে অত্যন্ত প্রসিদ্ধ একটি স্থান।তার পিতার নাম ছিল আব্দুল্লাহ ইয়াসিন এবং মাতার নাম সা'দা আল হাবেল। তিন বছর হতে না হতেই তার পিতা মৃত্যু বরণ করেন। লোকে তাকে চিনত তার মাতার নামের সাহায্যে আহমাদ সা'দা হিসেবে । ইয়াসিনরা ছিলেন তার চার ভাই এবং দুই বোন্। ১৯৪৮ সালে তাদের গ্রাম ইসরায়েলের দখলে চলে গেলে দশ বছরের বালক আহমেদের জায়গা হয় গাজার আল শাতিঈ শরণার্থী শিবিরে। শরণার্থী শিবিরের প্রচন্ড কষ্টের মধ্যে এই বালকের মধ্যে ইসরাইলীদের প্রতি তীব্র বিদ্বেষ এবং ফিলিস্তিনীদের প্রতি ভালোবাসা জন্ম নেয় যা পরবর্তীতে তার প্রতিরোধ আন্দোলন গড়ে তুলতে অত্যন্ত গুরুত্বপূর্ণ ভূমিকা পালন করে। শিবির জীবনের দু’বছরের মাথায় যখন তার বয়স মাত্র বারো, বন্ধু আব্দুল্লাহর সঙ্গে কুস্তি খেলতে গিয়ে মেরুদণ্ডে প্রচণ্ড আঘাত পান। টানা পঁয়তাল্লিশ দিন প্ল্যাস্টার করে রেখেও শেষ রক্ষা হয় না। আহমেদ সারা জীবনের জন্য পঙ্গু হয়ে যান। পঙ্গু হয়ে যাবার পরেও তিনি উচ্চ শিক্ষা লাভের জন্য একাগ্র মানসিকতা নিয়ে তত্কালীন ইসলামী জ্ঞানের তীর্থস্থান কায়রোর আল আযহার বিশ্ববিদ্যালয়ে ভর্তি হন। ক্রমান্বয়ে শরীরের অবনতি ঘটায় তিনি গাযায় ফিরে আসেন। তবে এতে তার জ্ঞানের প্রতি স্পৃহা বিন্দুমাত্র কমেনি। বাড়ি বসেই তিনি পড়ে ফেলেন দর্শন, রাষ্ট্রবিজ্ঞান, সমাজবিজ্ঞান, অর্থনীতি আর ধর্মের নানা বিষয়। আধুনিক নানা বিষয়ে পণ্ডিত হয়ে ওঠেন তিনি।


title: আমীরুল ইসলাম

text: আমীরুল ইসলামের জন্ম ৭ এপ্রিল ১৯৬৪, লালবাগ ঢাকায়। তাঁর পিতা প্রয়াত সংবাদকর্মি সাইফুর রহমান এবং মা আনজিরা খাতুন। তার বড় চাচা হাবীবুর রহমান ছিলেন খ্যাতিমান শিশুসাহিত্যিক। ছেলেবেলায় পরিবারের সবাই তাকে ডাকত টুলু নামে। পরিবার ও বন্ধুমহলে তিনি এখনও ওই নামেই পরিচিত। কৌতুকপ্রিয়, আড্ডাবাজ, জীবন-রসিক ও ভোজনপ্রিয় আমীরুল ইসলাম ঘুরেছেন পৃথিবীর প্রায় বিখ্যাত সব শহর। প্রিয় শখ বই পড়া, পুরনো বই ও চিত্রকলা সংগ্রহ, দাবা খেলা, রবীন্দ্র সঙ্গীত শোনা। ব্যক্তিগত জীবনে তিনি অবিবাহিত।


title: ইনাম আহমেদ

text: ইনাম আহমেদ ১৯২২ সালের ১ ফেব্রুয়ারি বাংলাদেশের সিলেটের গোলাপগঞ্জ উপজেলার কোচাই গ্রামে জন্মগ্রহণ করেন। মাত্র ৮ বছর বয়সে তিনি নাটকে অভিনয় করা শুরু করেন৷ ১৯৩১ সালে ভারতীয় উপমহাদেশের প্রথম সবাক ছবি "আলম আরা" দেখে চলচ্চিত্রে অভিনয় করতে আগ্রহী হন৷ ১৯৪১ সালে কলকাতা বিশ্ববিদ্যালয় থেকে পড়াশোনা করে স্নাতক ডিগ্রি লাভ করেন ও এরপরে আসাম সিভিল পুলিশে যোগ দেন ৷ আসামের ডিব্রুগড়ে থাকাকালে বিভিন্ন নাটকে নিয়মিত অভিনয় করতেন ৷ ৩ বছর চাকরি করার পরে তিনি কলকাতায় চলে যান ৷ সেখানে একটি বেসরকারি প্রতিষ্ঠানে চাকরি করার পাশাপাশি চলচ্চিত্রে অভিনয়ের সুযোগ খুজতে থাকেন। ১৯৪৩ সালে প্রেমেন্দ্র মিত্র এর পরিচালনায় "সমাধান" চলচ্চিত্রে অরুন চৌধুরী ছদ্মনামে প্রথম অভিনয় করেন।


title: আহমাদ আলী

text: তিনি বর্তমান খুলনা বিভাগের অন্তর্গত সাতক্ষীরা জেলা শহরের আলীপুর ইউনিয়নভুক্ত বুলারাটি গ্রামের সম্ভ্রান্ত আলেম পরিবার "মৌলভী বাড়ী"তে বাংলা ১২৯০ সাল মোতাবেক ১৮৮৩ সালে জন্মগ্রহণ করেন। তার পিতার নাম ছিল মুনশী যিনাতুল্লাহ এবং মাতার নাম ছিল জগৎ বিবি। ব্যক্তিজীবনে তাঁর প্রথমে উম্মে কুলছূম এবং পরবর্তীতে বছীরুন্নেছার সাথে পরিণয়সূত্রে আবদ্ধ হন। দুই স্ত্রীর গর্ভে তাঁর মোট ২০টি সন্তান জন্মগ্রহণ করে যাদের অধিকাংশই শৈশবে মারা যায়। তাঁর সন্তানদের মধ্যে মুহাম্মাদ আব্দুল্লাহিল বাকি এবং ড. মুহাম্মাদ আসাদুল্লাহ আল-গালিব বাংলাদেশের জাতীয় রাজনীতি ও ধর্মীয় অঙ্গণে প্রভূত খ্যাতি লাভ করেছেন।


title: শ্রেষ্ঠ প্রধান চরিত্রে অভিনেতা বিভাগে বাফটা পুরস্কার

text: ১৯৫২ থেকে ১৯৬৭ এর মধ্যে ব্রিটিশ এবং ব্রিটিশ ছাড়া অন্য অভিনেতাদের মধ্যে দুটো আলাদা পুরস্কার দেওয়া হতো, কিন্তু ১৯৬৮ সালে দুটো পুরস্কার একত্রিত করে একটি পুরস্কার প্রদান শুরু হয়। বর্তমান নামে এই পুরস্কারটি দেওয়া হচ্ছে ১৯৯৫ সাল থেকে। পল স্কোফিল্ড ১৯৬৬ সালের একাডেমি পুরস্কার আয়োজনে শ্রেষ্ঠ অভিনেতার পুরস্কার লাভ করেন।


title: এমা টমসন

text: ১৯৯২ সালে টমসন "হাওয়ার্ড এন্ড" ছবিতে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কার ও বাফটা পুরস্কার অর্জন করেন। ১৯৯৩ সালে "দ্য রিমেইনস অব দ্য ডে" ছবিতে অভিনয়ের জন্য শ্রেষ্ঠ অভিনেত্রী এবং "ইন দ্য নেম অব দ্য ফাদার" ছবিতে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। ১৯৯৫ সালে টমসন "সেন্স অ্যান্ড সেন্সিবিলিটি" ছবির চিত্রনাট্য রচনা করেন এবং এতে শ্রেষ্ঠাংশে অভিনয় করেন। এই ছবির জন্য তিনি শ্রেষ্ঠ উপযোগকৃত চিত্রনাট্য বিভাগে একাডেমি পুরস্কার ও শ্রেষ্ঠ অভিনেত্রী বিভাগে বাফটা পুরস্কার লাভ করেন। তাঁর অন্যান্য উল্লেখযোগ্য চলচ্চিত্র ও টেলিভিশন নাটকগুলোর মধ্যে রয়েছে "দ্য হ্যারি পটার চলচ্চিত্র ধারাবাহিক", "উইট" (২০০১), "লাভ অ্যাকচুয়ালি" (২০০৩), "অ্যাঞ্জেলস ইন আমেরিকা" (২০০৩), "ন্যানি ম্যাকফে" (২০০৫), "স্ট্রেঞ্জার দ্যান ফিকশন" (২০০৬), "লাস্ট চান্স হার্ভি" (২০০৮), "মেন ইন ব্ল্যাক থ্রি" (২০১২), "ব্রেভ" (২০১২), এবং "বিউটি অ্যান্ড দ্য বিস্ট" (২০১৭)। ২০১৩ সালে তিনি "সেভিং মিস্টার ব্যাংকস" চলচ্চিত্রে অভিনয় করে প্রশংসিত হন এবং কয়েকটি পুরস্কারের মনোনয়ন লাভ করেন।


title: ২৩তম কলকাতা আন্তর্জাতিক চলচ্চিত্র উৎসব

text: ২৩তম কলকাতা আন্তর্জাতিক চলচ্চিত্র উৎসবে সেরা ছবির পুরস্কার পেয়েছে ফরাসি ছবি ‘লো পেরো’। বিশ্বের সর্বোচ্চ মূল্যের পুরস্কার এটি। উৎসবের শেষ দিন শুক্রবার কলকাতার নজরুল মঞ্চে এই পুরস্কারের কথা ঘোষণা করা হয়েছে। সেরা ছবির পুরস্কার হিসেবে ৫১ লাখ রুপি ও গোল্ডেন রয়েল বেঙ্গল টাইগার পুরস্কার পরিচালক মার্সেলা সইদের অনুপস্থিতিতে কলকাতার ফরাসি কনস্যুলেটের প্রতিনিধিদের হাতে তুলে দিয়েছেন বিশ্বজিৎ চট্টোপাধ্যায় ও মৌসুমী চট্টোপাধ্যায়। উৎসবে সেরা ছবির বিভাগ ‘ইনোভেশন ইন মুভিং ইমেজেস’-এ অংশ নিয়েছিল মোট ১৪টি ছবি। তার মধ্যে থেকেই সেরার পুরস্কার পেয়েছে মার্সেলা সইদের ‘লো পেরো’। জুরিদের মতে, প্রতিযোগিতার প্রত্যেকটা ছবিই একটি অন্যটিকে ছাপিয়ে যেতে চেষ্টা করেছে। একসঙ্গে এত ভালো ছবির উপস্থিতি খুব একটা দেখা যায় না। জুরিদের মতে, বর্তমান বিশ্বের সামাজিক, অর্থনৈতিক প্রত্যেকটা সমস্যাই এই ছবিগুলোতে উঠে এসেছে। এ বছর প্রতিযোগিতা ছিল চারটি বিভাগে। ‘ইনোভেশন ইন মুভিং ইমেজেস’-এর আন্তর্জাতিক ছবির প্রতিযোগিতায় সেরা পরিচালক হয়েছেন আইসল্যান্ডের ‘সোয়ান’ ছবির আশা হেলগা। তার হাতে তুলে দেওয়া হয়েছে ২১ লাখ রুপি ও গোল্ডেন রয়েল বেঙ্গল টাইগার ট্রফি। এই বিভাগেই ছিল দুটি বিশেষ জুরি পুরস্কার। পেয়েছে পোল্যান্ডের ছবি ‘বার্ডস আর সিঙ্গিং ইন কিগাল’ আর ইরানের ছবি ‘কুপাল’। এশিয়ান সিলেক্ট বা নেটপ্যাক অ্যাওয়ার্ড পেয়েছে নবীন সুব্বার ছবি ‘গুডবাই কাঠমান্ডু’। প্রতিযোগিতায় ১৩টি ছবির মধ্যে ছিল দুটি বাংলা ছবি শৈবাল মিত্রের ‘চিত্রকর’ ও মুজিবর রহমানের ‘নজরুল : জীবন পরিক্রমা’। সেরা ভারতীয় ভাষার ছবির হীরালাল সেন পুরস্কার পেয়েছে চেজিয়ান রার ছবি ‘টু লেট’। এটিই পরিচালকের প্রথম ছবি। আর সেরা পরিচালকের স্বীকৃতি পেয়েছেন পরিচালক ডক্টর বিজুকুমার দামোদরণ ‘সাউন্ড অফ সাইলেন্স’ ছবির জন্য। এই বিভাগে বিশেষ জুরি পুরস্কার পেয়েছে পঞ্চাক্ষরী পরিচালিত ছবি ‘পথুম্মা’। তথ্যচিত্র বিভাগে সেরা হয়েছে আকাঙ্ক্ষা সুদ সিংয়ের ছবি ‘মৃত্যুভোজ’। ৫১টি তথ্যচিত্র এই প্রতিযোগিতায় শামিল হয়েছিল। আর ৮৭টি শর্ট ফিল্মের মধ্যে সেরা হয়েছে অমৃতাংশুর ‘চাগাত কে গুবারে’।


title: ম্যাগি স্মিথ

text: পর্দায় তিনি ১৯৫৮ সালের অপরাধধর্মী চলচ্চিত্র "নোহোয়্যার টু গো" (১৯৫৮) এ অভিনয় করে প্রথম সকলের দৃষ্টি কাড়েন। এই ছবিতে অভিনয়ের জন্য তিনি তার প্রথম বাফটা পুরস্কারের মনোনয়ন লাভ করেন। তিনি রেকর্ড সংখ্যক চারবার শ্রেষ্ঠ প্রধান অভিনেত্রী বিভাগে বাফটা পুরস্কার লাভ করেন, যার মধ্যে রয়েছে "দ্য প্রাইম অব মিস জঁ ব্রদি" (১৯৬৯), "আ প্রাইভেট ফাংকশন" (১৯৮৪), "আ রুম উইথ আ ভিউ" (১৯৮৬) ও "দ্য লোনলি প্যাসন অব জুডিথ হির্ন" (১৯৮৮) ছবিতে অভিনয়ের জন্য এবং "টি উইথ মুসোলিনি" (১৯৯৯) ছবিতে অভিনয়ের জন্য একবার শ্রেষ্ঠ পার্শ্ব অভিনেত্রী বিভাগে বাফটা পুরস্কার লাভ করেন। তিনি ছয়বার একাডেমি পুরস্কারের মনোনয়ন লাভ করেন, যার মধ্যে "দ্য প্রাইম অব মিস জঁ ব্রদি" (১৯৬৯) ছবিতে অভিনয়ের জন্য শ্রেষ্ঠ অভিনেত্রীর জন্য একাডেমি পুরস্কার এবং "ক্যালিফোর্নিয়া সুইট" (১৯৭৮) ছবিতে অভিনয়ের জন্য শ্রেষ্ঠ পার্শ্ব অভিনেত্রীর জন্য একাডেমি পুরস্কার লাভ করেন। তিনি ছয়জন অভিনেত্রীর জন্য একজন, যিনি এই দুই বিভাগেই পুরস্কার লাভ করেছেন। তাঁর অস্কার মনোনয়নপ্রাপ্ত অন্যান্য চলচ্চিত্রগুলো হল "ওথেলো" (১৯৬৫), "ট্রাভেল্‌স উইথ মাই আন্ট" (১৯৭২), "আ রুম উইথ আ ভিউ" (১৯৮৬) এবং "গসফোর্ড পার্ক" (২০০১)। এছাড়া তিনি তিনবার গোল্ডেন গ্লোব পুরস্কার অর্জন করেন।


title: সিমন সিনিয়রে

text: ১৯৬০-এর দশকে তিনি "শিপ অব ফুলস্" (১৯৬৫) চলচ্চিত্রের জন্য তিনি পুনরায় শ্রেষ্ঠ অভিনেত্রী বিভাগে একাডেমি, বাফটা ও গোল্ডেন গ্লোব পুরস্কারের মনোনয়ন লাভ করেন। তার আরও দুটি বাফটা পুরস্কারের মনোনয়ন আসে "ডেডলি অ্যাফেয়ার" (১৯৬৬) এবং "গেমস" (১৯৬৭) চলচ্চিত্রের জন্য। তার একটি এমি পুরস্কার আসে "বব হোপ প্রেজেন্টস দ্য ক্রিসলার থিয়েটার" (১৯৬৬) টেলিভিশন নাটকে অভিনয়ের জন্য। ১৯৭০-এর দশকে "ল্য চাট" (১৯৭১) ছবিতে অভিনয়ের জন্য তিনি ২১তম বার্লিনেলে শ্রেষ্ঠ অভিনেত্রী বিভাগে রৌপ্য ভল্লুক এবং "মাদাম রোজা" ছবিতে অভিনয়ের জন্য ভেনিস চলচ্চিত্র উৎসবে শ্রেষ্ঠ অভিনেত্রী বিভাগে দাভিদ দি দোনাতেল্লো ও শ্রেষ্ঠ অভিনেত্রী বিভাগে সেজার পুরস্কার লাভ করেন। এছাড়া তিনি "লেতুইল দ্যু নর্দ" (১৯৮২) ছবিতে অভিনয়ের জন্য অপর একটি সেজার পুরস্কারের মনোনয়ন লাভ করেন।


title: সামারটাইম (১৯৫৫-এর চলচ্চিত্র)

text:
ছবিটি শ্রেষ্ঠ পরিচালনা ও শ্রেষ্ঠ অভিনেত্রীর জন্য একাডেমি পুরস্কার, ও যে কোন উৎস থেকে শ্রেষ্ঠ চলচ্চিত্র ও শ্রেষ্ঠ বিদেশি অভিনেত্রীর জন্য বাফটা পুরস্কারের মনোনয়ন লাভ করে এবং ডেভিড লিন শ্রেষ্ঠ পরিচালক বিভাগে নিউ ইয়র্ক ফিল্ম ক্রিটিকস সার্কেল পুরস্কার লাভ করেন। ২০০২ সালে ছবিটি এএফআইয়ের ১০০ বছর... ১০০ আবেগ ধারাবাহিকের জন্য মনোনীত হয়।
২০০৮ সালে একাডেমি ফিল্ম আর্কাইভ "সামারটাইম" ছবিটিকে সংরক্ষণ করে।


title: মুলাঁ রুজ!

text: ২০০১ সালের ১১ মে কান চলচ্চিত্র উৎসব-এ চলচ্চিত্রটির উদ্বোধনী প্রদর্শনী হয় এবং পরে ২৪ মে অস্ট্রেলিয়া ও ১ জুন যুক্তরাষ্ট্রে মুক্তি পায়। ৭৪তম একাডেমি পুরস্কার আয়োজনে ছবিটি শ্রেষ্ঠ চলচ্চিত্রসহ আটটি বিভাগে মনোনয়ন লাভ করে এবং শ্রেষ্ঠ শিল্প নির্দেশনা ও শ্রেষ্ঠ পোশাক পরিকল্পনা বিভাগে পুরস্কার লাভ করে। ডিজনির বিউটি অ্যান্ড দ্য বিস্ট (১৯৯১) চলচ্চিত্রের দশ বছর পর এটি প্রথম সঙ্গীতধর্মী চলচ্চিত্র, যা একাডেমি পুরস্কারে শ্রেষ্ঠ চলচ্চিত্রের মনোনয়ন লাভ করে। এছাড়া চলচ্চিত্রটি গোল্ডেন গ্লোব পুরস্কারে ছয়টি বিভাগে মনোনয়ন লাভ করে এবং সেরা সঙ্গীতধর্মী বা কমেডি চলচ্চিত্র, সেরা সঙ্গীতধর্মী বা কমেডি চলচ্চিত্রের অভিনেত্রী ও সেরা মৌলিক সুর বিভাগে পুরস্কার লাভ করে এবং বাফটা পুরস্কার-এ ১২টি বিভাগে মনোনয়ন লাভ করে ও ৩টি বিভাগে পুরস্কার লাভ করে।লিওনার্দো ডিক্যাপ্রিও ক্রিস্টিন চরিত্রের জন্য অডিশন দিয়েছিলেন। তিনি ইতিপূর্বে ব্যাজ ল্যুরমন পরিচালিত "রোমিও + জুলিয়েট" চলচ্চিত্রে অভিনয় করেছিলেন। কিন্তু ল্যুরমন এই চরিত্রের জন্য আরও অল্পবয়সী অভিনেতা চান এবং ইউয়ান ম্যাকগ্রেগরকে নির্বাচন করার পূর্বে হিথ লেজার ও জেক ইলেনহলদের এই চরিত্রে নেওয়ার ব্যাপারে চিন্তা করেন।


title: শ্রেষ্ঠ চলচ্চিত্রের জন্য বাফটা পুরস্কার

text: শ্রেষ্ঠ চলচ্চিত্র বিভাগে বাফটা পুরস্কার ব্রিটিশ একাডেমি অব ফিল্ম অ্যান্ড টেলিভিশন আর্টস (বাফটা) কর্তৃক প্রদত্ত বাৎসরিক পুরস্কার, যা ব্রিটিশ একাডেমি চলচ্চিত্র পুরস্কারের অংশ হিসেবে অনন্য চলচ্চিত্রের জন্য প্রদান করা হয়। ১৯৪৮ সালে এই পুরস্কারের ১ম আয়োজন থেকে শ্রেষ্ঠ চলচ্চিত্রের জন্য এই পুরস্কার দেওয়া হচ্ছে। ১৯৬৯ সাল পর্যন্ত যে কোন দেশ থেকে মনোনীত শ্রেষ্ঠ চলচ্চিত্রকে এই পুরস্কার দেওয়া হত। যদিও ১৯৪৮ সাল থেকে ব্রিটিশ চলচ্চিত্রের আলাদা বিভাগ শ্রেষ্ঠ ব্রিটিশ চলচ্চিত্র বিভাগে বাফটা পুরস্কার ছিল এবং ১৯৮৩ সাল থেকে ইংরেজি ভিন্ন অন্য ভাষার চলচ্চিত্রের জন্য শ্রেষ্ঠ ইংরেজি ভিন্ন অন্য ভাষার চলচ্চিত্র বিভাগে বাফটা পুরস্কার বিভাগে পুরস্কার প্রদান শুরু হয়।


শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কার হল ব্রিটিশ একাডেমি অফ ফিল্ম অ্যান্ড টেলিভিশন আর্টস (বাফটা) প্রদত্ত একটি চলচ্চিত্র পুরস্কার, যা চলচ্চিত্রে পার্শ্ব ভূমিকায় অসামান্য অভিনয়ের জন্য চলচ্চিত্র অভিনেত্রীদের প্রদান করা হয়। ১৯৬৯ সালে এই পুরস্কারের ২২তম আয়োজন থেকে শ্রেষ্ঠ চলচ্চিত্রের জন্য এই পুরস্কার দেওয়া হচ্ছে।


শ্রেষ্ঠ উপযোগকৃত চিত্রনাট্য বিভাগে বাফটা পুরস্কার হল ব্রিটিশ একাডেমি অব ফিল্ম অ্যান্ড টেলিভিশন আর্টস (বাফটা) কর্তৃক প্রদত্ত বাৎসরিক পুরস্কার, যা ব্রিটিশ একাডেমি চলচ্চিত্র পুরস্কারের অংশ হিসেবে অনন্য উপযোগকৃত চিত্রনাট্যের জন্য প্রদান করা হয়। ১৯৮৪ সালে এই পুরস্কারের ৩৭তম আয়োজন থেকে অন্য কোন উৎস (যেমন - বই, উপন্যাস, নাটক) থেকে চলচ্চিত্রে উপযোগকৃত চিত্রনাট্যের জন্য এই পুরস্কার দেওয়া হচ্ছে।


title: জলবাহিত রোগ

text: অপরিশুদ্ধ জল পান করার মাধ্যমে অথবা সেই জল রন্ধন ইত্যাদি কার্যে ব্যবহার করার ফলে যে ধরনের ব্যাধি সংক্রামিত হয়ে থাকে তাকেই বলা হয় জলবাহিত রোগ। এই ধরনের অসুখ সাধারণত জলে বিচরণশীল রোগসৃষ্টিকারী জীবাণুদের দ্বারা সংঘটিত হয়। বিশ্ব স্বাস্থ্য সংস্থার পরিসংখ্যান অনুসারে প্রত্যেক বছর পৃথিবীতে প্রায় দশ লক্ষ মানুষের মৃত্যুর কারণ হল জলবাহিত রোগ। সমীক্ষায় দেখা গেছে যে এই রোগ সংক্রমণের মূল কারণ হল উন্নয়নশীল দেশগুলিতে অপরিশুদ্ধ জল সরবরাহ এবং পরিচ্ছনতার অভাব। এর ফলে আক্রান্তদের মধ্যে শিশুদের সংখ্যাধিক্য লক্ষ্যণীয়। কেবল তাই নয়, ভারতীয় উপমহাদেশসহ বিশ্বের প্রায় সকল উন্নয়নশীল দেশের গ্রামাঞ্চলে স্বাস্থ্যসচেতনতার প্রভূত অভাব পরিলক্ষিত হয়। সাধারণত উক্ত অঞ্চলসমূহের মানুষ বিভিন্ন জলাশয়ের জল পান করে থাকে এবং রন্ধনকার্যেও তা ব্যবহার করে। আবার স্নান, কাপড় কাচা এবং গবাদি পশুর স্নানাদিও সেই একই জলাশয়ে সম্পন্ন হয়ে থাকে। ফলত জলাশয়ের জল দূষিত হয় এবং সেই জল মানবশরীরে প্রবেশ করার ফলে বিবিধ প্রকার জলবাহিত রোগও দূষিত জলের মাধ্যমে মানবদেহে সংক্রামিত হয়। এইভাবে এইসমস্ত অঞ্চলের মানুষদের মধ্যে আন্ত্রিক, ইত্যাদি রোগের প্রকোপ বৃদ্ধি পায়।


title: ডেঙ্গু জ্বর

text: কিছু লোকের ক্ষেত্রে অসুখটি চরম পর্যায়ে পৌঁছে যায়, যার কারণে প্রবল জ্বর হয় এবং সাধারণতঃ এক থেকে দুই দিন স্থায়ী হয়। এই পর্যায়ে প্রচুর পরিমাণে তরল বুক এবং অ্যাবডোমিনাল ক্যাভিটিতে বর্ধিত ক্যাপিলারি শোষণও লিকেজের কারণে জমে। এর ফলে রক্তপ্রবাহে তরলের পরিমাণ কমে যায় এবং গুরুত্বপূর্ণ অঙ্গপ্রত্যঙ্গে রক্ত সরবরাহ হ্রাস পায়। এই পর্যায়ে,অঙ্গপ্রত্যঙ্গের বিকলতা এবং প্রবল রক্তপাত হয়, সাধারণতঃগ্যাস্ট্রোইন্টেস্টিনাল ট্র্যাক্ট, হতে পারে। ডেঙ্গুর সব ঘটনার ৫%-এরও কম ক্ষেত্রে শক (ডেঙ্গু শক সিনড্রোম) এবং হেমারেজ (ডেঙ্গু হেমারেজিক ফিভার)ঘটে, তবে যাদের আগেই ডেঙ্গু ভাইরাসের অন্যান্য স্টিরিওটাইপ-এর সংক্রমণ ঘটেছে(“সেকেন্ডারি ইনফেকশন”), তারা বর্ধিত বিপদের মধ্যে রয়েছে।


title: জলাতংক

text: এই ভাইরাস সাধারণত রেবিজ দ্বারা আক্রান্ত প্রাণীর কামড় বা আঁচড় ও লালার মাধ্যমে বিস্তার লাভ করে। রেবিজ ভাইরাস দিয়ে আক্রান্ত প্রাণীর ভাইরাল এনসেফালাইটিস হয় ফলে প্রাণীটি আক্রমণাত্মক হয়ে যায় এবং অল্পতেই কামড়িয়ে দেয়। এই ধরণের প্রাণীকে রেবিড অ্যানিম্যাল (rabid animal) বলে। এই ভাইরাস প্রায় সকল স্তন্যপায়ী প্রাণীকেই আক্রান্ত করতে পারে তবে খুব অল্পসংখ্যক স্তন্যপায়ী মানুষের সংক্রমণের উৎস হিসেবে গুরুত্ব বহন করে। মানুষ সাধারণত কুকুরের কামড়ের মাধ্যমে বেশি আক্রান্ত হয়। অন্যান্য প্রাণীর মধ্যে বিড়াল, বাদুড়, ভোঁদড়, শেয়াল ইত্যাদি উল্লেখযোগ্য। সাধারণত খরগোশ ও তীক্ষ্ণদন্তী প্রাণী (rodent) যেমন, ইঁদুর, মূষিক, কাঠবিড়াল প্রভৃতির মাধ্যমে এই ভাইরাস ছড়ায় না। সাধারণত মানুষ থেকে মানুষে অঙ্গ ট্রান্সপ্লান্টেশনের মাধ্যমে ছড়াতে পারে। যেহেতু বীর্য বা স্ত্রীযোনির তরলে ভাইরাস থাকতে পারে তাই তত্ত্বীয়ভাবে যৌনমিলনের মাধ্যমে ছড়ানোর সম্ভাবনা আছে।


title: সঞ্চালন (ওষুধ)

text: “সংক্রমণশীল জীবাণু যা নিউক্লিয়াসের ড্রপলেট বা ফোঁটার (ঘনীভূত ড্রপলেট বা ফোঁটার অবশিষ্টাংশ) মাধ্যমে ছড়ায় এবং যার মধ্যে সংক্রমণক্ষম অণুজীব থাকে বায়ুবাহিত সঞ্চালন বলা হয়। এই অণুজীবগুলো শরীরের বাইরেও টিকে থকতে পারে এবং খোলা বাতাসে লম্বা সময়ের জন্য অবস্থান করতে পারে। এরা উপর এবং নিচের শ্বসনতন্ত্রের মাধ্যমে সংক্রমণ ঘটাতে পারে।” যেসব রোগ সাধারণত কাশি অথবা হাঁচির মাধ্যমে ছড়ায় সেগুলোর মধ্যে ব্যাকটেরিয়াল মেনিনজাইটিস, জলবসন্ত, সাধারন ঠাণ্ডা, ইনফ্লুয়েঞ্জা, মাম্পস, গলা ব্যাথা, যক্ষ্মা, হাম, রুবেলা, হুপিং কাশি, শ্বসনতন্ত্রের তীব্র লক্ষণ বা এসএআরএস এবং কুষ্ঠরোগ অন্তর্ভুক্ত।


title: পানি দূষণ

text:
দুষকের উৎস, স্বভাব, প্রকৃতিতে এদের প্রভাব ইত্যাদির ওপর ভিত্তি করে পানি দূষককে নিম্নলিখিতভাবে ভাগ করা যায় :
দূষিত পান করার মাধ্যমে অথবা সেই জল রান্না বা অন্যান্য কার্যে ব্যবহার করার ফলে বিভিন্ন ধরনের ব্যাধি সংক্রামিত হয়ে থাকে। এই ধরনের অসুখ সাধারণত জলে বিচরণশীল রোগসৃষ্টিকারী জীবাণুদের দ্বারা সংঘটিত হয়।  বিশ্ব স্বাস্থ্য সংস্থা|বিশ্ব স্বাস্থ্য সংস্থার পরিসংখ্যান অনুসারে প্রত্যেক বছর পৃথিবীতে প্রায় দশ লক্ষ মানুষের মৃত্যুর কারণ হল জলবাহিত রোগ। সমীক্ষায় দেখা গেছে যে এই রোগ সংক্রমণের মূল কারণ হল উন্নয়নশীল দেশগুলিতে অপরিশুদ্ধ জল সরবরাহ এবং পরিচ্ছনতার অভাব। এর ফলে আক্রান্তদের মধ্যে শিশুদের সংখ্যাধিক্য লক্ষ্যণীয়। কেবল তাই নয়, ভারতীয় উপমহাদেশসহ বিশ্বের প্রায় সকল উন্নয়নশীল দেশের গ্রামাঞ্চলে স্বাস্থ্যসচেতনতার প্রভূত অভাব পরিলক্ষিত হয়। সাধারণত উক্ত অঞ্চলসমূহের মানুষ বিভিন্ন জলাশয়ের জল পান করে থাকে এবং রন্ধনকার্যেও তা ব্যবহার করে। আবার স্নান, কাপড় কাচা এবং গবাদি পশুর স্নানাদিও সেই একই জলাশয়ে সম্পন্ন হয়ে থাকে। ফলত জলাশয়ের জল দূষিত হয় এবং সেই জল মানবশরীরে প্রবেশ করার ফলে বিবিধ প্রকার জলবাহিত রোগও দূষিত জলের মাধ্যমে মানবদেহে সংক্রামিত হয়। এইভাবে এইসমস্ত অঞ্চলের মানুষদের মধ্যে আন্ত্রিক, ইত্যাদি রোগের প্রকোপ বৃদ্ধি পায়।বাংলাদেশে পানিবাহিত যে সকল রোগ লক্ষ্যনীয় তাদের মধ্যে উল্লেখযোগ্য হলঃ


title: ডেঙ্গু জ্বর

text: ডেঙ্গুর রোগনিরূপণ সাধারণতঃ ক্লিনিক্যালি হয়, উপসর্গসমূহের রিপোর্ট ও শারীরিক পরীক্ষার ভিত্তিতে; এটি বিশেষ করে মহামারী এলাকায় প্রযুক্ত হয়। তবে, রোগের প্রাথমিক পর্যায়কে অন্যান্য ভাইরাল সংক্রমণ থেকে আলাদা করা শক্ত হতে পারে। সম্ভাব্য রোগনিরূপণের ভিত্তি হ’ল জ্বরের সাথে সাথে নীচের যে কোন দু’টি : গা-বমি ভাব এবং বমি, র‍্যাশ, সাধারণীকৃত যন্ত্রণা, শ্বেত রক্তকোষ কাউন্টের হ্রাস, পজিটিভ টুর্নিকোয়েট টেস্ট, অথবা মহামারী এলাকায় বসবাসকারী কারুর ক্ষেত্রে যে কোন বিপদসূচক চিহ্ন (টেবিল দেখুন)। সাধারণতঃ বিপদসূচক চিহ্নগুলি প্রবল ডেঙ্গু আক্রমণের আগে দেখা যায়। টুর্নিকোয়েট টেস্ট সেইসব জায়গায় বিশেষভাবে উপযোগী যেখানে ল্যাবোরেটরি পরীক্ষা চট করে উপলভ্য নয়, এতে আছে পাঁচ মিনিট ব্লাড প্রেশার মাপার যন্ত্র-এর প্রয়োগ, এরপর যে কোন লাল ফুস্কুড়িpetechial থেকে হেমারেজের সংখ্যাগণনা; অধিক সংখ্যা ডেঙ্গু রোগনিরূপণের সম্ভাবনা বাড়িয়ে দেয়।


title: খাদ্যবাহিত রোগ

text: বেশির ভাগ জীবাণুঘটিত রোগের প্রাথমিক উৎস প্রাণিজ খাদ্যগুলিই। হাঁস-মুরগির ডিম পাড়ার সময় ডিম স্যালমোনেলা ব্যাকটেরিয়া দ্বারা সংক্রমিত হতে পারে। গোবর বা দুগ্ধশালার পরিবেশ ও যন্ত্রপাতি থেকে সংগৃহীত গরুর দুধে দূষণ ঘটতে পারে। দেশি মদের দূষণ প্রায়শই ঘটে এবং দূষিত দেশি মদ খেয়ে লোক মারাও যায়। মাছ, চিংড়ি ও কাঁকড়া উৎসস্থলে বা পরবর্তী প্রক্রিয়াজাতকরণের সময় দূষণ ঘটতে পারে। রান্নার তাপে অনেক জীবাণু ধ্বংস হলেও রান্নার পরে দূষণ ও দুর্ঘটনা ঘটতে পারে। কোনো কোনো জীবাণুর স্পোর বা দানা অত্যধিক তাপসহিষ্ণু হয়। ব্যাকটেরিয়া থেকে নিঃসৃত বিষাক্ত পদার্থে তাপ সহিষ্ণুতায় তারতম্য থাকে। ক্লোসট্রিডিয়াম বোটুলিনিয়াম থেকে নির্গত বিষাক্ত পদার্থগুলি তাপসহিষ্ণু নয় এবং ফুটানো পানিতে বিনষ্ট হয়। কিন্তু স্টেফাইলোকক্কাস অরিয়াস এবং ব্যাসিলাস সেরিয়াস থেকে উৎপন্ন আন্ত্রিক বিষগুলি অত্যন্ত তাপসহিষ্ণু। রান্না খাবার স্পর্শ বা নাড়াচাড়ার প্রক্রিয়ায় বহু রকমের অণুজীব দ্বারা সংক্রমণ ঘটতে পারে। খাদ্য পরিবেশকও খাদ্যে জীবাণুর স্থানান্তর ঘটাতে পারে। হাত দিয়ে খাবার নাড়াচাড়ার সময় নাকের বা ত্বকের জীবাণুগুলি খাদ্যে স্থানান্তরিত হওয়া খুবই সহজ। উদর বা আন্ত্রিক রোগী খাদ্য নাড়াচাড়া করলে খাদ্যে মলদূষণের ঝুঁকি থাকে। বাংলাদেশে যেসব রাসায়নিক পদার্থ বা পরিবেশদূষক খাদ্যে বিষক্রিয়া ঘটায় সেগুলির মধ্যে আছে ছত্রাকনাশক, আগাছানাশক, কীটনাশক ও অন্যান্য কৃষি রাসায়নিক সামগ্রী ইত্যাদি।